pravasi malayali | കൊച്ചിയിൽ നിന്ന് വിമാനത്തിൽകയറിയ വിദേശിപൗരന് കൊറോണ; ഞെട്ടിത്തരിച്ച് 270 യാത്രക്കാർ - Malayalivartha.com Widgets Magazine\n15 MARCH 2020 01:39 PM IST\nലോകം കോറോണയുടെ ഭീഷണിയിലാണ്. ലോകാരോഗ്യ സംഘടന മഹാമാരിയായി പ്രഖ്യാപിക്കുകയുണ്ടായി. കനത്ത ജാഗ്രതയിലാണ് ലോകത്തെ ഒട്ടുമിക്ക രാജ്യങ്ങളും കഴിഞ്ഞുപോരുന്നത്. എന്നാൽ ഏവരെയും ഞെട്ടിച്ചുകൊണ്ട് കോവിഡ് 19 രോഗബാധയെ തുടർന്ന് നിരീക്ഷണത്തിൽ കഴിഞ്ഞിരുന്ന യുകെ സ്വദേശി ദുബായിലേക്കുള്ള വിമാനത്തിൽ കയറിയതിനെ തുടർന്ന് വിമാനത്തിലെ മുഴുവൻ യാത്രക്കാരെയും തിരിച്ചിറക്കിയെന്ന വാർത്തയാണ് പുറത്തേക്ക് വരുന്നത്. ബ്രിട്ടണിൽ നിന്നെത്തിയ വിനോദ സഞ്ചാരിക്കാണ് കൊറോണ സ്ഥിരീകരിച്ചത്. ഇതേതുടർന്ന് വിമാനത്തിൽ കയറിയ രോഗിയടങ്ങുന്ന സംഘത്തെ തിരിച്ചിറക്കി. ഇയാൾക്കൊപ്പം 19 അംഗ സംഘവും ഉണ്ടായിരുന്നു.\nഅവധിയാഘോഷിക്കാനായി മൂന്നാറിലെത്തിയ ഇവർ കെ‌ടിഡിസി ഹോട്ടലിൽ നിരീക്ഷണത്തിലായിരുന്നു. വിമാനത്തിലെ 270 യാത്രക്കാരെയും ആശുപത്രിയിൽ പരിശോധനയ്ക്കു വിധേയമാക്കുമെന്ന് സിയാൽ അധികൃതർ അറിയിക്കുകയുണ്ടായി. ഇതേതുടർന്ന് വിമാനത്താവളം അടച്ചിടാൻ സാധ്യതയുണ്ട്. 19 അംഗ സംഘത്തിലുൾപ്പെട്ടയാളാണു യുകെ പൗരൻ. എന്നാൽ രോഗലക്ഷണങ്ങളെ തുടർന്ന് ഇയാൾ നിരീക്ഷണത്തിലായിരുന്നു. ഇന്ന് രാവിലെ കൊച്ചിയിൽനിന്നു ദുബായിലേക്കുള്ള വിമാനം കയറാനായി ഇയാൾ നെടുമ്പാശേരി വിമാനത്താവളത്തിലെത്തിയിരുന്നു. ഇയാൾ നിരീക്ഷണത്തിലുള്ളയാളാണെന്നു തിരിച്ചറിയാതെ അധികൃതർ വിമാനത്തിൽ കയറ്റിവിടുകയും ചെയ്യുകയായിരുന്നു. ഇതേതുടർന്ന് സ്രവപരിശോധന ഫലത്തിൽ ഇയാളുടേത് പോസിറ്റീവാണെന്നു കണ്ടെത്തി.\nതുടർന്ന് നടത്തിയ അന്വേഷണത്തിലാണ് ഇയാൾ വിമാനത്തിൽ കയറിയെന്നു കണ്ടെത്തിയത്. ശേഷം യാത്രക്കാരെ മുഴുവൻ തിരിച്ചിറക്കി പരിശോധന നടത്താനാണു അധികൃതരുടെ തീരുമാനിച്ചത്. രോഗബാധിതനെ കണ്ടെത്തിയ സാഹചര്യത്തിൽ മൂന്നാറിൽ കനത്ത ജാഗ്രതയാണ് പുലർത്തിപോരുന്നത്. ഇയാൾ മൂന്നാറിൽ നിന്നു പോകാനിടയായ സാഹചര്യത്തെപ്പറ്റി അന്വേഷിക്കുന്നതായിരിക്കും.\nആദ്യഘട്ടത്തിൽ പരിശോധന ഫലം നെഗറ്റീവായിരുന്നെങ്കിലും അടുത്ത ഫലം കൂടി കിട്ടിയിട്ടേ പോകാവൂ എന്ന് അധികൃതർ കർശന നിർദേശവും നൽകിയിരുന്നു. എന്നാൽ അധികൃതരുടെ കണ്ണുവെട്ടിച്ചാണ് ഇയാൾ മൂന്നാറിൽ നിന്ന് കൊച്ചിയിലെത്തിയത് തന്നെ. ഇതേതുടർന്ന് വിമാനത്തിൽ കയറിയ ശേഷം ഇവരെ തടയുകയായിരുന്നു. വിദേശി കടന്നുകളഞ്ഞത് തന്നെയെന്ന് ദേവികളും സബ്‌കളക്ടർ അറിയിച്ചുകൊണ്ട് രംഗത്ത് എത്തുകയുണ്ടായി.\nകോവിഡ്-19 ഗുരുതരമാകുമോയെന്ന് തിരിച്ചറിയാൻ രക്തപരിശോധന (2 minutes ago)\nരാജ്യത്ത് കോവിഡ് കേസുകള് കൂടുന്നെങ്കിലും ആശ്വാസമായി ഭേദമാകുന്നവരുടെ എണ്ണവും (3 minutes ago)\nപരിക്കേറ്റ ജവാന്മാര്‍ക്ക് ധൈര്യവും ആശ്വാസവും നല്‍കി ; ധീര സൈനികരെ സന്ദർശിച്ച് പ്രധാനമന്ത്രി (9 minutes ago)\nരോഗികളുടെ എണ്ണം ഇരുന്നൂറ് കടന്നു; സംസ്ഥാനത്ത് ഇന്ന് 211 പേര്‍ക്ക് കൊവിഡ് സ്ഥിരീകരിച്ചു; ആറ് സിഐഎസ്എഫ് ഉദ്യോഗസ്ഥര്‍ക്കും രോഗം;7പേർക്ക് സമ്പർക്കത്തിലൂടെ രോഗം (11 minutes ago)\nഅടുത്ത 24 മണിക്കൂറില് വിവിധ ജില്ലകളില് ശക്തമായ മഴയ്ക്ക് സാധ്യത ; വിവിധ ജില്ലകളില് ജാഗ്രതാ നിര്‍ദ്ദേശം; മുന്നറിയിപ്പുമായി കാലാവസ്ഥാ നിരീക്ഷണ കേന്ദ്രം (19 minutes ago)\nരാജ്യം നിങ്ങള്‍ക്കൊപ്പം; സൈനികരെ നേരിട്ട് കണ്ട് പ്രധാനമന്ത്രി നരേന്ദ്രമോദി (21 minutes ago)\nഇന്ത്യ-ചൈനപ്രശ്നത്തിൽ ജപ്പാന് ഇന്ത്യയ്‌ക്കൊപ്പം (22 minutes ago)\nചെല്ലാനം സ്വദേശിക്ക് കോവിഡ് സ്ഥിരീകരിച്ചു; ചെല്ലാനം ഫിഷിങ് ഹാര്‍ബര് അടച്ചിടും; 72 ആരോഗ്യ പ്രവര്‍ത്തകരെ ക്വാറന്റീനിലാക്കിയതായും മന്ത്രി വി എസ് സുനില്‍കുമാര് (28 minutes ago)\nദലൈലാമയ്‌ക്ക് ഭാരതരത്ന.. (40 minutes ago)\nഉടമയുടെ വിയോഗം താങ്ങാനായില്ല; കെട്ടിടത്തിൽ നിന്നും ചാടി നായ ചത്തു; ഞെട്ടലോടെ മകൻ (52 minutes ago)\nമുന്നറിയിപ്പുമായി ചൈന; പ്രധാനമന്ത്രി നരേന്ദ്ര മോദിയുടെ ലഡാക്ക് സന്ദര്‍ശനത്തിനു ശേഷം സാഹചര്യം വഷളാക്കരുതെന്ന് മുന്നറിയിപ്പ് (53 minutes ago)


യുകെയില് കുടുങ്ങിയ രണ്ടു മക്കളെ നാട്ടിലെത്തിക്കാന് ഹൈക്കോടതിയില് ഹര്‍ജിയുമായി തൃശൂര് സ്വദേശികളായ ദമ്പതികള്\nകോവിഡ് കാലത്തു വിദേശത്തുള്ള വിദ്യാര്‍ത്ഥികള് കടുത്ത ദുരിതത്തിലാണ് കഴിയുന്നത് . കോളേജ് ഹോസ്റ്റലുകളിലും റെന്റല് ഹോമുകളിലും കഴിഞ്ഞ വിദ്യാര്‍ത്ഥികള് കോളേജുകളും ഹോസ്റ്റലുകളും പൂട്ടിയതോടെ നാട്ടിലേക്ക് പോകാന് കഴിയാതെ കുടുങ്ങി. പല വിദ്യാര്‍ത്ഥികള്‍ക്ക് ഭക്ഷണം പോലുമില്ലാത്ത അവസ്ഥയാണ്. നാട്ടിലേക്ക് തിരിച്ചുപോകാനും കഴിയുന്നില്ല പലര്‍ക്കും വീടുകള് ഒഴിയാനും നിര്‍ദ്ദേശം കിട്ടിയിരിക്കുകയാണ്.\nഈ സാഹചര്യത്തില് രണ്ടു മക്കളും യുകെയില് കുടുങ്ങിയെന്നറിയിച്ച് തൃശൂരിലെ ബിസിനസുകാരനും ഭാര്യയും മക്കളെ നാട്ടിലെത്തിക്കണമെന്നാവശ്യപ്പെട്ട് ഹൈക്കോടതിയെ സമീപിച്ചിരിക്കുകയാണ്. മൂത്തമകന് ബോണ്‍മൗത്തിലെ താമസ സ്ഥലത്ത് കുടുങ്ങി. ഇളയ മകനായ എ ലെവല് വിദ്യാര്‍ത്ഥിയോട് ഹോസ്റ്റല് ഒഴിയാന് നിര്‍ദ്ദേശിച്ചതോടെ ആശങ്കയിലും. രണ്ടു മക്കളേയും നാട്ടിലെത്തിക്കാന് സഹായിക്കണമെന്നാണ് തൃശൂര് ദമ്പതികള് ഹൈക്കോടതിയില് ഹര്‍ജിയില് ആവശ്യപ്പെട്ടിരിക്കുന്നത്. ഇതിനാവശ്യമായ പണം ഇവര് വഹിക്കാമെന്നും ഹര്‍ജിയില് പറയുന്നു.\nതൃശൂര് കാടശ്ശേരി ക്ലേഫിന്‍ഗേഴ്‌സ് പോട്ടറി ഉടമകളായ സുരേഷ് സുബ്രഹ്മണ്യനും ഭാര്യ ഹസീന ഹസ്സനുമാണ് ഹര്‍ജി നല്‍കിയത്. ജസ്റ്റിസ് അനു ശിവരാമന് കേന്ദ്ര സര്‍ക്കാരിന്റെ വിശദീകരണം തേടി ഹര്‍ജി മാറ്റിയിരിക്കുകയാണ് .


അമിതവണ്ണം ഒഴിവാക്കാന് ബേറിയാട്രിക് ശസ്ത്രക്രിയ : Deepika.com Sthreedhanam News\nഎന്ന് നിങ്ങളുടെ സ്വന്തം ബാലചന്ദ്രമേനോന്...\nഅമിതവണ്ണം ഒഴിവാക്കാന് ബേറിയാട്രിക് ശസ്ത്രക്രിയ\nഅമിതവണ്ണം ആരോഗ്യത്തിന് വലിയ ഭീഷണിയാണ്. ഭക്ഷണശീലത്തിലെ മാറ്റങ്ങളും വ്യായാമമില്ലായ്മയും അമിതവണ്ണം വര്‍ധിക്കാനിടയാക്കി. ദേശീയ ആരോഗ്യ സര്‍വേ പ്രകാരം ഇന്ത്യയില് രണ്ടിനും പത്തൊന്‍പതിനും ഇടയ്ക്ക് പ്രായമുള്ള 14.4 ദശലക്ഷം കുട്ടികള് അടക്കം 180 ദശലക്ഷം പേര്‍ക്ക് അമിതവണ്ണമുണ്ടെന്നാണ് കണ്ടെത്തിയിരിക്കുന്നത്. ലോകത്തിലെ അമിതവണ്ണമുള്ളവരില് രണ്ടാം സ്ഥാനം ഇന്ത്യയ്ക്കാണ്. ദേശീയ കുടുംബാരോഗ്യ സര്‍വേ പ്രകാരം 15നും 45 നും മധ്യേ പ്രായമുള്ള അഞ്ചിലൊന്ന് സ്ത്രീകള് അതായത് 20.7 സ്ത്രീകള് അമിതഭാരം മൂലം പ്രയാസം അനുഭവിക്കുന്നുണ്ട്.\nഅമിത രക്തസമ്മര്‍ദം, പ്രമേഹം, ഉയര്‍ന്ന കൊളസ്റ്ററോള് എന്നിങ്ങനെ അമിതവണ്ണം മൂലം മറ്റ് ഒേട്ടറെ അപകടസാധ്യതകള് ഉണ്ട്. ഇവ ഹൃദ്രോഗത്തിനും ഹൃദയാഘാതത്തിനും കാരണമായിത്തീരാം. ചിലതരം അര്‍ബുദരോഗങ്ങള്, പിത്തസഞ്ചിയിലെ കല്ല്, മുട്ടിന് തേയ്മാനം, സന്ധിവാതം, ശ്വാസകോശ രോഗങ്ങള്, ഉറക്കമില്ലായ്മ, ആസ്ത്മ എന്നിവ അമിതവണ്ണമുള്ളവരില് സാധാരണയായി കാണുന്നു.\nഅമിതഭാരം നിയന്ത്രിക്കാനുള്ള മാര്‍ഗങ്ങള് ഭക്ഷണക്രമീകരണവും വ്യായാമവുമാണ്. എന്നാല്, അമിതഭാരമുള്ള പലര്‍ക്കും ഇതുകൊണ്ടു മാത്രം ഭാരം കുറയ്ക്കാന് സാധിക്കാതെ വരാം; പ്രത്യേകിച്ച് 35നു മുകളില് ബോഡി മാസ് ഇന്‍ഡക്‌സ് ഉള്ള സെക്കന്‍ഡ്, തേഡ് ഡിഗ്രി തലത്തില് അധികവണ്ണമുള്ളവര്‍ക്ക്. ഹൃദ്രോഗം, പ്രമേഹം തുടങ്ങിയ രോഗങ്ങളുള്ളവര്‍ക്കും വ്യായാമത്തിലൂടെയും ഭക്ഷണക്രമീകരണത്തിലൂടെയും ഭാരം കുറയ്ക്കാന് കഴിയാതെ വരും. ഈ സാഹചര്യത്തില് ബേറിയാട്രിക് ശസ്ത്രക്രിയയിലൂടെ ഭാരം കുറയ്ക്കുന്നതിനും പ്രമേഹം, രക്താതിസമ്മര്‍ദം എന്നിവ കുറയ്ക്കുന്നതിനും സാധിക്കും.\nഎന്താണ് ബേറിയാട്രിക് ശസ്ത്രക്രിയ?\nആമാശയത്തിന് വഹിക്കാന് കഴിയുന്ന ആഹാരത്തിന്റെ അളവ് കുറയ്ക്കുക എതാണ് ബേറിയാട്രിക് ശസ്ത്രക്രിയയുടെ അടിസ്ഥാന തത്വം. അതുവഴി ശരീരത്തിലേക്ക് ആഗീരണം ചെയ്യപ്പെടുന്ന പോഷകങ്ങളുടെ അളവ് കുറയ്ക്കുന്നു. ബേറിയാട്രിക് രീതികള് ഹോര്‍മോണുകളില് വ്യത്യാസം വരുത്തുകയും അത് കൂടുതല് ആരോഗ്യത്തോടെയിരിക്കാന് സഹായിക്കുകയും ചെയ്യും. വയര് തുറന്നുള്ള ശസ്ത്രക്രിയാ രീതിയല്ല ഇത്. വളരെ കുറച്ചുമാത്രം മുറിവുകളുണ്ടാക്കുന്ന ലാപ്രോസ്‌കോപ്പിക് ശസ്ത്രക്രിയാരീതിയാണ് ഇതിനായി ഉപയോഗിക്കുന്നത്.\nകഴിഞ്ഞ കുറെ വര്‍ഷങ്ങളായി ബേറിയാട്രിക് ശസ്ത്രക്രിയയുടെ നിലവാരവും സുരക്ഷാക്രമീകരണങ്ങളും സംബന്ധിച്ച് മെഡിക്കല് രംഗത്ത് പൊതുസതം രൂപപ്പെിുണ്ട്. എങ്കിലും ഇതിലെ ചില രീതികള് പിന്നീട് തിരുത്താന് സാധിക്കാത്തവയാണ് എന്ന കാര്യം ഓര്‍ക്കണം.\nലാപ്രോസ്‌കോപിക് ഗാസ്ട്രിക് ബാന്‍ഡ്\nനാലു രീതികളാണ് പ്രധാനമായും ഉള്ളത്. ഏറ്റവും ലളിതമായത് ലാപ്രോസ്‌കോപിക് ഗാസ്ട്രിക് ബാന്‍ഡ് ആണ്. ആമാശയത്തിന്റെ കഴുത്ത് പോലെയുള്ള ഭാഗം ഒരു ബാന്‍ഡ് ഉപയോഗിച്ച് മുറുക്കിക്കെുന്നതാണ് ഈ രീതി. ഇത് തിരിച്ചെടുക്കാന് സാധിക്കുന്നതാണെങ്കിലും കാലപ്പഴക്കത്തില് പൊട്ടിപ്പോകുന്നതിനുള്ള സാധ്യതയുണ്ട്. ആമാശനാളിയിലെ കോശങ്ങള് വിശിപ്പിന് കാരണമാകുന്ന ഗ്രെളിന് പോലെയുളള ഹോര്‍മോണുകള് തുടര്‍ന്നും പുറപ്പെടുവിക്കുന്നതിനും ഇത് കാരണമാകും.\nമറ്റ് രീതികള് ആമാശയത്തിനും കുടലിലും വലിയ മാറ്റങ്ങള് ഉണ്ടാക്കുകയും മിക്കവരിലും ഭാരം കുറയ്ക്കുന്നതിന് കാരണമാകുകയും ചെയ്യും. സ്ലീവ് ഗ്യാസ്ട്രക്ടമി, ഗാസ്ട്രിക് ബൈപാസ്, ബൈലിയോ പാന്‍ക്രിയാറ്റിക് ഡൈവേര്‍ഷന് എന്നിവയാണ് ഈ രീതികള്. മിക്ക രോഗികളുടെയും അധികഭാരമാണ് ഇതുമൂലം കുറയുന്നത്.\nആമാശയത്തിന്റെ 80 ശതമാനം ഭാഗം നീക്കം ചെയ്യുന്നതാണ് സ്ലീവ് ഗാസ്ട്രക്ടമി. ബാക്കിയുള്ള കുഴല്‍പോലെയുള്ള ഭാഗത്തിന് വളരെ കുറച്ചുമാത്രം ആഹാരമേ സ്വീകരിക്കാന് സാധിക്കുകയുള്ളൂ. ഇത് കഴിക്കുന്ന ആഹാരം കുറയ്ക്കുന്നതിനും കലോറിയില് കുറവ് വരുത്തുന്നതിനും കാരണമാകുന്നു. ഹോര്‍മോണുകള് വിശപ്പ്, ആഹാരം കഴിച്ചെന്ന സംതൃപ്തി, രക്തത്തിലെ പഞ്ചസാര എന്നിവ നിയന്ത്രിക്കും.\nഭാരം കുറയ്ക്കുന്നതിനുള്ള ഏറ്റവും മികച്ച മാര്‍ഗമാണ് ഗാസ്ട്രിക് ബൈപാസ്. വളരെ സങ്കീര്‍ണമായ ശസ്ത്രക്രിയയാണിത്. കുടലിനോട് ചേര്‍ന്നുള്ള ആമാശയഭാഗം വളരെ ചെറിയൊരു സഞ്ചിയായി ചുരുക്കിയെടുക്കുന്നു. ഇതുവഴി വളരെ കുറച്ച് ആഹാരം മാത്രമേ കഴിക്കാനാവൂ. ആമാശയം ചെറുതായതിനാല് ശസ്ത്രക്രിയയ്ക്കുശേഷം രോഗിക്ക് കുറച്ച് മാത്രം ആഹാരം കഴിച്ചാല് മതിയെന്ന തോന്നലുണ്ടാകും. കഴിക്കുന്ന ആഹാരം ആമാശയത്തിന്റെയും ചെറുകുടലിന്റെയും എല്ലാ ഭാഗത്തേയ്ക്കും പോകുന്നില്ല. അതുകൊണ്ടുതന്നെ വളരെ കുറച്ച് മാത്രം കലോറിയേ ശരീരത്തിലേക്ക് ആഗീരണം ചെയ്യപ്പെടുന്നുള്ളൂ. കലോറി കുറയ്ക്കുന്നതിനാല് ശരീരഭാരവും കുറഞ്ഞുവരുന്നു.\nസ്ലീവ് ഗാസ്ട്രക്ടമിയില് എന്നതുപോലെ ആമാശയത്തിന്റെ വലിപ്പം കുറച്ച് കുഴല് രൂപത്തിലാക്കുന്നു. കൂടാതെ ചെറുകുടലിന്റെ വലിയൊരു ഭാഗം ബൈപാസ് ചെയ്യുന്നു. ഇതുവഴി ശരീരത്തിലേക്ക് ആഗീരണം ചെയ്യപ്പെടുന്ന പോഷകങ്ങളുടെ 70 ശതമാനം വരെ കുറയ്ക്കാനാകും. ഇത് അമിതഭാരം കുറയ്ക്കുന്നതിന് സഹായിക്കുന്നു. ഈ ശസ്ത്രക്രിയാരീതി ശരീരത്തിലെ ചയാപചയ പ്രവര്‍ത്തനത്തില് വലിയ മാറ്റങ്ങള് വരുത്തുമെന്നതിനാല് തെരഞ്ഞെടുക്കപ്പെ രോഗികളില് മാത്രമേ ബൈലിയോ പാന്‍ക്രിയാട്രിക് ഡൈവേര്‍ഷന് നടത്താറുള്ളൂ.\nരോഗി വളരെ ചിട്ടയോടെ പ്രവര്‍ത്തിക്കുന്ന ആളാണെങ്കില് ബേറിയാട്രിക് ശസ്ത്രക്രിയയുടെ ഫലം വളരെ മികച്ചതായിരിക്കും. വണ്ണം കുറയ്ക്കാം എന്നതിന് പുറമേ പ്രമേഹം, ഉയര്‍ന്ന രക്തസര്‍ദം, കൊളസ്റ്ററോള് തുടങ്ങിയ രോഗങ്ങള് കുറയ്ക്കുന്നതിനും ആരോഗ്യം വീണ്ടെടുക്കുന്നതിനും സാധിക്കും. ശസ്ത്രക്രിയയ്ക്കുശേഷം രോഗിയുടെ ജീവിതശൈലിയില് മാറ്റമുണ്ടാകണം. ആരോഗ്യമുള്ള ഭക്ഷണം കഴിക്കുകയും അളവ് നിയന്ത്രിക്കുകയും വ്യായാമം ചെയ്യുകയും വേണം. ഇവ ബേറിയാട്രിക് ശസ്ത്രക്രിയയുടെ വിജയത്തിന് അത്യാവശ്യമാണ്.\nസീനിയര് കണ്‍സള്‍ട്ടന്റ്, സര്‍ജിക്കല് ഗ്യാസ്‌ട്രോ എന്ററോളജിസ്റ്റ്, ആസ്റ്റര് മെഡ്‌സിറ്റി, എറണാകുളം\nഈസ്റ്റര് വിരുന്നൊരുക്കാന് പഴമയുടെ രുചി തന്നെയാണ് ഏവര്‍ക്കും പ്രിയം. മധ്യ തിരുവിതാംകൂറിലെ ക്രൈസ്തവ അടുക്കളകളില് ഒരുക്ക\nമുടിക്കു കരുത്തു നല്‍കുന്ന ഭക്ഷണം\nചര്‍മം പോലെതന്നെ ശാരീരിക ആരോഗ്യത്തിന്റെ പ്രതിഫലനമാണ് കരുത്തും അഴകുമുള്ള മുടി. ശരീരസൗന്ദര്യത്തിന്റെ അവിഭാജ്യ ഘടകങ്ങളില്\nരാജ്യം തെരഞ്ഞെടുപ്പ് ചൂടിലേക്ക് നീങ്ങുമ്പോള് നമ്മുടെ രാജ്യത്തെ വോട്ടവകാശം പോലുമാകാത്ത ഒരുകൂട്ടം കൗമാരക്കാര് മറ്റൊരു തെ\nക്രോണിക് ഒബ്‌സ്ട്രക്റ്റീവ് പള്‍മനറി ഡിസീസ് അഥവാ സിഒപിഡി നമ്മുടെ ഇടയില് വളരെ വ്യാപകമായി കണ്ടുവരുന്ന ഒരു രോഗമാണ്. നാല്പത\nഎല്ലാം കര്‍ത്താവിന്റെ കൃപ\nകിലോമീറ്ററുകള്‍ക്കപ്പുറത്തുള്ള ചമ്പക്കുളം ബസിലിക്കയില് നിന്നും വീട്ടിലേക്കു നടക്കുകയാണ് കണ്ടങ്കരി കൊച്ചുപറമ്പില് പരേതന\nകിട്ടു എന്ന റോഷന്, ആറാംക്ലാസ് വിദ്യാര്‍ഥിയാണ്. 'വല്യപരീക്ഷ' കഴിഞ്ഞു കിട്ടുവിന് അവധി തുടങ്ങി. ഒപ്പം അമ്മയ്ക്കും അച്ഛനും\nക്ഷോഭിക്കുന്ന വയറിനൊരു സാന്ത്വനം\nഅസാംക്രമിക രോഗങ്ങളാണ് ഈ നൂറ്റാണ്ടില് ആരോഗ്യത്തിനുള്ള ഏറ്റവും വലിയ ഭീഷണി. ശുചിത്വബോധം, പോഷകാഹാരങ്ങളുടെ ലഭ്യത, ആന്റിബയോട്\nവയനാട് കല്‍പറ്റയിലെ വീടിന്റെ ഉമ്മറത്ത് ജോലി കഴിഞ്ഞ് മടങ്ങിയെത്തുന്ന അച്ഛനെ കാത്തിരിക്കുക കുഞ്ഞ് അനുവിന്റെ ശീലമാണ്. ദൂരെ\nകൂടുതല് കൃത്യതയ്ക്ക് റോബോട്ടിക് ശസ്ത്രക്രിയ\nകംപ്യൂട്ടര് യുഗത്തിന്റെ ആരംഭത്തോടെ കഴിഞ്ഞ കുറെ ദശാബ്ദങ്ങളായി ആധുനിക വൈദ്യശാസ്ത്രത്തിന് ദ്രുതഗതിയില് വികസിക്കാനുള്ള അവസ\nവേനലില് വാടാത്ത മുടിയഴക്\nവെയിലും ചൂടും പ്രശ്‌നമല്ലെന്നു പറഞ്ഞാലും അവ ആരോഗ്യത്തിനും ചര്‍മത്തിനും മുടിക്കും ഉണ്ടാക്കുന്ന ബുദ്ധിമുട്ടുകള് ചില്ലറയല്\nഎല്ലാവരും പറയുന്നതുപോലെ 'കുട്ടിക്കാലം മുതല്‍ക്കേ വരയ്ക്കുമായിരുന്നു' എന്നൊന്നും ബബിത പറഞ്ഞില്ല. കാരണം, കുട്ടിക്കാലത്ത് ബ\nസ്ത്രീകള് സുരക്ഷിതരോ ?\nദൈവത്തിന്റെ സ്വന്തം നാട് എന്ന പേരില് ലോകത്തിന് മുന്നില് അഭിമാനം കൊള്ളുന്ന കേരളത്തില് സ്ത്രീകള് ഒട്ടും സുരക്ഷിതരല്ല.\nസ്ത്രീയുടെ ജീവിതത്തിലെ ഏറ്റവും മനോഹരവും മഹത്വപൂര്‍ണവുമായ കാലമാണ് ഗര്‍ഭകാലം. ഈ അവസ്ഥയില് അവര്‍ക്ക് ഉണ്ടാകുന്ന ശാരീരികവും\nസ്ത്രീവിരുദ്ധർക്ക് പ്രമോഷൻ, ഒപ്പംനിന്നവരെ തരംതാഴ്ത്തി; ശശിക്കെതിരായി പരാതി നൽകിയ യുവതി രാജിവച്ചു\nജോസ് കെ. മാണിയുടെ യോഗം അനധികൃതം: പി.ജെ ജോസഫ്\nആറാം ക്ലാസ് വിദ്യാർഥിനി ദുരൂഹ സാഹചര്യത്തിൽ മരിച്ചനിലയിൽ


കോൺഗ്രസിൽ നിന്നും തന്നെ പുറത്താക്കിയെന്ന ഔദ്യോഗിക അറിയിപ്പ് ലഭിച്ചിട്ടില്ലെന്ന് കെവി തോമസ് - vismayanews.in\nകോൺഗ്രസിൽ നിന്നും തന്നെ പുറത്താക്കിയെന്ന ഔദ്യോഗിക അറിയിപ്പ് ലഭിച്ചിട്ടില്ലെന്ന് കെവി തോമസ്\nകൊച്ചി: കോൺഗ്രസിൽ നിന്നും തന്നെ പുറത്താക്കിയെന്ന ഔദ്യോഗിക അറിയിപ്പ് ലഭിച്ചിട്ടില്ലെന്ന് കെവി തോമസ്. തന്നെ പുറത്താക്കേണ്ടത് എഐസിസി ആണെന്നും കെപിസിസി അധ്യക്ഷൻ നുണ പറയുകയാണെന്നുമാണ് പുറത്താക്കിയെന്ന കെ സുധാകരന്റെ പ്രസ്താവനയോട് കെവി തോമസിന്റെ പ്രതികരണം.\nകോൺഗ്രസ് സംസ്ക്കാരത്തിൽ നിന്നും മാറാൻ തനിക്ക് കഴിയില്ലെന്നും അതിനാൽ താൻ എൽഡിഎഫിലേക്ക് പോകില്ലെന്നും കെവി തോമസ് വ്യക്തമാക്കി. കോൺഗ്രസ് പ്രസക്തി നഷ്ടപ്പെട്ട് അസ്തികൂടമായി മാറി. എൽഡിഎഫിലേക്ക് പോകില്ല. സ്വതന്ത്രമായി നിൽക്കാനാണ് തീരുമാനമെന്നും കെ വി തോമസ് കൂട്ടിച്ചേര്‍ത്തു.\nമാസങ്ങളായി നേതൃത്വത്തോട് ഇടഞ്ഞ് നിൽക്കുന്ന കെവി തോമസിനെ പുറത്താക്കിയതായി കെപിസിസി അധ്യക്ഷൻ കെ സുധാകരനാണ് അറിയിച്ചത്. തൃക്കാക്കരയിൽ മുഖ്യമന്ത്രി പിണറായി വിജയനൊപ്പം കൺവെൻഷനിൽ പങ്കെടുത്ത് ഇടത് സ്ഥാനാർത്ഥിക്ക് വേണ്ടി പ്രചാരണം തുടങ്ങിയതിന് പിന്നാലെയാണ് നടപടി. ഇനി കാത്തിരിക്കാൻ കഴിയില്ലെന്നും തോമസിന് തൃക്കാക്കരയിൽ ഒരു ചുക്കും ചെയ്യാനാകില്ലെന്നുമാണ് നടപടി വിശദീകരിച്ച് കെപിസിസി അധ്യക്ഷൻ പറഞ്ഞത്.\nപാർട്ടിയെ നിരന്തരം വെല്ലുവിളിച്ചിട്ടും തോമസിനെ ഇതുവരെ അവഗണിച്ചു വിടുകയായിരുന്നു കെപിസിസി. അച്ചടക്കലംഘനത്തിൻറെ എല്ലാ അതിരും ലംഘിച്ച് തൃക്കാക്കരയിൽ ഇടത് സ്ഥാനാർത്ഥിക്ക് വേണ്ടി ഇറങ്ങി മുഖ്യമന്ത്രിയെ പുകഴ്ത്തി കോൺഗ്രസ് നേതാക്കളെ വിമർശിച്ചതോടെയാണ് പുറത്താക്കാൽ നടപടി. കെവി തോമസുമായി അവശേഷിച്ചിരുന്ന സാങ്കേതിക ബന്ധം കൂടിയാണ് കോൺഗ്രസ് ഇതോടെ മുറിച്ചുമാറ്റിയത്.\nPrevious articleസംസ്ഥാനത്ത് ഇന്നും പരക്കെ മഴ; രണ്ട് ജില്ലകളില് യെല്ലോ അലേര്‍ട്ട്\nNext articleപി എസ് സി പരീക്ഷ; കെ.എസ്.ആർ.ടി.സി അധിക സർവീസ് നടത്തും,റിസർവേഷൻ നടത്താനുള്ള സൗകര്യവും ലഭ്യം


ഫിലിപ്പീന്‍സ് സുന്ദരി കാത്രിയോണ എല്‍സാ ഗ്രേ മിസ്സ് യൂണിവേഴ്‌സ്\nതത്സമയം ഡെസ്ക്| Updated On: 17 Dec 2018 7:51 AM GMT | Location :\nഇന്ത്യയുടെ നേഹൽ ചുദാസമ 22ാം സ്ഥാനത്തെത്തി. 24കാരിയായ കാത്രിയോണ എയ്ഡ്സ് രോഗികള്‍ക്കുവേണ്ടി പ്രവര്‍ത്തിക്കുന്ന അഭിഭാഷകയും അധ്യാപികയുമാണ്.\nബാങ്കോക്ക്: 2018 ലെ മിസ്സ് യൂണിവേഴ് കിരീടം ഫിലിപ്പീന്‍സ് സുന്ദരി കാത്രിയോണ എല്‍സാ ഗ്രേയ്ക്ക്. ഫസ്റ്റ് റണ്ണറപ്പായി മിസ് ദക്ഷിണാഫ്രിക്ക തമ്രിയാന് ഗ്രീന്‍പയും സെക്കന്‍ഡ് റണ്ണറപ്പായി മിസ് വെനസ്വേല സ്‌റ്റെഫാനി ഗുട്ടേര്‍സും തിരഞ്ഞെടുക്കപ്പെട്ടു. 93 മത്സരാര്‍ത്ഥികളെ പിന്തള്ളിയാണ് ഫിലിപ്പന്‍സ് സുന്ദരി വിശ്വസുന്ദരി പട്ടം ചൂടിയത്.\nഇന്ത്യയുടെ നേഹൽ ചുദാസമ 22ാം സ്ഥാനത്തെത്തി. 24കാരിയായ കാത്രിയോണ എയ്ഡ്സ് രോഗികള്‍ക്കുവേണ്ടി പ്രവര്‍ത്തിക്കുന്ന അഭിഭാഷകയും അധ്യാപികയുമാണ്. സംഗീതത്തില് ബിരുദാനന്തര ബിരുദം നേടിയിട്ടുണ്ട്. ഫസ്റ്റ് റണ്ണറപ്പായ മിസ് ദക്ഷിണാഫ്രിക്ക മെഡിക്കല് വിദ്യാര്‍ത്ഥിനിയാണ്.സെക്കന്‍ഡ് റണ്ണറപ്പ് മിസ് വെനസ്വേല നിയമ വിദ്യാര്‍ത്ഥിനിയാണ്.\nചരിത്രം രചിച്ച് സ്‌പെയിനിന്റെ ആംഗല പോണ്‍സ് മിസ് യൂണിവേഴ്‌സ് മത്സരത്തിനെത്തുന്ന ആദ്യ ട്രാന്‍സ്‌ജെന്‍ഡറായി. അറുപത്തിയേഴാമത് മിസ് യുണിവേഴ്‌സ് മത്സരത്തില് പ്രശസ്തരായ വനിതാ സംരഭകരും ഫാഷന് ഡിസൈനര്‍മാരും മുന് വര്‍ഷങ്ങളിലെ വിജയികളും വിധികര്‍ത്താക്കളായി എത്തി. തായ്‌ലന്റിലെ ബാങ്കോക്കിലാണ് മത്സരം നടന്നത്.


മുന്നൂറാന്: ബാല്യകാല സഖിയും ഞാനും\nബാല്യകാല സഖിയും ഞാനും\nആ പുസ്തകം തന്നെ ഞാന് ആദ്യം വായിക്കണമെന്ന് മാഷ് നേരത്തേ തീരുമാനിച്ച പോലെയായിരുന്നു. പുസ്തകങ്ങളുടെ അട്ടിയില് നിന്ന് പ്രത്യേകം തെരഞ്ഞെടുത്ത് നീ ഇതു വായിച്ചോ എന്ന് മാഷ് പറഞ്ഞത് അതുകൊണ്ടാണെന്ന് പിന്നീട് തോന്നിയിട്ടുണ്ട്. ആദ്യത്തെ പെണ്ണു പോലെ ആദ്യത്തെ ആ പുസ്തകം എന്നുമെന്റെ പുസ്‌കതമാണ്. അതില് പ്രണയമുണ്ട്. സ്വപ്നങ്ങളുണ്ട്. ദാരിദ്ര്യമുണ്ട്. പ്രവാസമുണ്ട്. പില്‍ക്കാലത്ത് ഞാന് അനുഭവിച്ച പലതുമുണ്ട്. മജീദിന്റെയും സുഹ്‌റയുടേയും പ്രണയ നഷ്ടമാണോ ദാരിദ്ര്യത്തിന്റെ വേദനകളാണോ എന്നറിയില്ല, മൂടിക്കെട്ടിയ കണ്ണുകള് പലപ്പോഴും വായന മുറിച്ചു. എന്റെ കണ്ണുനീര് വീണ ആദ്യ പുസ്തകവും ഇതുതന്നെ. ഒരു ആറാം ക്ലാസുകാരനെ ആ പുസ്തകം എങ്ങിനെ അത്ര മാത്രം കരയിച്ചുവെന്ന് ഞാന് പിന്നീട് ആലോചിച്ചിട്ടുണ്ട്. അഞ്ചാം ക്ലാസില് വാര്‍ഷിക പരീക്ഷ കഴിഞ്ഞതിന്റെ പിറ്റേ ദിവസമാണ് ഞാന് ബാല്യകാല സഖി എന്റെ മകനെക്കൊണ്ട് വായിപ്പിച്ചത്. ഇടക്ക് വായന നിര്‍ത്തുമ്പോഴും വായന പൂര്‍ത്തിയാക്കിയ ശേഷവും അവന് പറഞ്ഞു, ഭയങ്കര സങ്കടം തോന്നുന്നു വായിച്ച്യേ എന്ന്.\nബാല്യകാല സഖി വായിച്ചതില് പിന്നെയാണ് ഞാനൊരൂ കാമുകനായി മാറിയത്. കാണുന്ന സുന്ദരിമാരുടെ മുഖങ്ങളിലെല്ലാം ഞാനെന്റെ സുഹ്‌റയെ തെരഞ്ഞു. ഉറക്കത്തില് പല സുന്ദരിമാരും വന്നെന്റെ കൈത്തണ്ടയില് പാര പോലുള്ള നഖങ്ങളാല് ശക്തിയോടെ മാന്തി. 'തീച്ചെരവ കൊണ്ട് മാന്തേറ്റ പോലെ ഞാന് പുളഞ്ഞ്, എന്റുമ്മോ'' എന്ന് ഉറക്കത്തില് വിളിച്ചു കരഞ്ഞു. പണമില്ലാത്തവര്‍ക്ക് പഠിച്ച് വലിയ ഉദ്യോഗസ്ഥനാകാനൊന്നും പറ്റില്ലെന്ന് സുഹ്‌റ മജീദിനോട് പറയുന്നുണ്ട്. യതീംഖാനയിലാണ് അന്നു ഞാന് താമസിച്ചിരുന്നത്. പണമില്ലാത്തതുകൊണ്ടാണല്ലോ ബാപ്പ എന്നെ യതീംഖാനയിലാക്കിയത്. 'പണോക്കെ ഞമ്മക്ക് അല്ലാഹ് തരുമെന്ന' സുഹ്‌റയുടെ ബാപ്പയുടെ വാക്കുകള് ഞാന് എപ്പോഴും ഓര്‍ക്കും. പനി പിടിച്ച് ബാപ്പ മരിച്ചു പോയതോടെ യതീമായി മാറിയ സുഹ്‌റക്ക് പിന്നെ സ്‌കൂളില് പോകാനോ പഠിക്കാനോ സാധിച്ചില്ലല്ലോ. യതീമായ സുഹ്‌റ എനിക്കും പഠിക്കണമെന്ന് പറഞ്ഞ് ചീവീടു കരയും പോലെ കരഞ്ഞപ്പോള് ആ ശബ്ദം മജീദിന്റെ തലക്കുള്ളില് മാത്രമല്ല, എന്റെ തലക്കുള്ളിലും മുഴങ്ങി.\nപണവും പത്രാസുവമുള്ളപ്പോഴേ നാട്ടില് തിരിച്ചെത്തുന്ന പ്രവാസിക്കും വിലയുള്ളൂ. പെട്ടികള് കാലിയാകുമ്പോള് 'നിന്ദാവഹങ്ങളായ നോട്ടങ്ങളും പരിഹാസങ്ങളും' ലഭിക്കേണ്ടി വന്ന പ്രവാസികളായ എത്രയോ ആളുകളെ കണ്ടിട്ടുണ്ട്. ആദ്യത്തെ രാജ്യ സഞ്ചാരം കഴിഞ്ഞ് വലിയ പെട്ടികളുമായി തിരിച്ചു വരുമ്പോള് മജീദിന് വലിയ സ്വീകരണങ്ങളായിരുന്നു. മജീദിന്റെ പക്കല് ഒന്നുമില്ലെന്ന് മനസ്സിലാകുമ്പോള് വെറും പാപ്പറെന്ന് പറഞ്ഞ് നാട്ടുകാര് മജീദിനെ പരിഹസിക്കുന്നു. അവനെന്തിന് വരാമ്പോയി എന്നാണ് നാട്ടുകാര് ചോദിക്കുന്നത്. പത്ത് വര്‍ഷത്തെ പ്രവാസ ജീവിതം അവസാനിപ്പിച്ച് നാട്ടില് തിരിച്ചെത്തിയ എന്നെക്കുറിച്ചും ആളുകള് അങ്ങിനെ ചോദിക്കുന്നു: ഓനെന്തു പറ്റി?\nവേദനയുടെ ഏത് കുരുക്കളും പൊട്ടിച്ചു കളയാന് സ്‌നേഹത്തോളം പോന്ന ഒരു ദിവ്യൗഷധമില്ലെന്നും മജീദും സുഹ്‌റയും എന്നെ പഠിപ്പിച്ചു. അത്രയും അഗാധമായി സ്‌നേഹിച്ചിട്ടും സുഹ്‌റ മരിക്കുമ്പോള് അടുത്തിരിക്കാന് മജീദിന് സാധിക്കുന്നില്ല. മജീദ് പ്രവാസിയായിരുന്നു. ജീവിക്കാന് വേണ്ടി നാടു വിട്ടു പോയി അന്യ നാട്ടില് കഴിയുന്നവന്. ഉമ്മയുടെ കത്തില് നിന്നാണ് മജീദ് സുഹ്‌റയുടെ മരണം അറിയുന്നത്. എന്നെ ഒരുപാട് ഇഷ്ടപ്പെട്ടിരുന്ന വെല്യായിച്ചിയുടെ മരണം യതീംഖാനയില് നിന്ന് അടുത്ത അവധിക്കു വരുമ്പോള് മാത്രമാണ് ഞാന് അറിയുന്നത്. (യതീമിന്റെ നാരങ്ങാ മിഠായി -ആഴ്ചപ്പതിപ്പ് 86:14 ). ഒമ്പതാം ക്ലാസില് പഠിക്കുമ്പോള് ഒന്നര വയസ്സുള്ള അനിയത്തിയുടെ മയ്യിത്ത് ഞാന് വീടെത്തുമ്പോഴേക്കും ഖബറടക്കിക്കഴിഞ്ഞിരുന്നു. തൊട്ടു മുമ്പത്തെ അവധി കഴിഞ്ഞ് ഞാന് മടങ്ങുമ്പോള് എത്ര ഉമ്മകള് തന്നാണ് അവളെന്നെ യാത്രയാക്കിയിരുന്നത്! അഗാധമായ വാല്‍സല്യം ചൊരിഞ്ഞു തന്ന രണ്ട് വെല്യുമ്മമാര് ഈ ലോകത്തോട് വിടപറയുമ്പോള് ഞാന് കടലിനക്കരെ ആയിരുന്നു. മരിക്കുമ്പോള് മജീദ് വന്നോ വന്നോ എന്ന് സുഹ്‌റ ചോദിക്കുന്നുണ്ട്. ഉമ്മയുടെ കത്ത് വായിച്ച് മജീദ് കുറേ നേരം തരിച്ചിരിക്കുന്നു. അങ്ങിനെ തരിച്ചിരുന്ന എത്രയെത്ര മൂഹൂര്‍ത്തങ്ങള് അഞ്ചാം ക്ലാസു മുതല് അന്യ നാട്ടില് കഴിയുന്ന എന്റെ ജീവിതത്തിലും ഉണ്ടായിട്ടില്ല!\nവാക്കുകളേയും ഭാഷയെയും ഞാന് സ്‌നേഹിക്കുന്നതും ബാല്യകാല സഖിയിലൂടെ തന്നെയാണ്. ഭാഷയെ കൂടുതല് സ്‌നേഹിക്കാന് തുടങ്ങിയപ്പോള് ബാല്യകാല സഖിയിലെ ബാല ഭാസ്‌കരന് കുന്നിന്റെ ഉച്ചിയില് വന്ന് മന്ദഹാസ പൂര്‍വം ചെരിവിലെ ഗ്രാമത്തെ പൊന്‍പ്രഭയില് മുക്കുമ്പോഴും ചാറ്റല് മഴയിലൂടെ പൂര്‍ണ ചന്ദ്രന് പ്രകാശിക്കുന്നതു പോലെ കണ്ണീരിലൂടെ സുഹ്‌റ മന്ദഹസിച്ചപ്പോഴും എനിക്കെന്തോ വല്ലാത്തൊരു വൈകാരികാനുഭൂതിയുണ്ടായി.\nഅങ്ങിനെ ബഷീറിനെ വല്ലാതെ സ്‌നേഹിച്ചു പോയ ഒരു ദിവസം അക്കാലത്ത് പതിവായി വായിച്ചിരുന്ന ഒരു ബാല മാസികയുടെ പത്രാധിപര്‍ക്ക് ഞാനാരു കത്തെഴുതി:\nപ്രിയപ്പെട്ട പത്രാധിപര്, വൈക്കം മുഹമ്മദ് ബഷീറിനെ കൊണ്ട് മാസികയില് കഥകള് എഴുതിപ്പിക്കണം.\nഅക്കത്തിനോടൊപ്പമാണ് എന്റെ പേരിന് മുകളില് ആദ്യമായി അച്ചടി മഷി പുരളുന്നത്. എന്നുവെച്ചാല് ബഷീറിന്റെ പേരുമായി ചേര്‍ത്താണല്ലോ എന്റെ പേര് നാലാള് കണ്ടതെന്നായിരുന്നു ആഹ്ലാദം. അധികം വൈകാതെ ആ മാസികയില് ആനവാരിയും പൊന്‍കുരിശും ആ മാസികയില് ചിത്രകഥാ രൂപത്തില് വന്നു.\nജീവിതത്തില് നിന്ന് വലിച്ചു ചീന്തിയ ഒരേടാണല്ലോ ഇപ്പുസ്തകം. സ്വന്തം അനുഭവങ്ങളാണ്, പൊള്ളലുകളും മുറിവുകളുമാണ് യഥാര്‍ഥമായ കലയുടെ ഉറവിടം എന്ന റൊമാന്റിക് (ക്ലാസിക് വിരുദ്ധ) സങ്കല്‍പമാണ് ബാല്യകാല സഖി അവതരിപ്പിക്കുന്നതെന്ന് പിന്നീട് എം.എന്. വിജയന് മാഷ് നിരീക്ഷിച്ചിട്ടുണ്ട്. അനുഭവങ്ങളെ അവതരിപ്പിക്കാന് വാക്കുകള് പോലും വേണ്ടെന്നും ഒരു ചലച്ചിത്രത്തിലെന്ന പോലെ ഏറ്റവും ചുരുങ്ങിയ വാക്കുകളില് അനുഭവം ദൃശ്യവല്‍ക്കരിക്കാന് സാധിക്കുമെന്നും പിന്നെയും പിന്നെയും ബാല്യകാല സഖി വായിക്കുമ്പോള് ഞാന് തിരിച്ചറിഞ്ഞു.\nഒരു രംഗം നോക്കൂ: തന്റെ ബാപ്പ മരിച്ച ദിവസം ദുഃഖഭാരത്തോടെ അടുത്തു വരുന്ന സുഹ്‌റയെ മജീദിന് അവളെ ആശ്വസിപ്പിക്കാനാകുന്നില്ല. മജീദിന് ഒന്നും പറയാന് കഴിഞ്ഞില്ല. അവന്റെ കണ്ണീര് കണങ്ങള് അവളുടെ മൂര്‍ധാവിലും അവളുടേത് അവന്റെ നെഞ്ചിലും വീണ് ഒഴുകിക്കൊണ്ടിരുന്നു.\nരണ്ട് ഇണക്കുരുവികള് പങ്കുവെക്കുന്ന കഠിന ദുഃഖത്തിന്റെ തീവ്രത ഇതിലും ഹൃദയഭേദകമായി ഏത് ആവിഷ്‌കരിക്കാന് ഏത് ചലച്ചിത്രകാരന് സാധിച്ചിട്ടുണ്ട്.\nബാല്യകാല സഖിയിലെ ആദ്യ വാചകം തുടങ്ങുന്നത് ബാല്യകാലം മുതല്‍ക്കു തന്നെ സുഹ്‌റായും മജീദും സുഹൃത്തുക്കളായിരുന്നുവെന്ന സൂചനയോടെയാണ്. ആണ്-പെണ് സൗഹൃദത്തെ കുറിച്ച ഒരു കാഴ്ചപ്പാട് നല്ല രീതിയില് വളര്‍ത്തിയെടുക്കേണ്ട ഒരു പ്രസ്താവനയായാണ് അതിനെ ഞാന് കാണുന്നതും. കുട്ടിക്കാലം മുതലേ ആണ് കുട്ടികള്‍ക്കും പെണ്‍കുട്ടികള്‍ക്കും ഇടയില് ആരോഗ്യപരമായ ഒരു സൗഹൃദത്തിന് ഇടമുണ്ട്. തെറ്റിപ്പോകുന്ന കണക്കുകള് പരസ്പരം പറഞ്ഞു കൊടുത്തും തിരുത്തിയെഴുതിയും ശരിയായ പാതയിലേക്ക് കൊണ്ടുപോകുമ്പോഴേ ജീവിതം ഉമ്മിണി വല്യ ഒന്നാകൂ. അന്നും ഇന്നും പക്ഷേ, നമ്മുടെ സമൂഹം ആണ് പെണ് സൗഹൃദങ്ങളെ ഭയത്തോടും സംശയത്തോടും മാത്രമേ വീക്ഷിക്കുന്നുള്ളൂ.\nഎന്തുകൊണ്ടാണ് ഈ കൊച്ചു നോവല് അന്നും ഇന്നും എന്നും എന്റെ പുസ്‌കതമായി നില്‍ക്കുന്നത്?\nഎന്നില് ആദ്യ പ്രണയം ഉണര്‍ത്തിയതു കൊണ്ടാണോ?\nദാരിദ്ര്യത്തിന്റെ വേദനകള് ഞാനും സുഹ്‌റയും മജീദുമൊക്കെ ഒന്നിച്ച് അനുഭവിച്ചതു കൊണ്ടാണോ?\nരാജ്യം വിട്ടു പോയവന്റെ വേദനകള് വരികളില് നിന്ന് പിന്നീട് എന്റെ ജീവിതത്തിലേക്ക് കടന്നു വന്നതു കൊണ്ടാണോ?\nഅതോ വലിയ വലിയ പുസ്തകങ്ങളൊന്നും വേറെ അധികം വായിക്കാത്തതു കൊണ്ടാണോ?\nഅറിയില്ല. എന്നില് വായന വളര്‍ത്തിയ പുസ്‌കതം എന്ന നിലയില് ഓര്‍ക്കാനാണ് എനിക്ക് ഇഷ്ടം. ഹൃദയത്തില് തൊടാത്ത വേറെ ഏതെങ്കിലും പുസ്തകമാണ് അന്ന് പത്മനാഭന് മാഷ് തന്നിരുന്നതെങ്കില് ചിലപ്പോള് അടുത്ത ഒരു പുസ്തകത്തോട് എനിക്ക് പ്രിയം തോന്നാനിടയില്ലായിരുന്നു. ഹൃദയത്തില് വായനയുടെ കയ്യൊപ്പ് ചാര്‍ത്തിയ പുസ്തകം എന്ന് പറഞ്ഞാല് ശരിയാകുമോ ആവോ?\nഇന്നും ഈ പുസ്തകമെടുത്ത് വായിച്ചാല് എന്റെ ചങ്ക് വിങ്ങും. കണ്ണുകള് കലങ്ങും. ബാല്യത്തോടും കൗമാരത്തോടും യൗവനത്തോടും ചേര്‍ത്തു വെച്ച് ഇന്നും എനിക്ക് ഈ പുസ്തകം വായിക്കാന് സാധിക്കുന്നു.\nPosted by MuhamedSadik P.T. at 7:01 AM\nസത്യത്തില് കുറെക്കാലമായി നിങ്ങളുടെ പോസറ്റ് പ്രതീക്ഷിച്ചിരിക്കുകയായിരുന്നു. എന്താണ് പറ്റിയത്..? ഓണ്‍ലൈനില് വന്നില്ലല്ലോ...? ഇപ്പോള് എവിടെയാണുള്ളത്. കുറച്ചുമുമ്പ് മാതൃഭൂമി വാരികയില് ടി ആരിഫലിയുമായി ഇന്റര്‍വ്യു നടത്തിയപേര് ശ്രദ്ധിച്ചപ്പോള് പി ടി മുഹമ്മദ് സാദിഖ് എന്നുകണ്ട്....ഇത് താങ്കള് തന്നെയല്ലേ...........? ലേഖന ശേഷം കലകൗമുദി പ്രസിദ്ധീകരിക്കുംപോലെ ലേഖകരുടെ നമ്പര് നല്‍കിയാല് ബന്ധം സ്ഥാപിക്കാന് എളുപ്പമായിരിക്കും .\nമാതൃഭൂമിയില് ഈ പുസ്‌തക റിവ്യൂ വായിച്ചിരുന്നു. എന്നാലും ഒരിക്കല്‍കൂടി വായിക്കാന് നല്ലകൊതി. മജീദിന്റെ ജീവിതമവുമായി പൂര്‍ണ്ണമായി ബന്ധമില്ലെങ്കിലും എന്റെ ഹൃദയത്തിലും അതിന്റെ സ്‌പര്‍ശം ഏറെയാണ്.\nപോസ്റ്റ് വായിച്ചപ്പോള്,ഞാനും ഓര്‍ത്തു.എന്തൊക്കെയോ...\nഇക്കാ..പോസ്റ്റ് ഒരുപാടൊരുപാട് നന്നായി..തുടര്‍ന്നും എഴുതൂ..\nതാങ്കളുടെ കുട്ടിക്കാലത്തെക്കുറിച്ച് എഴുതിക്കണ്ടപ്പോള്, എനിക്ക് എന്റെ കുട്ടിക്കാലം ഓര്‍മ്മ വന്നു. പോസ്റ്റ് നന്നായിട്ടുണ്ട്.\nethoaralppam swathanthryameduthu kondulla villiyanennariyam...ennalum...\nMathrubhumiyil vayichirunnu...manassine thodunna varikal...\nസ്വദേശിയും വിദേശിയുമായ കുറച്ചൊക്കെ നോവലുകള് വായിക്കാന് അവസരമുണ്ടായെങ്കിലും\nബാല്യകാലസഖി വായിച്ചപ്പോള് മനസ്സില് പെയ്ത സങ്കടപ്പെരുമഴ പിന്നെയൊരിക്കലും ഉണ്ടായിട്ടില്ല.\nസുല്‍ത്താന് മരിച്ചു കിടക്കുമ്പോള് ആദരവോടെയും സങ്കടത്തോടെയും ഞാന് അടുത്ത് നിന്ന് നോക്കി.\nആ ചുണ്ടുകളില് നിന്ന് :" എല്ലാ ബഡുകൂസുകളും വനിതാബഡുകൂസുകളും എന്റെ ബാല്യകാലസഖിയൊന്നു വായിക്കണം. അതോടെ ലോകം നന്നാകും"\nസാദിഖ്, നന്നായി. ഇവിടെ റിയാല് തിരയുന്നതിലും ഭേദം അവിടെ മജീദുമാരെയും സുഹരമാരെയും തിരഞ്ഞു നടക്കുന്നത് തന്നെയാണ്. ആശംസകള്.\nവായിച്ചു. മരിക്കാത്ത ഓര്‍മ്മകള്. ഇനിയും എഴുതൂ., വരാം.


രക്തത്തിലെ ഷുഗർ കൃത്യമായി തിരിച്ചറിയുന്നതെങ്ങനെ ? പരിശോധിക്കേണ്ടതെങ്ങനെ?\nഈ വീഡിയോയിൽ ഡോക്ടർ പറഞ്ഞു തരാൻ പോകുന്നത് രക്തത്തിലെ ഷുഗർ കൃത്യമായി തിരിച്ചറിയുന്നത് എങ്ങനെ എന്നും അത് എങ്ങനെ പരിശോധിക്കേണ്ട നിന്നും എന്നതിനെ കുറിച്ചാണ് ഈ വീഡിയോ. നിരവധി ആളുകളുടെ സംശയങ്ങൾക്ക് ഉത്തരം നൽകുന്നതാണ് ഈ വീഡിയോ ഈ വീഡിയോ മുഴുവനായും കാണുക നിങ്ങളുടെ അഭിപ്രായങ്ങൾ കമന്റ് ബോക്സിൽ അറിയിക്കുകയും ചെയ്യുക.\nപ്രമേഹരോഗികൾ മാത്രമല്ല അമിതവണ്ണമുള്ള വരും. പ്രമേഹ രോഗ സാധ്യത ഉള്ളവരും, കുടുംബത്തിൽ പ്രമേഹരോഗ പാരമ്പര്യമുള്ള വരും അറിഞ്ഞിരിക്കേണ്ട ഏറ്റവും പ്രധാന അറിവുകൾ ആണിവ. മറ്റുള്ളവരെ അറിവിലേക്കും ഈ വീഡിയോ നിങ്ങൾ ഷെയർ ചെയ്യുക.\n1. Thank you doctor for the great information 👍\n2. Thank you so much doctor. God bless you\n3. ഇത്രയും അറിവുള്ള dr ആരേയും പേടിപ്പിക്കാത്ത dr\n4. Thanks for your valuable information Sir


Drisyam two: George kutty's images of unfolding goes viral | മലയാളത്തിലെ ദൃശ്യത്തിൽ മോഹൻലാൽ; കന്നഡയിലെ ദൃശ്യത്തിൽ രവിചന്ദ്രൻ; തമിഴിലെ പാപനാശത്തിൽ കമൽഹാസൻ; ഹിന്ദി ദൃശ്യത്തിൽ അജയ് ദേവഗൺ; തെലുങ്ക് റീമേക്കിൽ വെങ്കിടേഷ്; സിംഹള റീമേക്കിൽ ജാക്സൺ ആന്റണി; ചൈനീസ് ദൃശ്യത്തിൽ സിയാവോ യാങ്; ദൃശ്യം 2വിനെ കുറിച്ചുള്ള വാർത്ത വന്നതോടെ ജോർജ്കുട്ടിയുടെ വിവിധ പരിണാമങ്ങൾ വൈറൽ; ഇതിൽ ആരാണ് മികച്ച നടൻ? - MarunadanMalayalee.com\nSeptember 21, 202009:25 PM IST Permalink\nകോഴിക്കോട്: ഏറെ പ്രതീക്ഷയോടെ കാത്തിരിക്കുന്ന മോഹൻലാൽ ചിത്രമാണ് ദൃശ്യം 2. ബറോസ്, മരയ്ക്കാർ എന്നീ ചിത്രങ്ങൾ അണിയറയിൽ നിൽക്കുമ്പോഴാണ് ദൃശ്യം 2മായി മോഹൻലാലും ജിത്തു ജോസഫും എത്തുന്നത്. ഇതിനെകുറിച്ചുള്ള ചർച്ചകൾ വരുമ്പോൾ സോഷ്യൽ മീഡിയിൽ മറ്റൊരു ചിത്രമാണ് വൈദൽ ആവുന്നത്. അത് വിവിധ ഭാഷകളിലെ ദൃശ്യം നായകന്മ്മാരെ കുറിച്ചാണ്.\nമലയാളത്തിൽ കളക്ഷൻ റിക്കാർഡുകൾ തകർത്ത് മുന്നേറിയ ദൃശ്യത്തിന് വിദേശത്തും സ്വദേശത്തുമായി ആറ് ഔദ്യോഗിക റീമേക്കുകൾ ഉണ്ടായ ചിത്രം എന്ന റെക്കാർഡുമുണ്ട്. 2014 ൽ കന്നഡയിൽ ദൃശ്യം എന്ന പേരിൽ, അതേ വർഷം തന്നെ തെലുങ്കിലും ദൃശ്യം എന്ന പേരിൽ പുറത്തിറങ്ങി. 2015 ൽ തമിഴിൽ പാവനാശം എന്ന് പേരിൽ ദൃശ്യം റീമേക്ക് ചെയ്യപ്പെട്ടു. 2015 ൽ തന്നെ ഹിന്ദിയിലും ദൃശ്യം എന്ന പേരിൽ റീമേക്ക് ചെയ്തു. 2017 ൽ സിംഹള ഭാഷയിൽ ധർമ്മയുദ്ധ എന്ന പേരിൽ റീമേക്ക് ചെയ്യപ്പെട്ടു. 2019ൽ ചൈനയിലും ദൃശ്യം റീമേക്ക് ചെയ്യപ്പെട്ടു ഷീപ്പ് വിത്ത്ഔട്ട് ഷെപ്പേർഡ് എന്ന പേരിലായിരുന്നു ഇത്. ആദ്യമായാണ് ഒരു ഇന്ത്യൻ ചിത്രം ചൈനയിൽ റീമേക്ക് ചെയ്യപ്പെട്ടത്. ദൃശ്യം സിനിമയിലെ തന്ത്രപ്രധാനമായ ഒരു രംഗമാണ് ജോർജുകുട്ടി, ഒടുവിൽ മകൻ നഷ്ടപ്പെട്ട ഐജിക്കും ഭർത്താവിനും മുന്നിൽ കുറ്റം ഏറ്റുപറഞ്ഞ് അവരെ കൈതൊഴുന്നത്. ഈ രംഗം വിവിധ ഭാഷകളിൽ എങ്ങനെയാണ് എന്നതിന്റെ സ്‌ക്രീൻ ഷോട്ടുകൾ ഒന്നിച്ചുവച്ചുള്ള ചിത്രമാണ് ഇപ്പോൾ സോഷ്യൽ മീഡിയയിൽ ചർച്ചയാകുന്നത്. വിവിധ സിനിമ ഗ്രൂപ്പുകളിൽ ഇത് സംബന്ധിച്ച ചർച്ചകൾ നടക്കുന്നുണ്ട്.\nമലയാളത്തിലെ ദൃശ്യത്തിലെ മോഹൻലാലിന് പുറമേ, കന്നഡയിലെ ദൃശ്യത്തിൽ അഭിനയിച്ച രവിചന്ദ്രൻ, പാപനാശത്തിൽ അഭിനയിച്ച കമൽഹാസൻ, ഹിന്ദി ദൃശ്യത്തിൽ അഭിനയിച്ച അജയ് ദേവഗൺ, തെലുങ്ക് റീമേക്കിൽ അഭിനയിച്ച വെങ്കിടേഷ്, സിംഹള റീമേക്കിൽ അഭിനയിച്ച ജാക്സൺ ആന്റണി, ചെനീസ് റീമേക്കിൽ അഭിനയിച്ച സിയാവോ യാങ് എന്നിവരുടെ ചിത്രങ്ങളാണ് പ്രചരിക്കുന്ന ചിത്രത്തിലുള്ളത്.\nആരാണ് ഈ രംഗത്തിൽ മികച്ചത് എന്നതിന് വലിയൊരു വിഭാഗത്തിനും മോഹൻലാൽ എന്നാണ് ഉത്തരം. ചിലർ കമൽഹാസന്റെ പ്രകടനത്തിനൊപ്പം കൂടുന്നു. എന്നാൽ ഇത് സ്വതവേ മലയാളികൾ എല്ലാം കണ്ട ചിത്രമായതുകൊണ്ടാണ് എന്ന അഭിപ്രായം പങ്കുവയ്ക്കുന്നവരും കുറവല്ല. അതേ സമയം ചൈനീസ് റീമേക്കിലെ സിയാവോ യാങിന്റെ പ്രകടനത്തിന് മാർക്ക് കൊടുക്കുന്നവരുമുണ്ട്.\nആയുർവേദ ചികിൽസക്കുശേഷം ലാൽ എത്തുന്നു\nദൃശ്യം 2നായിട്ടാണ് ചെന്നൈയിലെ വീട്ടിൽ നിന്ന് മോഹൻലാൽ കൊച്ചിയിലേക്ക് എത്തിയത്. പിന്നീട് താരം ക്വാറന്റൈൻ പോകുകയായിരുന്നു. പിന്നീടാണ് മുടിവളർത്തി താടി വളർത്തിയ മേക്ക് ഓവറിൽ നിന്ന് മാറി മോഹൻലാൽ ദൃശ്യം2മേക്കോവറുമായി രംഗത്തെത്തിയത്. എന്നാൽ ഷൂട്ടിങ് കർക്കിടക ചികിത്സയ്ക്കായി മാറ്റി വയ്ക്കുകയായിരുന്നു. കർക്കിടക ചികിത്സയ്ക്ക് മുൻപുള്ള പൂജാധികർമങ്ങളുമായിട്ടാണ് താരം മുന്നോട്ട് പോകുന്നത്. അതിന്റെ ഭാഗമായിട്ടുള്ള ചിത്രങ്ങളും പുറത്ത് വന്ന് കഴിഞ്ഞു. സ്ഥലം എവിടെയെന്ന് വ്യക്തല്ലെങ്കിലും. പൂജാരികൾക്ക് ഒപ്പം നിന്നുള്ള താരത്തിന്റെ ചിത്രങ്ങളും സോഷ്യൽ മീഡിയ കീഴടക്കി കഴിഞ്ഞു.\nആശിർവാദ് സിനിമാസിന്റെ ബാനറിൽ ആന്റണി പെരുമ്പാവൂർ നിർമ്മിക്കുന്ന ചിത്രം ഇനി സെപ്റ്റംബർ അവസാന വാരമോ ഒക്ടോബർ ആദ്യ വാരമോ ഷൂട്ടിങ് ആരംഭിക്കും എന്നാണ് ഇപ്പോൾ കിട്ടുന്ന വിവരം.മോഹൻലാലിന്റെ നായികയായി മീനയും, മക്കളായി അൻസിബ ഹസനും എസ്തർ അനിലും തന്നെയാവും വേഷമിടുക. കോവിഡ് പശ്ചാത്തലത്തിൽ ചിത്രീകരണകാലമത്രയും മോഹൻലാലും മീനയും പുറംലോകവുമായി ഇടപെടാത്ത രീതിയിലാകും തങ്ങുക.ചലച്ചിത്ര നിർമ്മാണ മേഖലയുടെ പ്രതിസന്ധി കണക്കിലെടുത്ത് സംവിധായകൻ ജീത്തു ജോസഫ് സ്വന്തം പ്രതിഫല തുക വെട്ടിക്കുറച്ചിരുന്നു.\nജീത്തു ജോസഫ് കഥയെഴുതി സംവിധാനം ചെയ്യുന്ന ചിത്രം നിർമ്മിക്കുന്നത് ആശിർവാദ് സിനിമയ്ക്കു വേണ്ടി ആന്റണി പെരുമ്പാവൂരാണ്. തുടർച്ചയായി 60 ദിവസം കൊണ്ട് കേരളത്തിൽ ചിത്രീകരിച്ച് പൂർത്തിയാക്കുന്ന വിധത്തിലാണ് സിനിമ.ഇതിനു ശേഷമാകും ഷൂട്ടിങ് നിർത്തിവെച്ച മറ്റ് സിനിമകളിൽ മോഹൻലാൽ എത്തുകയെന്നും ആന്റണി പെരുമ്പാവൂർ പറഞ്ഞിരുന്നു.2013 ഡിസംബറിലായിരുന്നു 'ദൃശ്യം' റിലീസിനെത്തിയത്. മോഹൻലാൽ, മീന, കലാഭവൻ ഷാജോൺ, ആശ ശരത്, സിദ്ദിഖ് തുടങ്ങിയവരായിരുന്നു ചിത്രത്തിൽ പ്രധാന വേഷത്തിലെത്തിയത്. ത്രില്ലർ ചിത്രമായ ദൃശ്യത്തിലെ ഈ താരങ്ങളുടെയെല്ലാം പ്രകടനം ഏറെ മികവു പുലർത്തിയിരുന്നു. 60 കോടിയോളം രൂപ ബോക്‌സ് ഓഫീസിൽ നിന്നും കളക്റ്റ് ചെയ്ത് അന്നത്തെ ബോക്സോഫീസ് റെക്കോർഡ് ഇടാനും ചിത്രത്തിനു സാധിച്ചിരുന്നു.


May, 2022 | Crime Vartha - Part 4\nവയനാട്ടിലെ റിസോർട്ടിൽ നടന്ന കൂട്ട ബലാത്സംഘം; നാല് പ്രതികൾകൂടി പിടിയിൽ, മുഴുവൻ പ്രതികളുടെ എണ്ണം പതിനൊന്നായി\nവയനാട്ടിലെ റിസോർട്ടിൽ വച്ച് ജീവനക്കാരിയായ യുവതിയെ കൂട്ടബലാത്സംഘം ചെയ്ത കേസിൽ നാല് പ്രതികൾ കൂടി അറസ്റ്റിൽ. വിഷ്ണു, നിസാം, നവാസ്, അഭിഷേക് തുടങ്ങിയവരെയാണ് പിടികൂടിയത്. ഇതോടെ പ്രതികളുടെ എണ്ണം പതിനൊന്നായി. പ്രതികൾ സംഭവശേഷം കുമളിയിൽ ഒളിവിൽ കഴിയുകയായിരുന്നു. തിരികെ കോഴിക്കോട്ടേക്ക് മടങ്ങുന്ന വഴിയാണ് …\nവയനാട്ടിലെ റിസോർട്ടിൽ വച്ച് ജീവനക്കാരിയായ യുവതിയെ കൂട്ടബലാത്സംഘം ചെയ്ത കേസിൽ നാല് പ്രതികൾ കൂടി അറസ്റ്റിൽ. വിഷ്ണു, നിസാം, നവാസ്, അഭിഷേക് തുടങ്ങിയവരെയാണ് പിടികൂടിയത്. ഇതോടെ പ്രതികളുടെ എണ്ണം പതിനൊന്നായി. പ്രതികൾ സംഭവശേഷം കുമളിയിൽ ഒളിവിൽ കഴിയുകയായിരുന്നു. തിരികെ കോഴിക്കോട്ടേക്ക് മടങ്ങുന്ന വഴിയാണ് പോലീസ് ഇവരെ അറസ്റ്റുചെയ്തത്.\nഏപ്രിൽ ഇരുപതിനായിരുന്നു കേസിനാസ്പദമായ സംഭവം നടന്നത്. കർണാടകയിൽ നിന്നും വയനാട്ടിലെ അമ്പലവയലിൽ സ്ഥിതിചെയ്യുന്ന ഇന്ത്യൻ ഹോളിഡേ എന്ന റിസോർട്ടിൽ ജോലിക്കായി എത്തിയ യുവതിയെയാണ് യുവാക്കൾ ആക്രമിച്ചത്. രാത്രിയിൽ റിസോർട്ടിലേക്ക് അതിക്രമിച്ചെത്തിയ യുവാക്കൾ കൂട്ട ബലാത്സംഘം ചെയ്യുകയായിരുന്നു എന്നാണ് യുവതിയുടെ പരാതി. പരാതിയെ തുടർന്ന് റിസോര്‍ട്ട് ഉടമകളായ നാലുപേരെ പോലീസ് നേരത്തെ അറസ്റ്റ് ചെയ്തിരുന്നു. പ്രതികളായ മൂന്നുപേരെക്കൂടി പിടികൂടാനുണ്ടെന്നും അതിനായുള്ള ശ്രമങ്ങൾ ഊർജിതമായി നടക്കുകയാണെന്നും സുൽത്താൻബത്തേരി ഡി.വൈ.എസ.പി കെ.കെ അബ്ദുൽ ഷെരീഫ് അറിയിച്ചു.\nവരൾച്ച ഭീഷണിയിൽ ഇറാഖിലെ ഹാമറിൻ തടാകം\nഇറാഖിലെ ഹാമറിൻ തടാകം തീവ്രമായ വരൾച്ചയുടെ വക്കിൽ. കൃത്യമായ മഴ ലഭിക്കാത്തതും സമീപത്തെ സർവാൻ നദിയിൽനിന്നുമുള്ള നീരൊഴുക്ക് കുറഞ്ഞതുമാണ് വരൾച്ചയ്ക്ക് പിന്നിലെ പ്രധാന കാരണം. വടക്കുകിഴക്ക് ബാഗ്ദാദിൽ സ്ഥിതിചെയ്യുന്ന തടാകം ദിയാല പ്രവിശ്യയിലെ ജനങ്ങളുടെ മുഖ്യ ജല സ്രോതസാണ്. പ്രതികൂലമായ കാലാവസ്ഥയും ഡാം …\nഇറാഖിലെ ഹാമറിൻ തടാകം തീവ്രമായ വരൾച്ചയുടെ വക്കിൽ. കൃത്യമായ മഴ ലഭിക്കാത്തതും സമീപത്തെ സർവാൻ നദിയിൽനിന്നുമുള്ള നീരൊഴുക്ക് കുറഞ്ഞതുമാണ് വരൾച്ചയ്ക്ക് പിന്നിലെ പ്രധാന കാരണം. വടക്കുകിഴക്ക് ബാഗ്ദാദിൽ സ്ഥിതിചെയ്യുന്ന തടാകം ദിയാല പ്രവിശ്യയിലെ ജനങ്ങളുടെ മുഖ്യ ജല സ്രോതസാണ്. പ്രതികൂലമായ കാലാവസ്ഥയും ഡാം നിർമാണം പോലുള്ള പ്രവർത്തികളും വരൾച്ചയുടെ ആക്കം വർദ്ധിക്കുന്നതിന് കാരണമായെന്ന് ഇറാഖ് ജലമന്ത്രാലയത്തിലെ മുതിർന്ന നേതാവ് അയോൺ ദിയാബ് പറഞ്ഞു.\nപ്രധാനമായും കൃഷി ആവശ്യങ്ങൾക്കായി ഉപയോഗിക്കുന്ന തടാകത്തിന്റെ ഇപ്പോഴത്തെ അവസ്ഥ സമീപമുള്ള കൃഷിയിടങ്ങളെ സാരമായി ബാധിക്കുന്നുണ്ട്. പ്രവിശ്യയിൽ വേറെ യാതൊരുവിധ ജലസ്രോതസുകളും ഇല്ലാത്തതിനാൽ പൊതുജനങ്ങൾക്ക് ഹാമറിൻ തടാകം മാത്രമാണ് ആശ്രയം. അതിർത്തിയിലൂടെയുള്ള നീരൊഴുക്ക് വർധിപ്പിക്കാൻ ആവശ്യമായ നടപടികൾ സ്വീകരിക്കണമെന്ന് ഇറാഖ് ഇറാനോട് ആവശ്യപ്പെട്ടു.\nകാര്യമായ മാറ്റങ്ങൾ വരുംകാലത്ത് ഉണ്ടായില്ലെങ്കിൽ 2050തോടെ അതിന്റെ 20 ശതമാനത്തോളം ഇറാഖിന് നഷ്ടമാകുമെന്നും കാലാവസ്ഥ വ്യതിയാനം, മരുഭൂവത്കരണം തുടങ്ങിയ പ്രതിഭാസങ്ങൾ സംഭവിക്കാനുള്ള സാദ്ധ്യതകൾ നിലനിൽക്കുന്ന സ്ഥലമാണ് ഇറാഖെന്നും പഠനങ്ങൾ വിലയിരുത്തുന്നു. 2009ൽ തടാകം സമാനമായ വരൾച്ച പ്രതിസന്ധി നേരിട്ടിട്ടുണ്ട്.\nനടി ആക്രമിക്കപ്പെട്ട കേസുമായി ബന്ധപ്പെട്ട് എൽഡിഎഫ് കൺവീനർ ഇ.പി ജയരാജന്റെ പ്രസ്താവനക്കെതിരെ വി. ടി ബൽറാം\nനദി ആക്രമിക്കപ്പെട്ട കേസുമായി ബന്ധപ്പെട്ട് എൽഡിഎഫ് കൺവീനർ ഇ.പി ജയരാജൻ നടത്തിയ പ്രസ്താവനയ്‌ക്കെതിരെ കോൺഗ്രസ് നേതാവ് വി.ടി ബൽറാം രംഗത്ത്. കേസിന്റെ തുടരാന്വഷണം അട്ടിമറിക്കപ്പെടുന്നു എന്ന ആശങ്ക ചൂണ്ടിക്കാട്ടി നടി ഹൈക്കോടതിയിൽ സമർപ്പിച്ച ഹർജി പ്രത്യേക താൽപ്പര്യ പ്രകാരമാണോ എന്ന് പരിശോധിക്കണമെന്നുള്ള പ്രസ്താവനയാണ് …\nനദി ആക്രമിക്കപ്പെട്ട കേസുമായി ബന്ധപ്പെട്ട് എൽഡിഎഫ് കൺവീനർ ഇ.പി ജയരാജൻ നടത്തിയ പ്രസ്താവനയ്‌ക്കെതിരെ കോൺഗ്രസ് നേതാവ് വി.ടി ബൽറാം രംഗത്ത്. കേസിന്റെ തുടരാന്വഷണം അട്ടിമറിക്കപ്പെടുന്നു എന്ന ആശങ്ക ചൂണ്ടിക്കാട്ടി നടി ഹൈക്കോടതിയിൽ സമർപ്പിച്ച ഹർജി പ്രത്യേക താൽപ്പര്യ പ്രകാരമാണോ എന്ന് പരിശോധിക്കണമെന്നുള്ള പ്രസ്താവനയാണ് ജയരാജൻ നടത്തിയത്. ഇതിനെതിരെയാണ് വി.ടി ബൽറാം ഫേസ്ബുക് പോസ്റ്റിലൂടെ വിമർശനവുമായി എത്തിയത്.\nഅതിജീവിതയെ അധിക്ഷേപിക്കുകയാണ് എൽ.ഡി.എഫ് കൺവീനർ ചെയ്തതെന്നും അവർക്ക് കോടതിവഴി ലഭിക്കേണ്ട നീതി ഇല്ലാതാക്കാനാണ് സർക്കാർ ശ്രമിക്കുന്നതെന്നും ബൽറാം പറഞ്ഞു. അവൾക്കൊപ്പം എന്ന് പറഞ്ഞ് നാഴികയ്ക്ക് നാല്പതുവട്ടവും സമൂഹമാധ്യമങ്ങളിൽ പോസ്റ്റുകൾ ഇട്ടിരുന്നവർ ഇപ്പോൾ എവിടെയെന്നും ബൽറാം ചോദിച്ചു.\nഅതിക്രൂരമായ പീഡനാനുഭങ്ങൾ നേരിട്ട അവർക്ക് താൻ വിശ്വാസം കൽപ്പിക്കുന്ന നീതിന്യായ വ്യവസ്ഥയിൽ നിന്നും ലഭിക്കേണ്ട നീതിയല്ലാതെ മറ്റെന്ത് താല്പര്യമാണ് അവർക്കുള്ളതെന്നും പോസ്റ്റിൽ ചോദിക്കുന്നു. ‘അവൾക്കൊപ്പം’, ‘അവർക്കൊപ്പം’ എന്ന പോസ്റ്റുകൾ സമൂഹമാധ്യമങ്ങളിൽ ഇട്ടുകൊണ്ടിരുന്നവരോട്, നിങ്ങൾ ഇപ്പോൾ ആർക്കൊപ്പമാണ്? ആക്രമിക്കപ്പെട്ട നേടിക്കൊപ്പമോ അതോ അവർക്ക് വിശ്വാസം നഷ്ടപ്പെട്ട സർക്കാറിനോടൊപ്പമോ എന്ന് പോസ്റ്റിലൂടെ ബൽറാം ചോദിക്കുന്നു.\nഡൽഹിയിൽ വിവിധയിടങ്ങിൽ ശക്തമായ കാറ്റും മഴയും\nരാജ്യ തലസ്ഥാനത്ത് വിവിധയിടങ്ങിൽ ശക്തമായ കാറ്റും മഴയും. പലയിടങ്ങളിലും വൈദ്യുതി ബന്ധം വിച്ഛേദിക്കപ്പെട്ടു. ഡൽഹിയിലും തലസ്ഥാന മേഖലയിലും ഇടിമിന്നലോടു കൂടിയ മഴക്കും സാധ്യതയുണ്ടെന്ന് കാലാവസ്ഥാ വകുപ്പ് പ്രവചിക്കുന്നു. ശക്തമായ കാറ്റും മഴയും മൂലം ഡൽഹിയിൽ പലയിടത്തും മരങ്ങൾ വീഴുകയും ഇത് റോഡ് ഗതാഗതത്തെ …\nരാജ്യ തലസ്ഥാനത്ത് വിവിധയിടങ്ങിൽ ശക്തമായ കാറ്റും മഴയും. പലയിടങ്ങളിലും വൈദ്യുതി ബന്ധം വിച്ഛേദിക്കപ്പെട്ടു. ഡൽഹിയിലും തലസ്ഥാന മേഖലയിലും ഇടിമിന്നലോടു കൂടിയ മഴക്കും സാധ്യതയുണ്ടെന്ന് കാലാവസ്ഥാ വകുപ്പ് പ്രവചിക്കുന്നു. ശക്തമായ കാറ്റും മഴയും മൂലം ഡൽഹിയിൽ പലയിടത്തും മരങ്ങൾ വീഴുകയും ഇത് റോഡ് ഗതാഗതത്തെ ബാധിക്കുകയും ചെയ്തിട്ടുണ്ട്.\nമോശം കാലാവസ്ഥ ഡൽഹി ഇന്ദിരാഗാന്ധി വിമാനത്താവളത്തിൽ നിന്നുള്ള വിമാന സർവീസിനെയും ബാധിച്ചു. പല എയർലൈൻസും യാത്രക്കാരോട് വിമാനം സർവീസ് റദ്ദാക്കിയിട്ടുണ്ടോ എന്ന് പരിശോധിച്ച ശേഷം മാത്രം യാത്രക്ക് പുറപ്പെടാൻ ആവശ്യപ്പെട്ടിരിക്കുകയാണ്. എയർലൈൻസുമായി ബന്ധപ്പെട്ട് വിമാനത്തിന്റെ തൽസ്ഥിതി അറിയാനാണ് വിമാനത്താവളം അധികൃതർ ആവശ്യപ്പെടുന്നത്.\nമലപ്പുറം ജില്ലാപഞ്ചായത്തിലെ ആതവനാട് ഉൾപ്പെടെ സംസ്ഥാനത്തെ 19 തദ്ദേശ വാർഡുകളിൽ ഉപതിരഞ്ഞെടുപ്പ് നടത്തുന്നതിന് മുന്നോടിയായി വോട്ടർപട്ടിക പുതുക്കാൻ തീരുമാനിച്ചതായി സംസ്ഥാന തിരഞ്ഞെടുപ്പ് കമ്മീഷണർ എ.ഷാജഹാൻ അറിയിച്ചു. കരട് വോട്ടർപട്ടിക മേയ് 25 ന് അതാത് ഇലക്ടറൽ രജിസ്‌ട്രേഷൻ ഓഫീസർമാർ പ്രസിദ്ധീകരിക്കും. കരട് പട്ടിക …\nമലപ്പുറം ജില്ലാപഞ്ചായത്തിലെ ആതവനാട് ഉൾപ്പെടെ സംസ്ഥാനത്തെ 19 തദ്ദേശ വാർഡുകളിൽ ഉപതിരഞ്ഞെടുപ്പ് നടത്തുന്നതിന് മുന്നോടിയായി വോട്ടർപട്ടിക പുതുക്കാൻ തീരുമാനിച്ചതായി സംസ്ഥാന തിരഞ്ഞെടുപ്പ് കമ്മീഷണർ എ.ഷാജഹാൻ അറിയിച്ചു. കരട് വോട്ടർപട്ടിക മേയ് 25 ന് അതാത് ഇലക്ടറൽ രജിസ്‌ട്രേഷൻ ഓഫീസർമാർ പ്രസിദ്ധീകരിക്കും. കരട് പട്ടിക സംബന്ധിച്ച അപേക്ഷകളും ആക്ഷേപങ്ങളും ജൂൺ എട്ടിന് വൈകുന്നേരം അഞ്ച് മണി വരെ സ്വീകരിക്കും. അന്തിമ വോട്ടർപട്ടിക ജൂൺ 18 ന് പ്രസിദ്ധീകരിക്കും.\nകരട് വോട്ടർപട്ടിക ബന്ധപ്പെട്ട പഞ്ചായത്ത്/നഗരസഭാ ഓഫീസിലും വില്ലേജാഫീസിലും താലൂക്കാഫീസിലും പ്രസിദ്ധീകരിക്കും. കമ്മീഷന്റെ വെബ് സൈറ്റിലും അവ പരിശോധനയ്ക്ക് ലഭ്യമാണ്. പത്ത് ജില്ലകളിലായി ഒരു ജില്ലാ പഞ്ചായത്ത്, രണ്ട് ബ്ലോക്ക് പഞ്ചായത്ത്, നാല് മുനിസിപ്പാലിറ്റി, പന്ത്രണ്ട് ഗ്രാമപഞ്ചായത്ത് വാർഡുകളിലെ ഉപതിരഞ്ഞെടുപ്പിനു വേണ്ടിയാണ് വോട്ടർപട്ടിക പുതുക്കുന്നത്. അവ ജില്ലാ ക്രമത്തിൽ താഴെ പറയുന്നു.


Negative Traits of People Born in March : മാര്‍ച്ചമാസത്തില് ജനിച്ചവര് നിര്‍ബന്ധമായും അറിയണം - Malayalam BoldSky\n6 hrs ago വ്യക്തിജീവിതത്തില് നേട്ടങ്ങള് ഈ രാശിക്കാര്‍ക്ക് സ്വന്തം\n7 hrs ago വാരഫലം : ഈ ആഴ്ച്ച 12രാശിക്കാരിൽ അപ്രതീക്ഷിത മാറ്റങ്ങൾ ഇവർക്ക്\n17 hrs ago വാള്‍നട്ട് എണ്ണ; കഷണ്ടി മാറി മുടികിളിര്‍ക്കാന് ബെസ്റ്റ്\n22 hrs ago വാള്‍നട്ട് കഴിക്കുന്നത് നല്ലതാണ്; പക്ഷേ ഗുണം ലഭിക്കണമെങ്കില് ഇങ്ങനെ കഴിക്കണം\nNews ഒന്നിച്ച് താമസിക്കുന്നവർ വിവാഹിതർക്ക് തുല്ല്യം: ഹൈക്കോടതി\nമാര്‍ച്ച് മാസത്തില് ജനിച്ചവര് നിര്‍ബന്ധമായും അറിയണം\n| Updated: Saturday, March 13, 2021, 11:59 [IST]\nവര്‍ഷത്തിലെ മൂന്നാമത്തെ മാസമാണ് മാര്‍ച്ച്. ഇനി രണ്ട് ദിവസം കൂടി കഴിഞ്ഞാല് മാര്‍ച്ച് മാസത്തിന്റെ തുടക്കമായി. ഓരോ മാസത്തിനും ഓരോ പ്രത്യേകതകളാണ് ഉള്ളത്. അതുകൊണ്ട് തന്നെ ഇപ്രാവശ്യം മാര്‍ച്ച് മാസത്തിലെ പ്രത്യേകതകള് എന്തൊക്കെയെന്ന് നമുക്ക് നോക്കാവുന്നതാണ്. ആകര്‍ഷകമായ വ്യക്തിത്വത്തിന് പേരുകേട്ട മാര്‍ച്ചില് ജനിച്ചവര്‍ക്കും പ്രശ്നപരിഹാരത്തിനുള്ള മികച്ച ശക്തിയുണ്ട്. വെല്ലുവിളികളെ നേരിടാന് തയ്യാറായ ഈ ആളുകള് ഒരേ സമയം ഊര്‍ജ്ജസ്വലത, വളരെ വൈകാരികത എന്നിവ പ്രദര്‍ശിപ്പിക്കുന്നു. മാര്‍ച്ചില് ജനിച്ച ആളുകളെക്കുറിച്ചുള്ള അജ്ഞാതവും രസകരവുമായ ചില വസ്തുതകള് വായിക്കുക.\nഅതിലുപരി ഇവര്‍ക്ക് ചില മോശം സ്വഭാവങ്ങള് കൂടിയുണ്ട്. ഇത് എന്താണെന്ന് തിരിച്ചറിയുകയാണ് ആദ്യം ചെയ്യേണ്ടത്. ഓരോ മാസത്തിലും അറിഞ്ഞിരിക്കേണ്ടതും പെട്ടെന്ന് എല്ലാവരുടേയും പോസിറ്റീവ് നെഗറ്റീവ് സ്വഭാവങ്ങളെയാണ്. എന്തൊക്കെയാണ് ഇതില് ശ്രദ്ധിക്കേണ്ട കാര്യങ്ങള് എന്ന് നമുക്ക് നോക്കാവുന്നതാണ്. മാര്‍ച്ച് മാസത്തില് നിങ്ങള് ജനിച്ചതെങ്കില് നെഗറ്റീവ് സ്വഭാവങ്ങള് എന്തൊക്കെയെന്ന് നമുക്ക് നോക്കാവുന്നതാണ്. കൂടുതല് അറിയാന് ഈ ലേഖനം വായിക്കൂ.\nഉദാരവും സഹതാപവും അബദ്ധത്തില് എത്തിക്കും\nമാര്‍ച്ച് മാസത്തില് ജനിച്ചവരെങ്കില് ഇവര് ലോകത്തിലെ എല്ലാവരോടും വളരെ ദയയും സഹതാപവും പ്രകടിപ്പിക്കുന്നു. ഇത് പലപ്പോഴും ഇവരെ അബദ്ധത്തില് ചെന്ന് ചാടിക്കുന്നുണ്ട്. അവര് വളരെയധികം അനുകമ്പയുള്ളവരും സ്‌നേഹിക്കുന്നവരും തങ്ങള് ഏറ്റവും ഇഷ്ടപ്പെടുന്ന ആളുകളുമായി കരുതുന്നവരുമാണ്. അവരുടെ അത്തരം ഗുണങ്ങള് അവരുടെ ചുറ്റുമുള്ള ആളുകളെ അവരുടെ കമ്പനി പോലെയാക്കുന്നു. എന്നാല് ഇതെല്ലാം ഇവരെ അല്‍പം പ്രശ്‌നങ്ങളില് കൊണ്ട് ചെന്ന് എത്തിക്കുന്നു എന്നുള്ളതാണ് അറിഞ്ഞിരിക്കേണ്ട കാര്യം.\nഏത് കാര്യത്തിനും വളരെയധികം പെട്ടെന്ന് പ്രതികരിക്കുന്നവരായിരിക്കും. ഒരു കാര്യവും ശാന്തതയോടെയും സമയമെടുത്തും ചെയ്യുന്നതിന് ഇവര് പലപ്പോഴും തയ്യാറാവുകയില്ല. എന്നാല് മാര്‍ച്ച് പകുതിയില് ജനിക്കുന്നവരെങ്കില് അവരില് പലപ്പോഴും ലജ്ജയും അന്തര്‍മുഖത്വവും ഉണ്ടായിരിക്കും. ദൈനംദിന ജീവിതത്തിലെ തിരക്കില് നിന്ന് വിട്ടുനില്‍ക്കാന് അവര് ഇഷ്ടപ്പെടുന്നു, ഒപ്പം ശാന്തമായ അന്തരീക്ഷമാണ് ഇഷ്ടപ്പെടുന്നത്. ശബ്ദവും തിരക്കേറിയ സ്ഥലങ്ങളും അവരുടെ തിരഞ്ഞെടുപ്പുകളല്ല, അതിനാലാണ് ഈ ആളുകളെ അവരുടെ സ്വന്തം ചിന്തകളില് നഷ്ടപ്പെടുന്നതായി നിങ്ങള് എപ്പോഴും കാണുന്നത്. ഇത് തന്നെയായിരിക്കും ഇവരുടെ ജീവിതത്തിലെ ഏറ്റവും വലിയ വെല്ലുവിളിയും.\nഇത് തന്നെയാണ് ഇവരുടെ മോശം സ്വഭാവങ്ങളില് എപ്പോഴും മുന്നില് നില്‍ക്കുന്നത്. ആളുകളോട് പ്രതികാര ബുദ്ധിയോടെയാണ് ഇവര് പെരുമാറുക. ഈ ആളുകള് പൊതുവെ ഒരിക്കല് പ്രകോപിതരായിത്തീരുകയും അത് വര്‍ഷങ്ങളോളം മനസ്സില് സൂക്ഷിക്കുകയും ചെയ്യുന്നു, ഇത് മാര്‍ച്ച് ജനിച്ചവരുടെ നെഗറ്റീവ് സ്വഭാവങ്ങളിലൊന്നാണ്. ആളുകളെ എളുപ്പത്തില് പോകാന് അനുവദിക്കുകയോ അവരോട് ക്ഷമിക്കുകയോ ചെയ്യുന്നില്ല, ഒപ്പം അവരോടൊപ്പം അത്തരമൊരു പ്രവൃത്തി ചെയ്തവരെ വേദനിപ്പിക്കുന്നതിനും ഇവര് മടിക്കില്ല എന്നുള്ളതാണ് സത്യം.\nചില സമയങ്ങളില് മൂഡിയും രഹസ്യ സ്വഭാവവും\nമാര്‍ച്ചില് ജനിച്ചതിനെക്കുറിച്ചുള്ള മറ്റൊരു നെഗറ്റീവ് സ്വഭാവം, അവര് ഒരു കാരണവുമില്ലാതെ പ്രത്യേക മാനസികാവസ്ഥയിലാകുകയും ചിലപ്പോള് ആളുകളോട് സംസാരിക്കാതിരിക്കുകയും ചെയ്യുന്നു. അവരുടെ വികാരങ്ങള് കാണിക്കാതിരിക്കുകയും ആരെയും അതിന്റെ ഭാഗമാകാന് അനുവദിക്കാതിരിക്കുകയും ചെയ്യുന്നതിലൂടെ എപ്പോഴും ഒരു രഹസ്യ സ്വഭാവം സൂക്ഷിക്കാന് ഇവര് ശ്രമിക്കുന്നു. അതുകൊണ്ട് തന്നെ ഇത് പലപ്പോഴും ഇവരെ മറ്റുള്ളവരില് നിന്ന് അകറ്റി നിര്‍ത്തുന്നതിലേക്ക് എത്തിക്കുന്നുണ്ട്. ഓരോ അവസ്ഥയിലും ശ്രദ്ധയില്ലാതെ മുന്നോട്ട് പോവുന്നതിന് കാരണമാകുന്നുണ്ട്.\nവളരെയധികം ആകര്‍ഷകമായ വ്യക്തിത്വമുള്ളവരായിരിക്കും ഇവര്. എന്നാല്‍അവര് പെരുമാറുന്ന രീതിയിലാണ് പലപ്പോഴും മാറ്റം വരുന്നത്. ഇത് കൂടുതല് അപകടത്തിലേക്ക് നിങ്ങളെ എത്തിക്കുന്നുണ്ട്. അവരുടെ സൗന്ദര്യത്തെക്കുറിച്ച് കൊമ്പുകോര്‍ക്കരുത്. ഇത് തന്നെയാണ് ഇവരെ പ്രകോപിപ്പിക്കുന്ന ഏറ്റവും വലിയ കാര്യവും. അതുകൊണ്ട് വളരെയധികം ശ്രദ്ധിക്കേണ്ടതാണ്. ഓരോ അവസ്ഥയിലും നിങ്ങള് മുന്നോട്ട് വെച്ച കാര്യങ്ങള് വരെഇതിന്റെ പേരില് തള്ളിക്കളയുന്നതിന് ഇവര് ശ്രമിക്കുന്നു.\nമറ്റുള്ളവരെ മനസ്സിലാക്കാന് ശ്രമിക്കാത്തവര്\nഇത് മാര്‍ച്ച് മാസത്തില് ജനിച്ചവരുടെ പ്രശ്‌നമാണ്. ഇവര് ഒരിക്കലും മറ്റുള്ളവരെ മനസ്സിലാക്കുന്നതിന് ശ്രമിക്കുന്നില്ല. ഇതെല്ലാം നിങ്ങളുടെ ജീവിതത്തില് മുന്നോട്ട് പോവുമ്പോള് വെല്ലുവിളികള് ഉണ്ടാക്കുന്നുണ്ട്. ഇത്തരം അവസ്ഥയില് ശ്രദ്ധിച്ചാല് മാത്രമ പ്രശ്‌നങ്ങളില്ലാതെ മുന്നോട്ട് പോവുന്നതിന് സാധിക്കുകയുള്ളൂ. മറ്റുള്ളവരെ മനസ്സിലാക്കാന് ശ്രമിക്കുകയും അവര്‍ക്ക് കൂടി ജീവിതത്തില് ഇടം നല്‍കുകയും ചെയ്യുമ്പോള് അത് കൂടുതല് ജീവിതം മനോഹരമാക്കുന്നു.\nMore CHARACTER News\nനിങ്ങളുടെ ജനനദിവസം പറയും നിങ്ങളുടെ സ്വഭാവം\nകണ്ണു പറയും നമ്മളാരാണെന്ന്\nനിറങ്ങള് നിങ്ങളുടെ ആരോഗ്യത്തിന്..\nRead more about: character സ്വഭാവം\nNegative Traits of People Born in March\nHere we are sharing the negative traits of people born in March. Takealook\nസൗന്ദര്യത്തിന് പുളിങ്കുരു; ഫലങ്ങള് അത്ഭുതപ്പെടുത്തും


Europe - Samakaalikam - virginitysugery\nയൂറോപ്പില് 'കന്യകാത്വ ശസ്ത്രക്രിയ' വര്‍ദ്ധിക്കുന്നു; ഒരു റിപ്പോര്‍ട്ട്\nബര്‍ലിന്:യൂറോപ്പിലെ യുവതികള് വിവാഹത്തിന് മുമ്പ് തങ്ങള് കന്യകളായിരുന്നു എന്ന് സ്ഥാപിക്കുന്നതിനായി 'കന്യകാത്വ ശസ്ത്രക്രിയ' ചെയ്യുന്നത് വര്‍ദ്ധിക്കുന്നു. മതപരവും സാംസ്കാരികവുമായ സമ്മര്‍ദ്ദത്തെത്തുടര്‍ന്നാണ് ഇവരിത് ചെയ്യാന് നിര്‍ബന്ധിതരാകുന്നത്. യൂറോപ്പിലെ മുസ്ലിം മതവിഭാഗത്തിലെ യുവതികള്‍ക്കിടയിലാണ് ഈ ശസ്ത്രക്രിയ പ്രത്യേകിച്ചും വര്‍ദ്ധിക്കുന്നത്.\nലൈംഗികബന്ധത്തിലേര്‍പ്പെടാന് യുവതലമുറയ്ക്കുമേല് വല്ലാത്ത സമ്മര്‍ദ്ദമുണ്ടെന്ന് ചിലരെങ്കിലും വാദിച്ചേക്കും, പ്രത്യേകിച്ചും പാശ്ചാത്യലോകത്ത്. പ്രകോപനപരമായ പരസ്യങ്ങളും യുവ സെലിബ്രിറ്റികളെക്കുറിച്ചുള്ള കഥകളും യുവജനങ്ങളെ വല്ലാതെ സ്വാധീനിക്കുന്നുണ്ട്. എന്നാല് ലോകത്താകമാനമുള്ള ചില യുവതികള്‍ക്കും പെണ്‍കുട്ടികള്‍ക്കുമേലുള്ള സമ്മര്‍ദ്ദം മറ്റൊരു തരത്തിലുള്ളതാണ് വിവാഹം കഴിക്കുന്നതുവരെ കന്യകകളായി തുടരാനുള്ള സമ്മര്‍ദ്ദം.\nഈ സാഹചര്യത്തില് വിവാഹപൂര്‍വ ലൈംഗിക ബന്ധങ്ങളില് ഏര്‍പ്പെടുന്നവര്‍ക്കെതിരെ അക്രമങ്ങളുണ്ടാവുകയും അവരെ കുടുംബത്തില് നിന്ന് പുറത്താക്കുകയും ചെയ്യാനുള്ള സാധ്യത വളരെ കൂടുതലാണ്. ഇത്തരം അവസ്ഥയില് ഒരു പ്രത്യേക ശസ്ത്രക്രിയ സ്ത്രീകള്‍ക്ക് രക്ഷയാകുന്നു. 'കന്യകാത്വ ശസ്ത്രക്രിയ' എന്ന പേരിലറിയപ്പെടുന്ന ഈ ശസ്തക്രിയയിലൂടെ ശാരീരികമായെങ്കിലും കന്യകകളാണെന്ന് സ്ഥാപിക്കാനാകും. ലൈംഗികബന്ധത്തിലേര്‍പ്പെട്ട സ്ത്രീകളുടെ കന്യാചര്‍മം ശസ്ത്രക്രിയയിലൂടെ പൂര്‍വസ്ഥിതിയിലാക്കുന്നതാണ് 'കന്യകാത്വ ശസ്ത്രക്രിയ'. ഈ ശസ്ത്രക്രിയ ചെയ്യുന്നതോടെ അടുത്ത തവണ ഇവര് ലൈംഗികബന്ധത്തിലേര്‍പ്പെടുമ്പോള് രക്തം പൊടിയുമെന്ന് ഉറപ്പുവരുത്തപ്പെടുന്നു.\nഫ്രാന്‍സിലെ മുസ്ലിം യുവതിയായ ഇരുപത്തിരണ്ടുകാരി ക്രിസ്ററീന് ഈ ശസ്ത്രക്രിയ ചെയ്യാന് നിര്‍ബന്ധിതയായത് കുടുംബത്തിന്റെ യാഥാസ്തിഥികത്വം കൊണ്ടാണെന്ന് അവര് പറയുന്നു. കുടംബത്തിലെ ആരും അറിയാതെയാണ് ഞാന് ഈ ശസ്ത്രക്രിയ ചെയ്തത്, ക്രിസ്ററീന് പറയുന്നു. ഈ ജൂലായ് മാസത്തില് വിവാഹിതയാകുന്ന ക്രിസ്ററീന് ഈ ശസ്ത്രക്രിയ നിര്‍ണായകമാണെന്ന് അവര് തന്നെ പറയുന്നു. വിവാഹം കഴിക്കാന് കന്യകാത്വ സര്‍ട്ടിഫിക്കറ്റ് ലഭിക്കേണ്ടത് തന്റെ മതപ്രകാരമുള്ള ആചാരമാണ്. താന് സത്യം പറഞ്ഞാല് പലരുടെയും തലയുരുളും. തന്നെ കുടുംബത്തില് നിന്ന് പുറത്താക്കുകയും ചെയ്യും, ക്രിസ്ററീന് പറയുന്നു. ഒരു ടി.വി പരിപാടിയിലൂടെയാണ് ക്രിസ്ററീന് കന്യകാത്വ ശസ്ത്രക്രിയയെക്കുറിച്ച് മനസിലാക്കുന്നത്. യൂറോപ്പില് ഈ ശസ്ത്രക്രിയ ചെയ്ത നിരവധി സ്ത്രീകളില് ഒരാള് മാത്രമാണ് ക്രിസ്ററീന്. ഫ്രാന്‍സ്, ജര്‍മനി, ബ്രിട്ടന് എന്നീ രാജ്യങ്ങളില് ഈ ശസ്ത്രക്രിയയുടെ പ്രചാരം നിത്യേനയെന്നോണം വര്‍ദ്ധിക്കുകയാണ്.\nവിവാഹത്തിന് മുമ്പ് കന്യകകളാണെന്ന് തെളിയിക്കുന്നതിനായി നിരവധി യുവതികളാണ് തന്റെയടുത്ത് ഈ ശസ്ത്രക്രിയയ്ക്കായി എത്തുന്നതെന്ന് ജര്‍മനിയിലുള്ള ഡോ.സ്റെറഫാന് ഗുന്തര് പറയുന്നു. ഇവരില് ഭൂരിഭാഗവും മുസ്ലിം യുവതികളാണെന്ന് ഡോക്ടര് പറയുന്നു.\nമറ്റ് ശസ്ത്രക്രിയകള് പോലെയല്ല മറിച്ച് വളരെ രഹസ്യമായാണ് 'കന്യകാത്വ ശസ്ത്രക്രിയ' നടത്തുന്നത്. ഡോ.സ്റെറഫാനെ ഈ ശസ്ത്രക്രിയയ്ക്കായി സമീപിക്കുന്ന യുവതികളെല്ലാം തങ്ങള് ഇത് ചെയ്തവരാണെന്ന് പുറത്തറിയരുതെന്ന് ആഗ്രഹിക്കുന്നവരാണ്. ശസ്ത്രക്രിയ നടത്തി അര മണിക്കൂറിനുള്ളില് രോഗികള്‍ക്ക് തിരിച്ച് വീട്ടില് പോകാം. ഇങ്ങിനെയൊന്ന് നടന്നെന്ന് ആരും അറിയുകയുമില്ല, ഡോ.സ്റെറഫാന് പറയുന്നു. ശസ്ത്രക്രിയ നടത്തുന്ന ഒരു യുവതിയും പേരും മേല്‍വിലാസവും നല്‍കാറില്ല.\nജര്‍മനിയില് എത്ര കന്യകാത്വ ശസ്ത്രക്രിയ നടന്നിട്ടുണ്ടെന്ന് അറിയാന് കഴിയില്ല. കാരണം ശസ്ത്രക്രിയയുടെ പ്രതിഫലം സ്വകാര്യമായി നല്‍കുന്നതിനാല് ആരോഗ്യ ഇന്‍ഷ്വറന്‍സിന്റെ പരിധിയില് വരാറില്ല. ഇത്തരം ശസ്ത്രക്രിയകള് എത്രെണ്ണം നടന്നെന്ന് രേഖപ്പെടുത്താന് ഡോക്ടര്‍മാര്‍ക്കു മേലും സമ്മര്‍ദ്ദമില്ല. എന്നാല് കഴിഞ്ഞ അഞ്ച് വര്‍ഷമായി ഡോ.ഗുന്തര് ഓരോ വര്‍ഷവും 10 മുതല് 15 വരെ തൊട്ട് 75 മുതല് 100 വരെ ശസ്ത്രക്രിയയകള് നടത്തിയിട്ടുണ്ട്. മറ്റ് യൂറോപ്യന് രാജ്യങ്ങളിലും കന്യകാത്വ ശസ്ത്രക്രിയകള് വര്‍ദ്ധിച്ചതിന് തെളിവുകളുണ്ട്. നാഷണല് ഹെല്‍ത്ത് സര്‍വീസിന്റെ കണക്കുപ്രകാരം 2009 ല് യു.കെയില് 30 കന്യകാത്വ ശസ്ത്രക്രിയകള് നടന്നിട്ടുണ്ട്. 2005 ലെ കണക്കുകള് വെച്ച് നോക്കുമ്പോള് ഇതില് 20 ശതമാനം വര്‍ദ്ധനവാണുണ്ടായിട്ടുള്ളത്. കണക്കുകളില്ലാതെ നടന്ന കന്യകാത്വ ശസ്ത്രക്രിയകള് ഇതിലും വളരെ കൂടുതലാണ്.\nജീവന് രക്ഷിക്കാനുള്ള ഉപായമോ?\nക്രിസ്ററീനെ ശസ്ത്രക്രിയയ്ക്ക് വിധേയനാക്കിയത് ഡോ.മാര്‍ക്ക് അബക്കാസിസ് ആണ്. ഒരാഴ്ചയില് മൂന്ന് മുതല് അഞ്ച് വരെ കന്യകാത്വ ശസ്ത്രക്രിയകളാണ് ഡോ.മാര്‍ക്ക് ചെയ്യുന്നത്. കഴിഞ്ഞ കുറേ വര്‍ഷങ്ങളായി ഈ ശസ്ത്രക്രിയയ്ക്ക് ലഭിക്കുന്ന പ്രചാരത്തിന് അദ്ദേഹം ക്രെഡിറ്റ് നല്‍കുന്നത് ഇന്റര്‍നെറ്റിനാണ്. കാരണം ഇന്റര്‍നെറ്റ് വഴിയാണ് ഈ ശസ്ത്രക്രിയയെക്കുറിച്ചുള്ള വ്യക്തമായ വിവരങ്ങള് ലഭ്യമായത്. തങ്ങള് കന്യകകളല്ല എന്നറിയുമ്പോള് കുടുംബാംഗങ്ങളുടെ പ്രതികരണമോര്‍ത്തുള്ള ഭയമാണ് ക്രിസ്ററീനിനെപ്പോലെ നിരവധി പേരെ ഈ ശസ്ത്രക്രിയയ്ക്ക് നിര്‍ബന്ധിതരാക്കുന്നതെന്ന് ഡോ.മാര്‍ക്ക് പറയുന്നു. ഈ ശസ്ത്രക്രിയയ്ക്കായി സമീപിക്കുന്നവരെ സംബന്ധിച്ചിടത്തോളം ഇത് അത്യാവശ്യമാണെന്ന് ഞങ്ങള്‍ക്ക് ബോധ്യപ്പെട്ടാല് ഞങ്ങളതിന് തയ്യാറാകും. മിക്കപ്പോഴും അത് വളരെ പ്രധാനവുമാകുന്നു, ഡോ.മാര്‍ക്ക് വിശദീകരിക്കുന്നു. ഞങ്ങള് ഒരിക്കലും ഇവരെ സംശയിച്ചിട്ടില്ല. ചിലപ്പോഴൊക്കെ അവര് അപകടത്തിലാകാറുണ്ടണ്ഢ്. ശാരീരികമായിട്ടല്ലെങ്കില് മാനസികമായി ഡോക്ടര് പറഞ്ഞു.\nകൂടുതലും മുസ്ലിം സമുദായത്തില് നിന്നുള്ളവരാണ് സമീപിക്കുന്നതെങ്കിലും ഡോക്ടര്‍മാരായ ഗുന്തറും മാര്‍ക്കും ക്രിസ്ത്യന് സമുദായത്തില് നിന്നുള്‍പ്പടെ വ്യത്യസ്ത മതസാംസ്കാരിക പശ്ചാത്തലത്തില് നിന്നുള്ളവര്‍ക്കും ഈ ശസ്ത്രക്രിയ ചെയ്തുകൊടുത്തിട്ടുണ്ട്. യാഥാസ്ഥിതിക കുടുംബ പാരമ്പര്യവും മതപരമായ സങ്കീര്‍ണതകളുമാണ് പൊതുവായി ഈ ശസ്തക്രിയയ നടത്താന് യുവതികളെ പ്രേരിപ്പിക്കുന്നത്.\nഎന്നാല്, മതപരവും സാംസ്കാരികവുമായ സമ്മര്‍ദങ്ങളെ അതിജീവിക്കാനുള്ള യഥാര്‍ത്ഥ പരിഹാരം കന്യകാത്വ ശസ്ത്രക്രിയയാണെന്ന് എല്ലാവരും വിശ്വസിക്കുന്നില്ല. സ്ത്രീകളുടെ അവകാശത്തിനായി നിലകൊള്ളുന്ന ജര്‍മനിയിലെ സംഘടനയായ ടെറെ ദെസ് ഫെമ്മെസ് ഈ ശസ്ത്രക്രിയയ്ക്ക് എതിരാണെന്ന് സംഘടനയുടെ പ്രതിനിധിയായ ആങ്കെ വോള്‍ഫ്ഗ്രാഫ് പറഞ്ഞു.\nഎന്നാല് ഭീഷണി മൂലം ഒരു സ്ത്രീയുടെ മാനസികമോ ശാരീരികമോ ആയ ആരോഗ്യം ശരിയായ നിലയിലല്ലെങ്കില് ഈ ശസ്തക്രിയയെ തള്ളിക്കളയാനാവില്ലെന്നത് അവര് അംഗീകരിക്കുന്നു. എന്നാല് മൂല്യപരമായി ഇതൊരു പരിഹാരമാണെന്ന് ഞങ്ങള് വിശ്വസിക്കുന്നില്ല. കാരണം കന്യകാത്വത്തിന്റെ വില കണക്കാക്കുന്നതിലേയ്ക്കാണ് ഈ ശസ്തക്രിയ യുവതികളെ നയിക്കുക. ടെറെ ദെസ് ഫെമ്മെസ് പോലുള്ള സംഘടനകള് യുവജനതയ്ക്ക് നല്‍കാനുദ്ദേശിക്കുന്ന സന്ദേശത്തിന് പൂര്‍ണമായും കടകവിരുദ്ധമായ സന്ദേശമാണ് ഈ ശസ്ത്രക്രിയകള് നല്‍കുന്നത്-ആങ്കെ വോള്‍ഫ്ഗ്രാഫ് പറയുന്നു. എന്നാല് സ്വയം നിര്‍ണയ ലൈംഗികതയും കന്യാചര്‍മ പുന:സ്ഥാപനവും പൂര്‍ണമായും വ്യക്തിപരമായ ഒരു വിഷയമാണെന്ന് ആങ്കെ വോള്‍ഫ്ഗ്രാഫ് വ്യക്തമാക്കുന്നു.\nകന്യാകത്വ ശസ്ത്രക്രിയ നടത്തിയ ക്രിസ്ററീന് ഈ അഭിപ്രായത്തോട് പൂര്‍ണമായും യോജിക്കുന്നു. തന്റെ സാംസ്കാരിക പരിസരങ്ങളില് കന്യകാത്വത്തെക്കുറിച്ചുള്ള കാഴ്ചപ്പാട് മാറുമെന്നും അതുവഴി ഇത്തരം ശസ്ത്രക്രിയയകള് ഒഴിവാക്കാനാകുമെന്നും ക്രിസ്ററീന് പ്രത്യാശിക്കുന്നു.\nനാളെ എനിക്കൊരു മകളുണ്ടായാല് അവള്‍ക്കുണ്ടായിട്ടുള്ള ലൈഗികബന്ധത്തെക്കുറിച്ച് എന്നോട് തുറന്ന് സംസാരിക്കണമെന്നാണ് ഞാന് ആഗ്രഹിക്കുന്നത്. കാര്യങ്ങള് ഒളിച്ചുവയ്ക്കപ്പെടുന്നത് ഞാനിഷ്ടപ്പെടുന്നില്ല-ക്രിസ്ററീന് പറയുന്നു. ലൈംഗികബന്ധങ്ങളെക്കുറിച്ചും മുന്‍കരുതല് എടുക്കേണ്ടതിനെക്കുറിച്ചും ഞാന് തീര്‍ച്ചയായും അവളുമായി സംസാരിക്കും. കന്യാകത്വ ശസ്ത്രക്രിയയ്ക്കായി ഏതെങ്കിലും ഡോക്ടറെ സമീപിക്കേണ്ടതുണ്ടെന്ന തോന്നല് അവളിലുണ്ടാക്കാന് ഞാന് ആഗ്രഹിക്കില്ല, ക്രിസ്ററീന് തന്റെ നിലപാട് വ്യക്തമാക്കി.\nവാര്‍ത്ത ആധാരം: ഡോയ്റ്റ്ഷെ വെല്ലെ\nKeywords: Europe - Samakaalikam - virginitysugery Europe - Samakaalikam - virginitysugery,pravasi news,malayalam news portal,malayalam news from Europe,Gulf malayalam news,American malayalam news,Canadian malayalam news,Singapore malayalam news,Australia malayalam news,Newzealand malayalam news,Malayalees News Portal,Malayali News,News for Mallus,Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings. Pravasi Lokam - pravasionline.com-apravasi malayalam news portal. Malayalam Pravasi news from Europe,Gulf malayalam news,American malayalam news,Canadian malayalam news,Singapore malayalam news, Australia malayalam news,Newzealand malayalam news,Inda and other countries. Covers topics - News headlines, Finance, Education, Sports, Classifieds, Current Affairs, Special & Entertainment News. Classifieds include Real Estate, Condolence, Matrimonial, Job Vacancies, Buy & Sell of products and services, Greetings.


govt will stop sharing water with pakistan | ഭീകരവാദത്തിന് ഫുൾസ്റ്റോപ്പിടാതെ ഇനി ഒരു തുള്ളി വെള്ളം തരില്ല; പാക്കിസ്ഥാനെതിരെ ശക്തമായ നടപടിയുമായി കേന്ദ്ര സർക്കാർ; കിഴക്കൻ നദികൾ ഇനി ശത്രു രാജ്യത്തേക്ക് ഒഴുകില്ല; സത്‌ലജ്, രവി, ബിയാസ് നദികളിലെ വെള്ളം ഇന്ത്യക്കാർക്ക് മാത്രം; നദികളിലെ വെള്ളം ജമ്മു കാശ്മീരിലേക്കും പഞ്ചാബിലേക്കും വഴിതിരിച്ച് വിടും; പുൽവാമയിൽ പൊലിഞ്ഞ 44 വീര ജവാന്മാരുടെ ജീവന് പകരം ചോദിക്കൽ ശക്തമാക്കി ഇന്ത്യ; യുദ്ധം ചെയ്യാതെ പാക്കിസ്ഥാനെ കൊല്ലാക്കൊല ചെയ്യുന്നത് ഇങ്ങനെ - MarunadanMalayalee.com\nFebruary 21, 201907:39 PM IST Permalink\nഡൽഹി: പുൽവാമയിൽ നടന്ന ഭീകരാക്രമണത്തിൽ 40 ഇന്ത്യൻ ജവാന്മാർ കൊല്ലപ്പെട്ടതിന് പിന്നാലെ പാക്കിസ്ഥാനെതിരെ ശക്തമായ നടപടിയ്‌ക്കൊരുങ്ങി ഇന്ത്യ. ഇതിന്റെ ആദ്യപടിയെന്നവണ്ണം കിഴക്കൻ നദികളിലെ വെള്ളം പാക്കിസ്ഥാനുമായി പങ്കുവയ്ക്കുന്നത് നിറുത്താനാണ് ഇപ്പോൾ തീരുമാനമുണ്ടായിരിക്കുന്നത്. നദികളിലെ ജലം ജമ്മു കശ്മീരിലേക്കും പഞ്ചാബിലേക്കും വഴിതിരിച്ച് വിടുമെന്നും കേന്ദ്ര മന്ത്രി നിതിൻ ഗഡ്കരി അറിയിച്ചു.\nനമ്മുടെ മൂന്ന് നദികളിൽ നിന്നും പാക്കിസ്ഥാനിലേക്ക് വെള്ളമൊഴുകുന്നുണ്ടെന്നും പുതിയ പ്രോജക്ട് നടപ്പിലാക്കുന്നത് വഴി ഈ നദികളിലെ ജലം യമുനാ നദിയിലേക്ക് വഴിതിരിച്ച് വിടാനാണ് ഉദ്ദേശിക്കുന്നതെന്നും ഇത് പ്രാവർത്തികമാക്കി കഴിഞ്ഞാൽ യമുനയിൽ കൂടുതൽ ജലമുണ്ടാകുമെന്നുമാണ് ഗഡ്കരി അറിയിച്ചത്.\nകാവേരി നദീജല തർക്കം പോലെ ഉത്തരേന്ത്യയെ കലുഷിതമാക്കി സത്‌ലജ- യമുന കനാൽ പദ്ധതി; പദ്ധതി പൂർത്തിയാക്കി ജലം പങ്കുവെക്കേണ്ട സാഹചര്യം ഉണ്ടായാൽ പഞ്ചാബിൽ കലാപ സമാനമായ സാഹചര്യം ഉണ്ടാകുമെന്ന് ക്യാപ്ടൻ അമരീന്ദർ സിങ്; കേന്ദ്രസർക്കാർ ദേശീയ സുരക്ഷയെ ബാധിക്കുന്ന വിഷയമായി പരിഗണിക്കണമെന്നും പഞ്ചാബ് മുഖ്യമന്ത്രി; 1982ൽ ആരംഭിച്ച കനാൽ നിർമ്മാണ പദ്ധതി രണ്ട് സംസ്ഥാനങ്ങളെ വീണ്ടും കലുഷിതമാക്കുമ്പോൾ\n19കാരിയെ ഫെയ്‌സ് ബുക്ക് ചാറ്റിൽ കുടുക്കിയത് 72കാരൻ; മോഡലിങ് ഫോട്ടോ ഷൂട്ടിനെന്ന പേരിൽ വിദ്യാർത്ഥിനിയെ തന്ത്രപൂർവം ഹോട്ടലിലെത്തിച്ചു പീഡനത്തിനു വിധേയയാക്കിയതിന് പിന്നിൽ സിന്ധു സുരേഷിന്റെ കുതന്ത്രം; പോട്ടയിലെ വാടക വീട്ടിൽ പെൺകുട്ടിയെ പലർക്കും കാഴ്ചവച്ചുണ്ടാക്കിയത് പതിനായിരങ്ങൾ; വാണിഭ മാഫിയാ രാജ്ഞിയെ പൊക്കിയത് മദ്യ ലഹരിയിൽ; ചാലക്കുടിയിലെ പീഡനത്തിൽ ഇനി അഴിക്കുള്ളിലാകാനുള്ളത് നാലു പേർ\nസിന്ധു നദീജല കരാർ പ്രകാരം ഇന്ത്യ സറ്റ്‌ലജ്, ബീസ് എന്നീ നദികൾ പാക്കിസ്ഥാനുമായി പങ്കുവയ്ക്കുന്നുണ്ട്. നദിയിൽ നിന്നും വെള്ളം വിതരണം ചെയ്യുന്നത് നിറുത്തുന്നതിന് പുറമേ പാക്കിസ്ഥാനിൽ നിന്നുമുള്ള ഇറക്കുമതിക്ക് കസ്റ്റംസ് ഡ്യൂട്ടി 200 ശതമാനമായി വർധിപ്പിച്ചിരുന്നു. തിരിച്ചടിക്കൽ നടപടിക്കായി ഇന്ത്യൻ സൈന്യത്തിന് പ്രധാനമന്ത്രി നരേന്ദ്ര മോദി പൂർണ സ്വാതന്ത്രം നൽകുകയും പുൽവാമയിലെ ഭീകരാക്രമണത്തിന് പാക്കിസ്ഥാൻ വലിയ വില കൊടുക്കേണ്ടി വരുമെന്നും പ്രഖ്യാപിച്ചിരുന്നു.\nസിന്ധു നദിജല വിനിയോഗകരാർ സംബന്ധിച്ച പ്രശ്നങ്ങൾ ചർച്ചചെയ്യുന്നതിനുള്ള സിന്ധു നദി സ്ഥിര കമ്മിഷന്റെ 115ാമത് യോഗം ഇക്കഴിഞ്ഞ ഓഗസ്റ്റിലാണ് ലാഹോറിൽ വച്ച് നടന്നത്. ഇന്ത്യയെ പ്രതിനിധീകരിച്ച് ഒൻപതംഗ സംഘമാണ് ചർച്ചയിൽ പങ്കെടുത്തത്. സിന്ധുനദിജല കരാറിന്റെ ഭാഗമായി ഇന്ത്യ നിർമ്മിക്കുന്ന രണ്ടു ജലസംഭരണികളെ സംബന്ധിച്ചും ജലവൈദ്യുത പദ്ധതികളെക്കുറിച്ചുമായിരുന്നു പ്രധാന ചർച്ച.\nചെനാബ് നദിയിൽ നിർമ്മിക്കാനുദ്ദേശിക്കുന്ന പകാൽദൾ, കൽനായി പ്രോജക്ടുകളെക്കുറിച്ചുള്ള ആശങ്കകൾ പങ്കുവയ്ക്കാനാണ് പാക്കിസ്ഥാൻ ശ്രമിക്കുക എന്നാണ് ചർച്ച നടക്കുന്നതിന് മുൻപ് തന്നെ റിപ്പോർട്ടുകൾ പുറത്ത് വന്നത്. 1960 സെപ്റ്റംബർ 19ന് കറാച്ചിയിൽ വച്ച്പ്രധാനമന്ത്രി ജവഹർലാൽ നെഹ്റുവും പാക്ക് പ്രസിഡന്റ് അയൂബ് ഖാനും ഒപ്പ് വച്ചതാണ് സിന്ധു നദീജലകരാർ.\nലോകബാങ്കിന്റെ മധ്യസ്ഥതയിലായിരുന്നു കരാർ ഉടമ്പടി ഒപ്പുവച്ചത്. കരാർ പ്രകാരം ബിയാസ്, രവി, സത്ലജ് നദികളുടെ നിയന്ത്രണം ഇന്ത്യയ്ക്കും സിന്ധു,ചെനാബ്, ഝലം എന്നീ നദികളുടെ നിയന്ത്രണം പാക്കിസ്ഥാനുമാണ്. സിന്ധു നദിയിൽ നിന്നുള്ള 20 ശതമാനം ജലം ഇന്ത്യയ്ക്കു ഉപയോഗിക്കാം എന്നും കരാറിൽ പറയുന്നു.\nതോക്കെടുത്താൽ തീർക്കുമെന്ന് സൈന്യം\nകാശ്മീരിൽ ഇനി തോക്കെടുത്ത് ഇറങ്ങുന്നവരെ ഒരു ദാക്ഷിണ്യവും കൂടാതെ വെടിവച്ചുവീഴ്‌ത്തുമെന്നും ഭീകരർക്ക് ഇത് അവസാന മുന്നറിയിപ്പാണെന്നും കരസേന. കാശ്മീരിനെ മോചിപ്പിക്കുമെന്ന മുദ്രാവാക്യമുയർത്തി നിലകൊള്ളുന്ന ഭീകരർക്ക് ഇത് അവസാന അവസരമാണെന്നും എത്രയും വേഗം കീഴടങ്ങണമെന്നും ആവശ്യപ്പെട്ടുകൊണ്ട് ആണ് ഇന്ന് ആർമി രംഗത്തെത്തിയിരിക്കുന്നത്. ഇതോടെ കാശ്മീരിൽ ഇനി വിഘടനവാദം തരിമ്പും അനുവദിക്കില്ലെന്ന ഉറച്ച നിലപാടിലേക്ക് കേന്ദ്രസർക്കാർ നീങ്ങുകയാണെന്ന സൂചനകളാണ് ലഭിക്കുന്നത്\nകാശ്മീരിലെ ഭീകരർക്ക് അന്ത്യാശാസനം നൽകിക്കൊണ്ടാണ് കാശ്മീരിലെ സേനാ ചുമതലയുള്ള ചിനാർ കോർ കമാൻഡർ കെജെഎസ് ധില്ലൻ ഇന്ന് പത്രസമ്മേളത്തിലൂടെ തോക്കെടുത്താൽ ഒരു ദയയും പ്രതീക്ഷിക്കേണ്ടെന്ന മുന്നറിയിപ്പ് നൽകിയിട്ടുള്ളത്. ആയുധംവച്ച് കീഴടങ്ങാം. രാജ്യത്തോട് യുദ്ധം ചെയ്യാൻ ഇറങ്ങിയാൽ അതോടെ ഇല്ലാതാക്കും എന്ന അന്തിമ മുന്നറിയിപ്പാണ് ഇന്ന് സൈന്യം നൽകിയിട്ടുള്ളത്. കാശ്മീരിൽ നിന്നുകൊണ്ട് വിഘടനവാദവും പാക്കിസ്ഥാൻ അനുകൂല നിലപാടും സ്വീകരിക്കുന്നവർക്ക് ഇത് അവസാന അവസരമെന്ന് നൽകിയാണ് പ്രഖ്യാപനം.\nഭീകരർ കീഴടങ്ങുക, അല്ലെങ്കിൽ മരിക്കാൻ തയ്യാറാവുക എന്നതാണ് ധില്ലൻ പ്രഖ്യാപിച്ചിട്ടുള്ളത്. പത്രസമ്മേളനത്തിലാണ് ഇത്തരമൊരു പ്രഖ്യാപനം വന്നത്. ഇത് അവസാന മുന്നറിയിപ്പാണ്. ഇനി ഒരു ദയവും പ്രതീക്ഷിക്കേണ്ട എന്ന് ലഫ്റ്റനന്റ് ജനറൽ കൂടിയായ കെജെഎസ് ധില്ലൻ വ്യക്തമാക്കി. പാക്കിസ്ഥാന്റെ സഹായത്തോടു കൂടിയാണ് കഴിഞ്ഞ ദിവസം പുൽവാമയിൽ ആക്രമണം നടന്നതെന്ന് തെളിഞ്ഞുകഴിഞ്ഞു. ജയ്ഷെ മുഹമ്മദിന്റെ സഹായത്തോടെയാണ് ഇതുണ്ടായത്. കാശ്മീരിലെ ജയ്ഷെ മുഹമ്മദ് നേതൃത്വത്തെ ഇല്ലാതാക്കിയെന്നും ധില്ലൻ പ്രഖ്യാപിച്ചു. ജമ്മു കശ്മീർ പൊലീസിന്റെയും സിആർപിഎഫിന്റെയും സൈന്യത്തിന്റെയും മേധാവികൾ സംയുക്തമായി ശ്രീനഗറിൽ നടത്തിയ വാർത്താ സമ്മേളനത്തിലാണ് ശക്തമായ മുന്നറിയിപ്പ്.\nഇന്നലെയാണ് ശക്തമായ തിരിച്ചടിയിലൂടെ സൈന്യം പുൽവാമ ആക്രമണത്തിന് ചുക്കാൻ പിടിച്ച കമ്രാൻ അഥവാ അബ്ദുൽ റഷീദ് ഖാസി ഉൾപ്പെടെ മൂന്ന് ഭീകരരെ സൈന്യം വെടിവച്ചുവീഴ്‌ത്തിയത്. ഇതോടെ കശ്മീരിൽ ജയ്ഷെയുടെ തലയറുത്തു എന്നുതന്നെയാണ് ഇന്ന് സേനാ തലവൻ കെജെഎസ് ധില്ലൻ വ്യക്തമാക്കിയത്. 18 മണിക്കൂർ നീണ്ട ഓപ്പറേഷനിലൂടെയാണ് പുൽവാമ സംഭവത്തിൽ ഇന്ത്യ പ്രതികാരം ചെയ്തത്. ഇതോടെ ജയ്ഷെയുടെ സംസ്ഥാനത്തെ നേതൃത്വത്തെ തന്നെ ഇല്ലാതാക്കിയെന്ന് സേനാ മേധാവി പറഞ്ഞു.\nരാജ്യത്തോടായി ഞങ്ങൾ പ്രഖ്യാപിക്കുന്നു എന്നു പറഞ്ഞായിരുന്നു ധില്ലൻ കാര്യങ്ങൾ വിശദീകരിച്ചത്. ഇതോടെ പാക്കിസ്ഥാന്റെ പങ്ക് നിസ്സംശയം തെളിഞ്ഞിരിക്കുകയാണ്. ഇന്നലെ കൊല്ലപ്പെട്ട മൂന്ന് ഭീകരരും പാക്കിസ്ഥാൻ പൗരന്മാരാണ്. ജയ്ഷെ മുഹമ്മദിന്റെ മൂന്ന് കമാൻഡർമാർ. ഇന്നലെയുണ്ടായ ആക്രമണത്തിൽ മേജർ ഉൾപ്പെടെ നാല് സൈനികരും കൊല്ലപ്പെട്ടിരുന്നു. ജയ്ഷെ ഭീകരന്മാരെ ആക്രമിക്കുമ്പോൾ നാട്ടുകാർ കൊല്ലപ്പെടരുത് എന്ന് സൈന്യം ആഗ്രഹിച്ചിരുന്നു.\nഅതിനാലാണ് ഇന്നലെ നാല് സൈനികരെ കൂടെ രാജ്യത്തിന് നഷ്ടമായതെന്ന് അവരുടെ ജീവത്യാഗവും ഈ രാജ്യത്തിന് വേണ്ടിയായിരുന്നു എന്ന് ഓർമിപ്പിച്ചുകൊണ്ട് ധില്ലൻ വ്യക്തമാക്കി. കാശ്മീരിലെ മുസ്ളീങ്ങൾക്കിടയിൽ ഒരുവിഭാഗം തീവ്രവാദത്തെ ശക്തമായി പ്രോത്സാഹിപ്പിക്കുകയും ഏറെക്കാലമായി പാക് അനുകൂല നിലപാടുകൾ സ്വീകരിക്കുകയും ചെയ്യുന്നുണ്ട്. അതിർത്തി കടന്ന് ഇവിടെ ഭീകരപ്രവർത്തനത്തിന് എത്തുന്ന ജയ്ഷെ മുഹമ്മദ്, ലഷ്‌കർ ഇ തോയ്ബ ഭീകരർക്ക് പിന്തുണ നൽകുന്നതും ഒളിവിൽ താമസിക്കാൻ ഇടം നൽകുന്നതുമെല്ലാം ഇത്തരക്കാരാണ്.\nഇത്തരം കുടുംബങ്ങളിൽ നിന്നാണ് പ്രാദേശികമായി ഈ ഭീകര സംഘടനകളും പ്രാദേശിക വിഘടനവാദി ഗ്രൂപ്പുകളും ചെറുബാലന്മാരെയും യുവാക്കളെയും ബ്രെയിൻവാഷ് ചെയ്ത് ഭീകര സംഘടനകളിൽ ചേർക്കുകയാണ് ചെയ്യുന്നത്. ഇനി ഇത്തരം നീക്കം നടന്നാൽ അന്നേരം മരിക്കാൻ തയ്യാറാവുക എന്ന അന്ത്യശാസനയാണ് സൈന്യം നൽകിയിരിക്കുന്നത്.


'സിറിൽ അമർച്ചന്ദിനെക്കുറിച്ച് കോൺഗ്രസുകാർ കേട്ടിട്ടില്ലെങ്കിൽ പി ചിദംബരത്തോട് ഒന്ന് ചോദിക്കണം; അറിയാത്തത് പോലെ നടിച്ചാലല്ലേ ഉച്ചത്തിൽ നിലവിളിക്കാനൊക്കൂ' | From the Net | Deshabhimani | Sunday Aug 23, 2020\n"സിറിൽ അമർച്ചന്ദിനെക്കുറിച്ച് കോൺഗ്രസുകാർ കേട്ടിട്ടില്ലെങ്കിൽ പി ചിദംബരത്തോട് ഒന്ന് ചോദിക്കണം; അറിയാത്തത് പോലെ നടിച്ചാലല്ലേ ഉച്ചത്തിൽ നിലവിളിക്കാനൊക്കൂ'\nവെബ് ഡെസ്‌ക്Updated: Sunday Aug 23, 2020\nഏതായാലും ഇങ്ങനെയൊരു സ്ഥാപനത്തെക്കുറിച്ച് കേട്ടിട്ടേയില്ല എന്നൊക്കെ പറയുന്ന കോൺഗ്രസുകാർ പി ചിദംബരത്തോട് ഒന്ന് ചോദിക്കണം. അദ്ദേഹം മന്ത്രിയായിരുന്നപ്പോൾ സാമ്പത്തിക നിയമങ്ങളിൽ കൊണ്ടുവന്ന പല മാറ്റങ്ങളെയും സംബന്ധിച്ച് സർക്കാരിനെയും സെബിയെയും ഉപദേശിച്ച സ്ഥാപനമാണ് അവിഭക്ത അമർച്ചന്ദ് മംഗൽദാസ്. റിഷഭ് ഷ്രോഫിന്റെ വിവാഹത്തിലടക്കം പങ്കെടുത്ത അടുപ്പം ആ കുടുംബവുമായി ചിദംബരത്തിനുണ്ട്. വി ആർ വിമൽ കൃഷ്‌ണന്റെ ഫെയ്‌സ്‌ബുക്ക് കുറിപ്പ്:\nഗുജറാത്ത്കാരനായ അമർച്ചന്ദ് നേമിച്ചന്ദ് ഷ്രോഫ് 1910-ൽ മംഗൽദാസുമായി ചേർന്ന് അമർച്ചന്ദ് മംഗൽദാസ് എന്ന ലോ സ്ഥാപനം തുടങ്ങി. ആദ്യകാലത്ത് സുപ്രീം കോടതി ഉൾപ്പടെ കോടതികളിൽ കേസ് നടത്തുക (ലിറ്റിഗേഷൻ) ആയിരുന്നു പ്രധാന പരിപാടി.\n1990കളിൽ ഉദാരവത്കരണം വന്നതോടെ കോർപ്പറേറ്റ് ലോ, ക്യാപ്പിറ്റൽ മാർക്കറ്റ്സ് തുടങ്ങിയ മേഖലകൾ വളരെ ആകർഷകമായി മാറി. ആ മേഖലയിൽ അമർച്ചന്ദ് മംഗൽദാസ് ഇന്ത്യയിൽ ഏറ്റവും വലിയ സ്ഥാപനമായി. ഉദാഹരണത്തിന് ഐസിഐസിഐ ബാങ്ക് അക്കാലത്ത് ഇവരുടെ വലിയ ഒരു ക്ലയന്റ് ആയിരുന്നു. ഇന്ത്യയിൽ ഏതാണ്ട് എല്ലാ വലിയ കമ്പനികളും പല ഘട്ടങ്ങളിലായി ഈ നിയമ സ്ഥാപനത്തിൻ്റെ സേവനം തേടിയിട്ടുണ്ട്.\nഅമർച്ചന്ദ് ഷ്രോഫിന്റെ മക്കളായ സിറിൽ ഷ്രോഫ്, ഷാർദുൽ ഷ്രോഫ് എന്നിവരാണ് ഫേമിലെ പ്രധാന പാർട്‌ണർമാരായിരുന്നു. ഇവരുടെ ഭാര്യമാരായ വന്ദന ഷ്രോഫ്, പല്ലവി ഷ്രോഫ് എന്നിവരും ഫേമിൽ പാർട്ണർമാരാണ്. ഇവരുടെ അമ്മയായ ഭാരതി ഷ്രോഫിനും പ്രസ്തുത സ്ഥാപനത്തിൽ ഓഹരി ഉണ്ടായിരുന്നു.\nഭാരതി ഷ്രോഫ് മരിച്ചപ്പോൾ അവരുടെ വില്പത്രത്തെ സംബന്ധിച്ച് ഉണ്ടായ തർക്കത്തെ തുടർന്ന് 2015-ൽ സ്ഥാപനം സിറിൽ അമർച്ചന്ദ്, ഷാർദുൽ അമർച്ചന്ദ് എന്നിങ്ങനെ പിരിഞ്ഞു. ഇതിൽ സിറിൽ അമർച്ചന്ദ് ആണ് ഇപ്പോഴത്തെ വിവാദത്തിൽ ഉള്ളത്.\n2015 മാർച്ച് 18-നാണ് സിറിൽ അമൽ ചന്ദ് മംഗൾ ദാസ് എന്ന സ്ഥാപനം നിലവിൽ വരുന്നത്. സിറിലിനും വന്ദനയ്ക്കും രണ്ടു മക്കൾ - (റിഷഭ്, പരിധി). ഇതിൽ പരിധി വിവാഹം ചെയ്‌തിരിക്കുന്നത് ഗൗതം അദാനിയുടെ മകനെയാണ്.\nപക്ഷേ, ഒരു കുടുംബ സ്ഥാപനമായി തുടങ്ങിയ അമർച്ചന്ദ് പിളർപ്പിന് മുൻപ് തന്നെ അവരുടെ പാർട്ട്ണർ സ്ഥാനത്തേയ്ക്ക് കുടുംബത്തിന് പുറത്തുള്ള ഒരുപാട് ആളുകളെ കൊണ്ടുവന്നിരുന്നു. ഇപ്പോൾ സിറിൽ അമർചന്ദിൽ നൂറോളം പാർട്നർമാർ നിലവിലുണ്ട്.3പേർ ഒഴികെയുള്ളവർ കുടുംബത്തിന് പുറത്തുനിന്നുമുള്ള പാർട്നേഴ്സാണ്. ഈ പാർട്നേഴ്സിനെല്ലാം സ്വതന്ത്ര ചുമതലകളും ഉത്തരവാദിത്വങ്ങളുമുണ്ട്.\nഓരോ പാർട്‌ണറും ഓരോ മേഖലയിൽ വൈദഗ്ദ്ധ്യം ഉള്ളവരാണ്. അതിന്റെ അടിസ്ഥാനത്തിലാണ് ക്ലയന്റുകൾ അവരെ ഒരു മാറ്റർ കൈകാര്യം ചെയ്യാൻ നിയമിക്കുന്നത്. തിരുവനന്തപുരം എയർപോർട്ടിന്റെ ബിഡിങ് പോലുള്ള ഒരു വിഷയം സ്ഥാപനത്തിൻ്റെ “പ്രൊജക്ട്സ്“ ടീം ആയിരിക്കണം കൈകാര്യം ചെയ്‌തത്. അതിൽ “കോർപ്പറേറ്റ്“ പാർട്ട്ണർമാരായ സിറിലിനും വന്ദനയ്ക്കും റോൾ ഉണ്ടാകാൻ സാധ്യത ഇല്ല.\nഏതായാലും ഇങ്ങനെയൊരു സ്ഥാപനത്തെക്കുറിച്ച് കേട്ടിട്ടേയില്ല എന്നൊക്കെ പറയുന്ന കോൺഗ്രസുകാർ പി ചിദംബരത്തോട് ഒന്ന് ചോദിക്കണം. അദ്ദേഹം മന്ത്രിയായിരുന്നപ്പോൾ സാമ്പത്തിക നിയമങ്ങളിൽ കൊണ്ടുവന്ന പല മാറ്റങ്ങളെയും സംബന്ധിച്ച് സർക്കാരിനെയും സെബിയെയും ഉപദേശിച്ച സ്ഥാപനമാണ് അവിഭക്ത അമർച്ചന്ദ് മംഗൽദാസ്. റിഷഭ് ഷ്രോഫിന്റെ വിവാഹത്തിലടക്കം പങ്കെടുത്ത അടുപ്പം ആ കുടുംബവുമായി ചിദംബരത്തിനുണ്ട്.\nരസകരമായ മറ്റൊരു വസ്‌തുത: ഭാരതി ഷ്രോഫിന്റെ വിൽപ്പത്രം സംബന്ധിച്ച തർക്കത്തിൽ ഷാർദുൽ ഷ്രോഫിന്റെ വക്കീലായി കോടതിയിൽ പോയതും അവസാനം സ്ഥാപനം വിഭജിക്കാനുള്ള ഒത്തുതീർപ്പിൽ എത്തിച്ചതും (അങ്ങനെയാണ് ഈ സിറിൽ അമർച്ചന്ദ് ഉണ്ടായത്) ചിദംബരമാണ്.\nപണ്ട് ചിദംബരം കേന്ദ്ര ധനകാര്യ മന്ത്രി ആയിരുന്നപ്പോൾ ചിദംബരത്തിൻ്റെ സഹോദരനെതിരെ ഇൻകം ടാക്സി ന് വേണ്ടി കേസ് വാദിച്ചതും തോറ്റു കൊടുത്തതും നളനീ ചിദംബരമായിരുന്നു. ആ ഓർമ്മയിലാവണം കോൺഗ്രസുകാരുടെ പുതിയ ആരോപണങ്ങൾ.\nഇൻഫോസിസിൻ്റെ ചെയർമാനായിരുന്ന നാരായണമൂർത്തി, ദീപക് പരേഖ് (HDFC) തുടങ്ങി വളരെ പ്രഗൽഭരായ വ്യക്തികൾ അടങ്ങിയ ഒരു ഉപദേശക സമിതിയുടെ കൂടെ മേൽനോട്ടത്തിലാണ് ഈ സ്ഥാപനം പ്രവർത്തിക്കുന്നതും.\nഅവസാനമായി ഒരു കാര്യം കൂടി -\nടെണ്ടർ തുക എത്ര വയ്ക്കണം എന്ന് തീരുമാനിക്കുന്നതിൽ ലോ സ്ഥാപനത്തിന് റോൾ ഇല്ല. അവരെ അറിയിക്കാറുമില്ല. സമർപ്പിക്കുന്ന “ബിഡ്” ടെണ്ടറിലെ വ്യവസ്ഥകൾക്കും നാട്ടിലെ നിയമത്തിനും അനുസരിച്ചാണെന്ന് ഉറപ്പാക്കുക മാത്രമാണ് അവർ ചെയ്യുന്നത്.\nഇതൊന്നും അറിയാത്ത നിഷ്‌ക‌ളങ്കരല്ല കോൺഗ്രസുകാർ. അറിയാത്തത് പോലെ നടിച്ചാലേ അവർക്കുച്ചത്തിൽ നിലവിളിക്കാനൊക്കൂ. തെരഞ്ഞെടുപ്പിന് ഇനി ഒരു വർഷമല്ലേ ഉള്ളൂ.\nv r vimal krishnan fb post\nസിറിൾ അമർചന്ദ് മംഗൾദാസ്\nവി ആർ വിമൽ കൃഷ്‌ണൻ\nജനങ്ങള്‍ക്ക് താക്കീത്: ഞങ്ങളെ തോല്‍പ്പിച്ചാലുണ്ടല്ലോ.. അശോകന് ചരുവില് എഴുതുന്നു\n'ടീച്ചര്‍ക്കുള്ള സംരക്ഷണവും പരിഗണനയും തന്നില്ലെങ്കിലും ലക്ഷ്യമിട്ട് ആക്രമിക്കുന്നത് ശരിയാണോ'; സുലേഖ ടീച്ചര്‍ക്ക് സ്‌നേഹപൂര്‍വ്വം നിനിത കണിച്ചേരി


‘ഇനി അങ്കപ്പുറപ്പാട്’ ; തെരഞ്ഞെടുപ്പിന് സജ്ജമായി യുഡിഎഫ് – Chandrika Daily\nBy web desk3Saturday February 27, 2021 09:57 am\nകേരളം പോളിംഗ് ബൂത്തിലേക്ക് പോകാന് 37 ദിവസം മാത്രമാണുള്ളത്\nതിരുവനന്തപുരം:തെരഞ്ഞെടുപ്പ് തിയതി പ്രഖ്യാപിച്ചതോടെ മുന്നണികള് ഇനി അങ്കത്തട്ടിലേക്ക്.സീറ്റ് വിഭജനവും സ്ഥാനാര്‍ത്ഥി നിര്‍ണയവും പൂര്‍ത്തിയാക്കി പരമാവധി നേരത്തെ ഇറങ്ങാനാണ് സംസ്ഥാനത്തെ മൂന്ന് മുന്നണികളും ശ്രമിക്കുക. കേരളം പോളിംഗ് ബൂത്തിലേക്ക് പോകാന് 37 ദിവസം മാത്രമാണുള്ളത്. രാഷ്ട്രീയ വിവാദങ്ങളുടെ വേലിയേറ്റത്തിനിടെയാണ് തെരഞ്ഞെടുപ്പ് വരുന്നത്. സ്വാഭാവികമായും പ്രചാരണഘട്ടങ്ങളില് പതിവിനപ്പുറം വീറും വാശിയും അലയടിക്കും. സ്പ്രിംഗ്ലര് ഇടപാട്,കെഫോണ്-ലൈഫ് മിഷന് അഴിമതി, പിന്‍വാതില് നിയമനങ്ങള്,ആഴക്കടല് മത്സ്യബന്ധന കരാര് ഉള്‍പ്പെടെ മുഖം നഷ്ടപ്പെട്ട ഇടതുമുന്നണി പിടിവള്ളി തേടുകയാണ്. അതുകൊണ്ടു തന്നെ കൂടുതല് പുതുമുഖങ്ങളെ രംഗത്തിറക്കി കളംനിറയാനാകും സിപിഎമ്മിന്റെ തീരുമാനം. മേഖലാ ജാഥക്കിടെ എ.വിജയരാഘവന് നടത്തിയ ന്യൂനപക്ഷ വിരുദ്ധ പരാമര്‍ശം തിരിച്ചടിയാകുമെന്ന് സിപിഎം വിലയിരുത്തുന്നുണ്ട്. ന്യൂനപക്ഷ വര്‍ഗീയതയാണ് അപകടകരം എന്ന വിജയരാഘവന്റെ പ്രസ്താവനയ്‌ക്കെതിരായ പ്രതികരണം ന്യൂനപക്ഷങ്ങളില് നിന്നുണ്ടായേക്കും.\nഎന്നാല് സിപിഎം ഏറെ ഭയക്കുന്നത് ആഴക്കടല് മത്സ്യബന്ധന കരാറാണ്. സംസ്ഥാനത്തെ പന്ത്രണ്ട് ലക്ഷത്തോളം മത്സ്യതൊഴിലാളികളെയും അനുബന്ധ തൊഴിലാളികളെയും അവരെ ആശ്രയിച്ചുകഴിയുന്ന ആയിരക്കണക്കിന് കുടുംബങ്ങളുടെ ജീവിതമാര്‍ഗം അമേരിക്കന് കമ്പനിക്ക് വില്‍ക്കാന് ശ്രമിച്ച വിവാദ കരാര് പ്രതിപക്ഷത്തിന്റെ സമയോചിതമായ ഇടപെടലിലൂടെയാണ് റദ്ദാക്കിയത്.\nഏറ്റവും അടുത്ത ദിവസങ്ങളില് തന്നെ സ്ഥാനാര്‍ത്ഥികളെ പ്രഖ്യാപിച്ച് വോട്ടര്‍മാര്‍ക്ക് മുന്നിലെത്താന് കഴിഞ്ഞാല് മുന്നണികള്‍ക്ക് പ്രചാരണത്തിന് കൂടുതല് സമയം ലഭിക്കും.മുന്‍കാലങ്ങളിലേതു പോലെ കൂടുതല് പ്രവര്‍ത്തകരെ രംഗത്തിറക്കി പ്രചാരണം കൊഴുപ്പിക്കാനാവില്ല.കോവിഡ് മാനദണ്ഡങ്ങള് പാലിക്കേണ്ടതുണ്ട്.അതുകൊണ്ടു തന്നെ കൂടുതല് ദിവസം പ്രചാരണത്തിന് ഉപയോഗിക്കാനായാല് അത് മുന്നണികള്‍ക്ക് ഗുണംചെയ്യും. തെരഞ്ഞെടുപ്പിന് നേരിടാന് യുഡിഎഫ് സജ്ജമാണെന്ന് കണ്‍വീനര് എം.എം ഹസന് പറഞ്ഞു. സ്ഥാനാര്‍ത്ഥി നിര്‍ണയ ചര്‍ച്ചകള് സമയബന്ധിതമായി പൂര്‍ത്തിയാക്കുമെന്നും വൈകാതെ എല്ലാ നടപടികളും പൂര്‍ത്തിയാക്കി യുഡിഎഫ് സ്ഥാനാര്‍ത്ഥികള് രംഗത്തിറങ്ങുമെന്നും അദ്ദേഹം പറഞ്ഞു.\nതദ്ദേശ തെരഞ്ഞെടുപ്പിലെ കണക്കുകള് വെച്ച് തുടര്‍ഭരണം സ്വപ്‌നം കാണുകയാണ് എല്‍ഡിഎഫ്. റേഷന് കടകളിലൂടെ നല്‍കിയ ഭക്ഷ്യക്കിറ്റുകളും ക്ഷേമപെന്‍ഷന് വിതരണവും വോട്ടാകുമെന്ന് പ്രതീക്ഷയിലാണ് മുഖ്യമന്ത്രി പിണറായി വിജയന്. എന്നാല് തദ്ദേശ തെരഞ്ഞെടുപ്പ് എക്കാലത്തും ഇടതുമുന്നണിക്ക് നേരിയ മേല്‍ക്കൈ നല്‍കുന്നതാണെന്നും തുടര്‍ന്നുവന്നിട്ടുള്ള നിയമസഭാ തെരഞ്ഞെടുപ്പുകളിലെ ഫലം അതായിരുന്നില്ലെന്നുമാണ് യുഡിഎഫ് നേതൃത്വം വ്യക്തമാക്കുന്നത്.മാത്രമല്ല, ഐശ്വര്യ കേരളയാത്രയുടെ വന് വിജയം യുഡിഎഫിന് ആത്മവിശ്വാസം പകര്‍ന്നിട്ടുണ്ട്. യാത്രയിലുടനീളം ലഭിച്ച ജനപിന്തുണ യുഡിഎഫിന്റെ പ്രതീക്ഷയ്ക്ക് അപ്പുറമായിരുന്നു. വിവിധ തലങ്ങളില് നിന്നുള്ള ആയിരങ്ങളാണ് യാത്രയില് അണിചേര്‍ന്നത്. സിനിമാ,സാംസ്‌കാരിക രംഗത്തെ പ്രമുഖരും യുഡിഎഫ് വേദിയിലെത്തിയത് ശ്രദ്ധേയമായി.\nരണ്ട് കോടി 67 ലക്ഷത്തിലേറെ വോട്ടര്‍മാരുള്ള സംസ്ഥാനത്ത് 5,79.033 പേര് പുതിയ വോട്ടര്‍മാരാണ്. 221 ട്രാന്‍സ് ജന്‍ഡര് വോട്ടര്‍മാരും ഇത്തവണ വോട്ട് ചെയ്യും. വോട്ടര് പട്ടികയുടെ അന്തിമ കണക്കില് ഇനിയും വോട്ടര്‍മാര് കൂടിയേക്കാം. കോവിഡ് രോഗികള്‍ക്കും 80 വയസ് കഴിഞ്ഞവര്‍ക്കും ഭിന്നശേഷിക്കാര്‍ക്കും പോസ്റ്റല് വോട്ടിന് അനുമതിയുണ്ട്.


വ്യക്തിശുചിത്വം പാലിക്കാം; മഞ്ഞപ്പിത്തം തടയാം : Deepika.com Fitness News | deepika helth\nമഞ്ഞപ്പിത്തം വാസ്തവത്തിൽ രോഗമല്ല; രോഗലക്ഷണമാണ്. കരൾ, പിത്താശയം തുടങ്ങിയ അവയവങ്ങളുടെ പ്രവർത്തനതകരാറിന്‍റെ ലക്ഷണമാണു മഞ്ഞപ്പിത്തം. കരളിന്‍റെ പ്രവർത്തനം തകരാറിലാകുന്നതിനു കാരണം പലതാണ്.\nഅമിത മദ്യപാനം കരൾനാശത്തിനുള്ള ഒരു കാരണമാണ്. ഹെപ്പറ്റൈറ്റിസ് വൈറസ് മൂലം കരളിനുണ്ടാകുന്ന നീരും വീക്കവുമാണു ഹെപ്പറ്റൈറ്റിസ്. ഇതു മഞ്ഞപ്പിത്തത്തിലേക്കു നയിക്കുന്നു. ഹെപ്പറ്റൈറ്റിസ് എ, ഇ വൈറസുകൾ വെളളം, ആഹാരം എന്നിവയിലൂടെ പകരുന്നു. അതിനാലാണ് തിളപ്പിച്ചാറിച്ച വെള്ളം ഉപയോഗിക്കണം എന്നു പ്രത്യേകം പറയുന്നത്.\nവൈറസ് രോഗങ്ങൾക്കു ഫലപ്രദമായ വാക്സിനുകൾ നിലവിലില്ല എന്നതാണു വാസ്തവം. നിലവിൽ ലഭ്യമായ ഹെപ്പറ്റൈറ്റിസ് എ വാക്സിൻ ഉപയോഗിക്കുന്നതു സംബന്ധിച്ചു വിദഗ്ധ ഡോക്ടറുടെ അഭിപ്രായം തേടണം. ശുചിത്വം പാലിക്കുന്നതിലൂടെ, മുൻകരുതലുകൾ സ്വീകരിക്കുന്നതിലൂടെ വൈറസ് ബാധയ്ക്കുളള സാധ്യത കുറയ്ക്കുകയാണ് ഉചിതം. വ്യക്തിശുചിത്വവും സാമൂഹികശുചിത്വവും പ്രധാനം.


പാര്‍ലമെന്റ് വര്‍ഷകാല സമ്മേളനത്തിന് ഇന്നു തുടക്കം – Chandrika Daily\nBy chandrika Wednesday July 18, 2018 06:59 am\nപാര്‍ലമെന്റ് വര്‍ഷകാല സമ്മേളനത്തിന് ഇന്നു തുടക്കം\nന്യൂഡല്‍ഹി: പാര്‍ലമെന്റിന്റെ വര്‍ഷകാല സമ്മേളനം ഇന്നു തുടക്കമാവും. അടുത്ത മാസം പത്തു വരെ 18 ദിവസം സഭ സമ്മേളിക്കും. 46 ബില്ലുകളും രണ്ട് ധനകാര്യ ഇനങ്ങളും ഉള്‍പ്പെടെ…\nന്യൂഡല്‍ഹി: പാര്‍ലമെന്റിന്റെ വര്‍ഷകാല സമ്മേളനം ഇന്നു തുടക്കമാവും. അടുത്ത മാസം പത്തു വരെ 18 ദിവസം സഭ സമ്മേളിക്കും. 46 ബില്ലുകളും രണ്ട് ധനകാര്യ ഇനങ്ങളും ഉള്‍പ്പെടെ 48 ബില്ലുകള് സമ്മേളനകാലത്ത് പരിഗണിക്കും. ആറ് ഓര്‍ഡിനന്‍സുകള്‍ക്ക് പകരം ബില്ലുകളും പാര്‍ലമെന്റിന്റെ പരിഗണനക്കുവരും.\nവിവിധ വിഷയങ്ങള് ഉയര്‍ത്തിക്കാട്ടി സര്‍ക്കാരിനെതിരെ പ്രതിപക്ഷം അവിശ്വാസ പ്രമേയത്തിന് ഇന്ന് നോട്ടീസ് നല്‍കും. ആന്ധ്രാപ്രദേശിന് പ്രത്യേക പദവി ആവശ്യപ്പെട്ട് ടിഡിപി ഉയര്‍ത്തിക്കാട്ടും. എന്നാല് അവിശ്വാസ പ്രമേയങ്ങള് ഇന്ന് പരിഗണിക്കാന് സാധ്യതയില്ല.\nസഭ വിവിധ വിഷയങ്ങളില് പ്രക്ഷുബ്ധമാക്കാനാണ് പ്രതിപക്ഷത്തിന്റെ തീരുമാനം. ശശി തരൂര് എംപിയുടെ ഹിന്ദു പാകിസ്ഥാന് പരാമര്‍ശം ഉള്‍പ്പടെയുള്ള വിഷയങ്ങള് ആയുധമാക്കാനാണ് ബിജെപി നീക്കം. ലോക്‌സഭയിലും രാജ്യസഭയിലും പുതിയ അംഗങ്ങളുടെ സത്യപ്രതിജ്ഞ രാവിലെ നടക്കും. കേരളത്തില് നിന്ന് തെരഞ്ഞെടുക്കപ്പെട്ട ജോസ്.കെ മാണി, എളമരം കരീം, ബിനോയ് വിശ്വം എന്നിവരും ഇന്ന് സത്യപ്രതിജ്ഞ ചെയ്യും.


ശ്രീറാം വെങ്കിട്ടരാമനെ സര്‍വീസില് തിരിച്ചെടുത്തു..നിയമനം ആരോഗ്യവകുപ്പിൽ പത്രപ്രവർത്തക യൂണിയൻ നേതാക്കളുമായ കൂടിയാലോചിച്ച ശേഷം | Daily Indian Herald\nMarch 22, 2020 1:47 pm By : Indian Herald Staff\nതിരുവനന്തപുരം: മാധ്യമപ്രവർത്തകൻ കെ എം ബഷീറിനെ കാറിടിച്ച് കൊലപ്പെടുത്തിയ കേസിൽ സസ്പെൻഷനിലായിരുന്ന ഐഎഎസ് ഉദ്യോഗസ്ഥൻ ശ്രീറാം വെങ്കിട്ടരാമനെ സർവീസിൽ തിരിച്ചെടുത്തു. ആരോഗ്യ വകുപ്പിലാണ് നിയമനം .സംഭവത്തെ തുടർന്ന് സസ്പെൻഷനിലായിരുന്ന ശ്രീറാമിന്റെ സസ്പെൻഷൻ കാലാവധി സർക്കാർ നീട്ടിയിരുന്നു. ഇത് വീണ്ടും നീട്ടാൻ നിയമപരമായി സാധിക്കില്ലെന്ന വിശദീകരണമാണ് സർക്കാർ നൽകുന്നത്. ഈ സാഹചര്യത്തിൽ പത്രപ്രവർത്തക യൂണിയൻ നേതാക്കളുമായ കൂടിയാലോചിച്ച ശേഷമാണ് നിയമനം നൽകിയതെന്നും സർക്കാർ വൃത്തങ്ങൾ വ്യക്തമാക്കുന്നു.\nകൊറോണ വൈറസ് പ്രതിരോധ വിഭാഗത്തില് പ്രത്യേക ഓഫീസറായി നിയമിക്കുമെന്നാണ് വിവരം. ശ്രീറാം വെങ്കിട്ട രാമന്റെ സസ്‌പെന്‍ഷന് ഇനിയും നീട്ടിയാല് സര്‍ക്കാരിന് തിരിച്ചടിയാകുമെന്നാണ് മുഖ്യമന്ത്രി പറഞ്ഞത്. കോടിതിയുടെ വിമര്‍ശനവും നേരിട്ടേക്കാം. ഇതൊഴിവാക്കാനാണ് സര്‍വീസില് തിരിച്ചെടുത്തത്. കേസില് പ്രതിയായതോടെ കഴിഞ്ഞ വര്‍ഷം ആഗസ്റ്റിലാണ് ശ്രീറാം വെങ്കിട്ടരാമനെ സസ്‌പെന്റ് ചെയ്തത്. പിന്നീട് വകുപ്പ് തല അന്വേഷണം നടന്നു. ഇതില് ശ്രീറാം കുറ്റക്കാരനല്ലെന്നാണ് കണ്ടെത്തിയത്. തുടര്‍ന്നാണ് തിരിച്ചെടുക്കാന് ശുപാര്‍ശ ചെയ്തത്.\nകഴിഞ്ഞ ജനുവരിയില് ശ്രീറാമിനെ തിരിച്ചെടുക്കാനുള്ള നീക്കം വിവാദമായിരുന്നു. കുറ്റപത്രം സമര്‍പ്പിക്കാത്ത സാഹചര്യത്തിലാണ് തിരിച്ചെടുക്കാന് ശ്രമം നടന്നത്. എന്നാല് ഇക്കാര്യം പുറത്തുവന്നതോടെ വിവാദമായി. തുടര്‍ന്ന് സസ്‌പെന്‍ഷന് മൂന്ന് മാസം കൂടി നീട്ടി. തൊട്ടുപിന്നാലെ കുറ്റപത്രം സമര്‍പ്പിക്കുകയും ചെയ്തു. എന്നാല് ശ്രീറാം വെങ്കിട്ടരാമനെതിരെ തെളിവില്ലെന്നാണ് അന്വേഷണത്തിന് മേല്‍നോട്ടം നല്‍കിയ സഞ്ജയ് ഗാര്‍ഗ് ഐഎഎസിന്റെ റിപ്പോര്‍ട്ട്. ഈ റിപ്പോര്‍ട്ടിന്റെ അടിസ്ഥാനത്തിലാണ് സര്‍വീസില് തിരിച്ചെടുത്തത്. ഭാവിയില് കോടതി വിധി എതിരായാല് നടപടിയെടുക്കാമെന്നാണ് ധാരണ. ശ്രീറാം വെങ്കിട്ടരാമനെ ഒന്നാം പ്രതിയാക്കിയാണ് ചീഫ് ജുഡീഷ്യല് മജിസ്ട്രേറ്റ് കോടതിയില് പോലീസ് കുറ്റപത്രം സമര്‍പ്പിച്ചത്. ശ്രീറാമിന് ഒപ്പം കാറിലുണ്ടായിരുന്ന വഫ ഫിറോസ് രണ്ടാം പ്രതിയാണ്.\nമദ്യപിച്ച് അമിത വേഗതയില് അലക്ഷ്യമായി വാഹനം ഓടിച്ചതാണ് അപകട കാരണമെന്ന് കുറ്റപത്രത്തില് പറയുന്നു. അമിത വേഗതയില് വാഹനം ഓടിച്ചതിന് നേരത്തെ മോട്ടോര് വാഹന വകുപ്പ് വഫ ഫിറോസിന് പിഴ ചുമത്തിയിരുന്നു. ഇക്കാര്യം കുറ്റപത്രത്തില് എടുത്തുപറയുന്നുണ്ട്. അമിതവേഗതയില് വാഹനം ഓടിക്കാന് വഫ ശ്രീറാം വെങ്കിട്ടരാമനെ പ്രേരിപ്പിച്ചുവെന്നും കുറ്റപത്രത്തില് പറയുന്നു. ഐപിസി 304, 201 വകുപ്പുകളും മോട്ടോര് വാഹന നിയമത്തിലെ 184, 185, 188 വകുപ്പുകളുമാണ് പ്രതികള്‍ക്കെതിരെ ചുമത്തിയിട്ടുള്ളത്. ശാസ്ത്രീയ പരിശോധനാ റിപ്പോര്‍ട്ടുകളും കുറ്റപത്രിത്തിനൊപ്പം സമര്‍പ്പിച്ചിട്ടുണ്ട്. കേസില് നൂറ് സാക്ഷികളുണ്ട്. കഴിഞ്ഞ ആഗസ്റ്റ് മൂന്നിന് രാത്രിയാണ് ശ്രീറാം വെങ്കിട്ടരാമനും വഫയും സഞ്ചരിച്ച കാര് ഇടിച്ച് ബഷീര് മരിക്കുന്നത്. കവടിയാറിലെ ഫ്ളാറ്റില് നടന്ന പാര്‍ട്ടി കഴിഞ്ഞ് പാളയം ഭാഗത്തേക്ക് പോകുകയായിരുന്നു ശ്രീറാം.\nTags: sreeram venkatta raman, sreeramam venkitaraman, wafa, WAFA FIROZ TIK TOLK, wafa firoze divorce notice


ചന്ദ്രയാനം : Deepika.com\nചന്ദ്രനിലിറങ്ങാതെ ഭ്രമണം ചെയ്യുന്ന ഉപഗ്രഹം. വിവരശേഖരണവും അവ ഭൂമിയിലെത്തിക്കുകയുമാണ് പ്രധാന ദൗത്യം. ഒരു വര്‍ഷക്കാലം പ്രവര്‍ത്തിക്കാന് കഴിയും. ചന്ദ്രന്‍റെ ഉപരിതലത്തില്‍നിന്ന് 100 കിലോമീറ്റര് ഉയരത്തിലാവും ഓർബിറ്റര് ഭ്രമണം ചെയ്യുക.\nരണ്ടാമത്തെ മൊഡ്യൂളായ ലാന്‍ഡര് ഇറങ്ങേണ്ട സ്ഥലത്തിന്‍റെ ചിത്രങ്ങള് എടുക്കാന് ഉപയോഗിക്കുന്ന ഹൈ റെസലൂഷന് കാമറയാണ് ഓര്‍ബിറ്ററിന്‍റെ പ്രധാന ഉപകരണങ്ങളിലൊന്ന്.\nഭാരം: 2,379 കിലോഗ്രാം\nവൈദ്യുതോത്പാദനശേഷി: 1,000 വാട്ട്\nഇന്ത്യന് ബഹിരാകാശ ഗവേഷണത്തിന്‍റെ പിതാവായ വിക്രം സാരാഭായിയോടുള്ള ബഹുമാനാര്‍ഥം വിക്രം എന്നാണ് ലാന്‍ഡറിന് പേര് നല്കിയിരിക്കുന്നത്. അദ്ദേഹത്തിന്‍റെ ജന്മശതാബ്ദി വർഷമാണിത്.\nമൂന്നാമത്തെ മൊഡ്യൂളായ റോവറിനെ സുരക്ഷിതമായി ചന്ദ്രോപരിതലത്തിലെത്തിക്കുകയെന്നതാണ് ലാന്‍ഡറിന്‍റെ ദൗത്യം. 1471 കിലോയാണ് ലാന്‍ഡറിന്‍റെ ഭാരം. 15 ദിവസമാണ് ആയുസ്.\nഭാരം: 1,471 കിലോഗ്രാം\nവൈദ്യുതോത്പാദനശേഷി: 650 വാട്ട്\nറോബട്ടിക്ക് സാങ്കേതിക വിദ്യയാണ് ആറു ചക്രത്തില് ഓടുന്ന റോവറില് ഉപയോഗിച്ചിരിക്കുന്നത്. പ്രവർത്തനം സൗരോര്‍ജത്തിൽ. ചന്ദ്രന്‍റെ ഉപരിതലത്തില് ഇറങ്ങുന്ന ലാന്‍ഡറില്‍നിന്നാണ് റോവര് പുറത്തിറങ്ങുന്നത്. ലാന്‍ഡര് ചന്ദ്രനില് ഇറങ്ങി നാലു മണിക്കൂറുകള്‍ക്കു ശേഷമേ റോവര് പുറത്തുവരൂ.\nചന്ദ്രനിലെ പാറകളുടെയും മണ്ണിന്‍റെയും ഘടന പഠിക്കുന്ന റോവര് ആ വിവരം ലാന്‍ഡറില് എത്തിക്കും. ലാന്‍ഡറില്‍നിന്ന് തത്സമയം വിവരങ്ങള് ഭൂമിയിലെത്തും. ഒരു ചാന്ദ്രദിവസമാണ് (ഭൂമിയിലെ 14 ദിവസം) റോവറിന്‍റെ ആയുസ്.\nഭാരം: 27 കിലോഗ്രാം\nവൈദ്യുതോത്പാദനശേഷി: 50 വാട്ട്\nജിഎസ്എൽവി മാർക്ക് 3\nചന്ദ്രയാൻ-2നെ ഭ്രമണപഥത്തിൽ എത്തിക്കുന്നത് ജിഎസ്എൽവി മാർക്ക്-3 റോക്കറ്റാണ്. ഇന്ത്യയുടെ ഏറ്റവും കരുത്തേറിയ ഈ റോക്കറ്റിന് മൂന്ന് ഘട്ടമാണുള്ളത്.\nഭാരം 640 ടൺ. പത്തു ടണ് വരെ ഭാരമുള്ള ഉപഗ്രഹങ്ങളെ വഹിക്കാനുള്ള ശേഷിയുണ്ട്.\n* എസ്200 സോളിഡ് റോക്കറ്റ് ബൂസ്റ്ററുകൾ\n* എൽ110 ലിക്വിഡ് സ്റ്റേജ്\n* സി25 അപ്പർ സ്റ്റേജ്.


നിർഭയ പ്രതികളെ തൂക്കിലേറ്റാൻ തയ്യാറായി ജല്ലാദ്ആ തുക കൊണ്ട് മകളുടെ വിവാഹം നടത്തും’\nനിർഭയ കേസ് പ്രതികളെ തൂക്കിലേറ്റാൻ മാനസികമായി തയ്യാറെടുത്തു കഴിഞ്ഞുവെന്ന് ആരാച്ചാർ പവൻ ജല്ലാദ്. നാലുമാസമായി ഈ നിമിഷത്തിനായി പ്രാർഥിക്കുകയായിരുന്നുവെന്നും ഒടുവിൽ ആ വിളിയെത്തിയെന്നും ജല്ലാദ് പറയുന്നു. തൂക്കിലേറ്റും മുൻപ് ആരാച്ചാർ മദ്യപിക്കുമെന്നത് കെട്ടുകഥയാണ്. ഒരു തുള്ളി പോലും മദ്യം കഴിക്കാതെയാകും താൻ കൃത്യം നിർവഹിക്കുകയെന്നും ജല്ലാദ് വെളിപ്പെടുത്തി.\nനാലുപേരെയും തൂക്കിക്കൊന്നാൽ ഒരു ലക്ഷം രൂപ സർക്കാർ പാരിതോഷികമായി നൽകും. ആ തുക കൊണ്ട് മകളുടെ വിവാഹം നന്നായി നടത്താനാകുമെന്നും മീററ്റ് സ്വദേശിയായ ജല്ലാദ് കൂട്ടിച്ചേർത്തു. ജില്ല വിട്ട് പുറത്ത് പോകരുതെന്ന് ജില്ലാ ഭരണകൂടം ആരാച്ചാർക്ക് നിർദ്ദേശം നൽകിയിട്ടുണ്ട്. അടുത്ത ദിവസം തന്നെ ഡമ്മി പരിശോധനയ്ക്കായി ജല്ലാദിനെ തിഹാറിലെത്തിക്കും.\nഒരാളെ തൂക്കിലേറ്റുന്നതിന് 25,000 രൂപയാണ് ജയിൽ അധികൃതർ നൽകുന്നത്. നാലുപേരെ ഒന്നിച്ച് തൂക്കിലേറ്റുമ്പോൾ ഒരു ലക്ഷം രൂപ കൂലിയായി ആരാച്ചാർക്ക് നൽകും.\nPrevious കളിയിക്കാവിള കൊലപാതകം; മുഖ്യപ്രതികള് പിടിയില്\nNext കേരളത്തിലെ കണ്ണൂർ ജില്ലയിൽ തളിപ്പറമ്പിൽ സ്ഥിതിചെയ്യുന്ന മഹാശിവക്ഷേത്രമാണ് രാജരാജേശ്വര ക്ഷേത്രം


ഭാവനക്ക് വീണ്ടും പൊങ്കാല | USA Malayalam News Paper\nഭാവനക്ക് വീണ്ടും പൊങ്കാല\nStory Dated: Saturday, May 12, 2018 11:13 hrs EDT\nആളുമാറി മലയാളിയുടെ പൊങ്കാല കിട്ടി നടി ഭാവന. ബിജെപിയില് ചേര്‍ന്നു എന്ന തെറ്റിദ്ധാരണയിലാണ് മലയാള നടി ഭാവനയ്ക്ക് സൈബര് പൊങ്കാല കിട്ടാന് കാരണം. കന്നഡയിലെ നടി ഭാവന രമണ്ണ ബിജെപിയില് ചേര്‍ന്നത് മനസ്സിലാകാതെ മലയാളി താരം ഭാവനയുടെ ഫെയ്‌സ്ബുക്ക് പേജിലാണ് ചിലര് എതിര് അഭിപ്രായങ്ങളും ചീത്തവിളിയും അരങ്ങേറുന്നത്.\nഇടത് അനുഭാവികളെന്ന് തോന്നിക്കുന്ന പ്രോഫൈലുകളില് നിന്നാണ് ആക്രമണം നടത്തുന്നതെന്ന് കാണാമെങ്കിലും. ഭാവനയുടെ പേജില് കമ്മ്യൂണിസ്റ്റുകാര് എന്ന വ്യാജേനെ പൊങ്കാല ഇടുന്ന സംഘപരിവാരിവാര് അനുകൂല വ്യാജ പ്രോഫൈലുകളാണെന്നാണ് ചില ഇടതു സൈബര് ഗ്രൂപ്പുകള് പറയുന്നു. ഇത്തരത്തില് വ്യാജ അക്കൗണ്ട് ഉണ്ടാക്കി മുന്‍പ് ടോം മൂഡിയുടെ പേജില് നടത്തിയ പൊങ്കാല ഇവര് ചൂണ്ടിക്കാട്ടുന്നു.\nകോണ്‍ഗ്രസ് പ്രവര്‍ത്തകയായിരുന്ന ഭാവന രമണ്ണ കഴിഞ്ഞ ദിവസമാണ് ബിജെപിയില് ചേര്‍ന്നത്്. തിരഞ്ഞെടുപ്പ് നടക്കാന് രണ്ടു ദിവസം മാത്രം അവശേഷിക്കെ വ്യാഴാഴ്ചയായിരുന്നു ഭാവനയുടെ മനംമാറ്റം. ഭാവന രാമണ്ണ 2002 ലും 2012 ലും മികച്ച നടിക്കുള്ള സംസ്ഥാന സര്‍ക്കാരിന്‍റെ പുരസ്‌കാരം നേടിയിട്ടുണ്ട്.


മുസിരിസ് - വിക്കിപീഡിയ\n(Muziris എന്ന താളിൽ നിന്നും തിരിച്ചുവിട്ടതു പ്രകാരം)\nറോമും തെക്കു-പടിഞ്ഞാറൻ ഇന്ത്യയുമായി തമ്മിൽ ബന്ധിപ്പിക്കുന്ന ചെങ്കടലിയിലൂടെയുള്ള വാണിജ്യ പാത\nപൗരാണിക കാലത്ത്, ലോകത്തെ ഏറ്റവും വലിയ വാണിജ്യതുറമുഖമെന്ന് അനുമാനിക്കപ്പെടുന്ന സ്ഥലമാണ് മുസിരിസ്. 2500 കൊല്ലം മുൻപ് ലോകത്തെ പ്രമുഖ വാണിജ്യ കേന്ദ്രമായിരുന്ന മുസിരിസ്, സുഗന്ധവ്യഞ്ജനങ്ങൾ മുതൽ അമൂല്യരത്നങ്ങൾ വരെ ഗ്രീക്കുകാർ, റോമാക്കാർ തുടങ്ങിയ പ്രമുഖ വാണിജ്യ രാജ്യങ്ങളുമായി വിനിമയം ചെയ്തിരുന്നു.\n2 പൈതൃക മേഖല\n5.1 പട്ടണം ഉദ്ഘനനപ്രദേശം\n5.2 പള്ളിപ്പുറം കോട്ട\n5.3 കരൂപ്പടന്ന ചന്ത, കോട്ടപ്പുറം ചന്ത\n6 മുസിരിസ് പൈതൃകസംരക്ഷണപദ്ധതി\n7 കൂടുതൽ വിവരങ്ങൾ\nഒന്നാം നൂറ്റാണ്ടിലെ പ്രമുഖ വാണിജ്യതുറമുഖ കേന്ദ്രമായിരുന്നു മുസിരിസ്. ദക്ഷിണേന്ത്യയിൽ, കേരളത്തിലെ കൊടുങ്ങല്ലൂരിനോട് ചേർന്നാണ് മുസിരിസ് നില നിന്നിരുന്നത് എന്ന് കരുതപ്പെടുന്നു. കൊടുങ്ങല്ലൂർ ഭരിച്ചിരുന്ന ചേര-പാണ്ഡ്യരാജാക്കന്മാരുടെ കാലഘട്ടത്തിലാണ് മുസിരിസ് പ്രബലമായ വാണിജ്യ കേന്ദ്രമായി രൂപപ്പെടുന്നത്. 9ാം നൂറ്റാണ്ടിൽ പെരിയാർ തീരപ്രദേശത്ത് സ്ഥിതി ചെയ്തിരുന്ന 10 വൈഷ്ണവക്ഷേത്രങ്ങൾ അക്കാലഘട്ടത്തിലെ പാണ്ഡ്യരാജാക്കന്മാരുടെ സ്വാധീനത്തിനുള്ള തെളിവാണ്. പൗരാണിക തമിഴ് കൃതികളിലും യൂറോപ്യൻ സഞ്ചാരികളുടെ രചനകളിലും മുസിരിസിനെക്കുറിച്ച് പരാമർശമുണ്ട്. വിഭജിച്ചൊഴുകുക എന്നർത്ഥമുള്ള മുസിരി എന്ന തമിഴ് വാക്കിൽ നിന്നാണ് മുസിരിസ് എന്ന് പേര് ഉരുത്തിരിഞ്ഞത്. അക്കാലത്ത് കൊടുങ്ങല്ലൂർ ഭാഗത്തൂടെ ഒഴുകിയിരുന്ന പെരിയാർ രണ്ടുശാഖകളായൊഴുകിയതിൽ നിന്നാണ് ഈ പദം ലഭിച്ചത് എന്ന് കരുതപ്പെടുന്നു.\nദക്ഷിണേഷ്യയിലെ പ്രമുഖവാണിജ്യ കേന്ദ്രമായിരുന്ന മുസിരിസ്, ഈജിപ്റ്റുകാർ, ഗ്രീക്കുകാർ,ഫിനീഷ്യൻസ്, യമനികൾ ഉൾപ്പെടെയുള്ള അറബികൾ തുടങ്ങിയ പ്രമുഖ വാണിജ്യ നഗരങ്ങളുമായെല്ലാം കച്ചവടം നടത്തിയിരുന്നു. കയറ്റുമതി ചെയ്യപ്പെട്ടവയിൽ സുഗന്ധവ്യഞ്ജനങ്ങൾ (കുരുമുളക്, ഏലം), മരതകം, മുത്ത് തുടങ്ങിയ അമൂല്യരത്നങ്ങൾ, ആനക്കൊമ്പ്, ചൈനീസ് പട്ട് തുടങ്ങിയവയെല്ലാംമുണ്ടായിരുന്നു.\nഅഞ്ചാം നൂറ്റാണ്ടിൽ റോമൻ തുറമുഖങ്ങൾ ക്ഷയോന്മുഖമായത് മുതലാണ് മുസിരിസ് പ്രബലമാകുന്ന്ത്. 14ം നൂറ്റാണ്ടിൽ പെരിയാറിലെ പ്രളയത്തിൽ മുസിരിസ് നാമാവശേഷമായി എന്നാണ് ചരിത്രരേഖകൾസാക്ഷ്യപ്പെടുത്തുന്നത്.\nകേരളത്തിൻറെ സമ്പന്നമായ വാണിജ്യചരിത്രത്തിലേക്ക് വെളിച്ചം വീശുന്നതാണ് നോർത്ത് പറവൂർ, പട്ടണം, കൊടുങ്ങല്ലൂർ പ്രദേശങ്ങളിൽ ഖനനം ചെയ്തതിലൂടെ ലഭിച്ച പൗരാണിക അവശിഷ്ടങ്ങൾ. ശിലാലിഖിതങ്ങൾ, പൗരാണിക നാണയങ്ങൾ, വസ്ത്രങ്ങൾ, കാർഷികയന്ത്രങ്ങൾ, ചിത്രങ്ങൾ ആലേഖനം ചെയ്ത വസ്ത്രങ്ങൾ തുടങ്ങിയവയെല്ലാം സമീപപ്രദേശങ്ങളിലെ ഖനനത്തിലൂടെ ലഭിക്കുകയുണ്ടായി. മുസിരിസ് നിലനിന്നിരുന്നു എന്ന് കരുതപ്പെടുന്ന പ്രദേശങ്ങളെ പൈതൃകസംരക്ഷണ മേഖലയായി പ്രഖ്യാപിക്കുകയുണ്ടായി. ഏറണാകുളം ജില്ലയിലെ വടക്കൻ പറവൂർ മുതൽ തൃശൂർ ജില്ലയിലെ കൊടുങ്ങല്ലൂർ വരെ നീണ്ടു കിടക്കുന്നതാണ് മുസിരിസ്-പൈതൃകസംരക്ഷണമേഖല. ഏറണാകുളം ജില്ലയിൽ ചേന്ദമംഗലം, ചിറ്റാറ്റുകര, വടക്കേക്കര, പള്ളിപ്പുറം പഞ്ചായത്തുകളും തൃശൂർ ജില്ലയിൽ എറിയാട്, മതിലകം, ശ്രീനാരായണപുരം വെള്ളാങ്ങല്ലൂർ പഞ്ചായത്തുകളും ഇതിൽ ഉൾപ്പെടുന്നു.\nഇന്ത്യയിലെ തന്നെ ഏറ്റവും പ്രാചീനമായ വാണിജ്യതുറമുഖമായിരുന്നു മുസിരിസ്. റോമാക്കാർ, യവനക്കാർ തുടങ്ങിയവർ ആദ്യമായി തെക്കൻ ഏഷ്യൻ ഭൂഖണ്ഡവുമായി വാണിജ്യബന്ധം സ്ഥാപിച്ചത് മുസിരിസുമായിട്ടാണ് എന്ന് കരുതപ്പെടുന്നു. വിയന്ന മ്യുസിയത്തിൽ സൂക്ഷിച്ചിരിക്കുന്ന ഒരു ചുരുളിൽ (Papyrus) അലക്സാന്ദ്രിയയും മുസിരിസും തമ്മിൽ നടത്തിയിരുന്ന വാണിജ്യ കരാറുകളുടെ രേഖകൾ കാണാം. 2500വർഷങ്ങൾക്കു മുൻപ് നിലനിന്നിരുന്ന അതീവസമ്പന്നമായ ഒരു തുറമുഖ സംസ്കാരത്തിന്റെ അവശേഷിപ്പാണ് മുസിരിസ്.\nപൗരാണിക തമിഴ് സംഘം കൃതികളിൽ വാണിജ്യതുറമുഖമായിരുന്ന മുസിരിയെക്കുറിച്ച് നിരവധി പരാമർശങ്ങളുണ്ട്. സംഘം കാലഘട്ടത്തിലെ പ്രമുഖ തമിഴ് കൃതിയായ ‘അകനന്നുറു’ (Aka-Nannuru) വിൽ പെരിയാർ തീരത്തടുക്കുന്ന യവനകപ്പലുകളെക്കുറിച്ച് പരാമർശമുണ്ട്. സംഘം കാലഘട്ടത്തിലെ മറ്റൊരു പ്രമുഖ കൃതിയായ ‘പുരാനന്നുറു’ (Pura-Nannuru) വിൽ മുസിരിയുടെ ജലാശയങ്ങളെക്കുറിച്ചും , വാണിജ്യസംഘങ്ങളെക്കുറിച്ചും പരാമർശമുണ്ട്. തമിഴ് പൗരാണിക കൃതിയായ പത്തിരുപ്പാട്ടിൽ (Pathiruppatu) കടലിൽ കൂടി കൊണ്ടുവന്ന ആഭരങ്ങളും മറ്റും സൂക്ഷിക്കുന്ന തുറമുഖങ്ങളെക്കുറിച്ച് പരാമർശങ്ങളുണ്ട്. പൗരാണിക സഞ്ചാരിയായിരുന്ന പ്ലിനി യുടെ (Pliny the Elder) സഞ്ചാരലേഖനങ്ങളിൽ മുസിരിസിനെക്കുറിച്ചു പരാമർശമുണ്ട്\nപട്ടണം ഉദ്ഘനനത്തിൽ നിന്നും ലഭിച്ച വിവരങ്ങളിൽ മുസിരിസുമായി ബന്ധപ്പെട്ട നിരവധി സ്മാരകങ്ങളെക്കുറിച്ചുള്ള പരാമർശങ്ങൾ കാണാം.\nപ്രധാന ലേഖനം: പട്ടണം പുരാവസ്തുഖനനം\nകൊടുങ്ങല്ലൂരിൽ നിന്ന് 12 കിലോമീറ്റർ അകലെയുള്ള എറണാകുളം ജില്ലയിലെ 'പട്ടണം പ്രദേശത്തു നടത്തിയ ഘനനത്തിൽ മഹാശിലായുഗത്തിലെ (Megalithic age) പാത്രങ്ങൾ, ചെമ്പ്-ഇരുമ്പ് നാണയങ്ങൾ, പത്തെമാരികളുടെ അവശിഷ്ടങ്ങൾ, ചെറിയ തടിവള്ളങ്ങളുടെ അവശിഷ്ടങ്ങൾ തുടങ്ങിയ സുപ്രധാന തെളിവുകൾ ലഭിച്ചു.\n1503 ൽ പോർട്ടുഗീസുകാർ നിർമ്മിച്ച കോട്ട മുസിരിസ് തുറമുഖത്തെത്തുന്ന കപ്പലുകൾ നന്നാക്കാനും,സാധനങ്ങൾ സൂക്ഷിക്കാനുമുള്ള സ്ഥലമായി ഉപയോഗിച്ചിരുന്നു. ഒരു നിലയിൽ വെടിമരുന്നു സൂക്ഷിക്കുകയും മറ്റൊരു നില ആശുപത്രിയായും ഉപയോഗിച്ച് വന്നു. 1662 ഡച്ചുകാർ കോട്ട കീഴടക്കുകയുണ്ടായി.\nകരൂപ്പടന്ന ചന്ത, കോട്ടപ്പുറം ചന്ത[തിരുത്തുക]\nതൃശൂരിൽ സ്ഥിതി ചെയ്യുന്ന കരൂപ്പടന്ന ചന്തയും, കോട്ടപ്പുറം ചന്തയും മുസിരിസ് പ്രതാപകാലത്തെ പ്രമുഖ വാണിജ്യ കേന്ദ്രങ്ങളയിരുന്നു. മുസിരിസ് തുറമുഖം വഴിയെത്തിയിരുന്ന വിദേശസാമഗ്രികൾ വ്യാപാരം ചെയ്തിരുന്ന പ്രമുഖ കേന്ദ്രങ്ങൾ കൂടിയായിരുന്നു കരൂപ്പടന്ന ചന്തയും കോട്ടപ്പുറം ചന്തയും.\nപ്രധാന ലേഖനം: മുസിരിസ് പൈതൃകസംരക്ഷണപദ്ധതി\nകേരള സർക്കാരിൻറെ ആഭിമുഖ്യത്തിൽ നടത്തപ്പെടുന്ന പദ്ധതി, മൺമറഞ്ഞപോയ മുസിരിസിൻറെ ചരിത്രപരവും സാംസ്കാരികവുമായ ഔന്നത്യം പുറംലോകത്തിനു പ്രകാശനം ചെയ്യാൻ ലക്ഷ്യമിട്ടിട്ടുള്ളതാണ്. 2006ൽ പട്ടണം ഉദ്ഘനനത്തോടെയാണ് പദ്ധതി ആരംഭിച്ചത്. ഇന്ത്യയിലെ ഏറ്റവും വലിയ പൈതൃകസംരക്ഷണപദ്ധതി കൂടിയാണ് മുസിരിസ്.\nപട്ടണം പുരാവസ്തുഖനനം കാണുക\n"കേരള ടൂറിസം -മുസിരിസ്\n"https://ml.wikipedia.org/w/index.php?title=മുസിരിസ്&oldid=3190788" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:12,9ഓഗസ്റ്റ് 2019.


Hemant Karkare daughter Jui Navare Breaking her silence 11 years after her father was killed in the 26/11 terror attacks- മൗനം വെടിഞ്ഞ് കർക്കറെയുടെ മകൾ: പിതാവ് മരിച്ചത് രാജ്യത്തിനുവേണ്ടി, അതെല്ലാവരും ഓർക്കണം\nKerala Karunya Lottery KR 440 Result: കാരുണ്യ KR 455 ഭാഗ്യക്കുറിയുടെ നറുക്കെടുപ്പ് ഇന്ന്\nപിടിതരാതെ കോവിഡ്; മരണം അഞ്ചര ലക്ഷത്തിലേക്ക്\nHemant Karkare Daughter Jui Navare Says Even In His Death He Was Trying To Save His City And His Country\nമൗനം വെടിഞ്ഞ് കർക്കറെയുടെ മകൾ: പിതാവ് മരിച്ചത് രാജ്യത്തിനുവേണ്ടി, അതെല്ലാവരും ഓർക്കണം\n2008 നവംബർ 26നു മുംബൈയിൽ നടന്ന ഭീകരാക്രമണത്തിൽ ഭീകരരുടെ വെടിയേറ്റ് കർക്കറെ വീരമൃത്യു വരിച്ചു. 2009ൽ രാജ്യം അശോക ചക്ര നൽകി അദ്ദേഹത്തെ ആദരിച്ചു\nMay 03, 2019 11:52:02 am\nമുംബൈ ഭീകരാക്രമണത്തിൽ കൊല്ലപ്പെട്ട മഹാരാഷ്ട്ര ഭീകരവിരുദ്ധ സ്ക്വാഡ് (എടിഎസ്) തലവൻ ഹേമന്ദ് കർക്കറെയുടെ മകൾ 11 വർഷങ്ങൾക്കുശേഷം മൗനം വെടിഞ്ഞു. തന്റെ ജീവൻ നൽകി സ്വന്തം നഗരത്തെയും രാജ്യത്തെയും സംരക്ഷിക്കാനാണ് പിതാവ് ശ്രമിച്ചതെന്ന് എല്ലാവരും ഓർക്കണമെന്ന് ഹേമന്ദ് കർക്കറെയുടെ മകൾ ജുയ് നവരെ പറഞ്ഞു.\nമാലെഗാവ് സ്ഫോടനക്കേസിലെ പ്രതിയും ബിജെപിയുടെ ലോക്‌സഭാ സ്ഥാനാർഥിയുമായ സാധ്വി പ്രഗ്യാ സിങ് ഠാക്കൂർ തന്റെ പിതാവിനെക്കുറിച്ച് പറഞ്ഞ പ്രസ്താവന സോഷ്യൽ മീഡിയയിലൂടെയാണ് വായിച്ചതെന്ന് ദി സൺഡേ എക്സ്പ്രസിന് നൽകിയ അഭിമുഖത്തിൽ നവരെ പറഞ്ഞു. ”ഞാൻ അവരെയോ അവരുടെ പ്രസ്താവനയെയോ അപമാനിക്കാൻ ആഗ്രഹിക്കുന്നില്ല. ഞാൻ ഹേമന്ദ് കർക്കറെയെക്കുറിച്ച് മാത്രമാണ് സംസാരിക്കുന്നത്. അദ്ദേഹമൊരു റോൾ മോഡലായിരുന്നു. അദ്ദേഹത്തിന്റെ പേര് എപ്പോഴും ആദരിക്കപ്പെടണം. ഭീകരവാദത്തിന് മതമില്ലെന്നാണ് അദ്ദേഹം ഞങ്ങളെ പഠിപ്പിച്ചിട്ടുളളത്. ഒരാളെ കൊല്ലാൻ ഒരു മതവും ആരെയും പഠിപ്പിക്കുന്നില്ല. അങ്ങനെയുളള പ്രത്യയശാസ്ത്രത്തെ പരാജയപ്പെടുത്തണം,” നവരെ പറഞ്ഞു.\n”തന്റെ 24 വർഷത്തെ പൊലീസ് കരിയറിൽ അദ്ദേഹം എല്ലാവരെയും സഹായിച്ചിട്ടേയുളളൂ. മരണത്തിലൂടെ അദ്ദേഹം സ്വന്തം നഗരത്തെയും രാജ്യത്തെയും സംരക്ഷിക്കാനാണ് ശ്രമിച്ചത്. അദ്ദേഹം തന്റെ യൂണിഫോമിനെ ഒരുപാട് സ്നേഹിച്ചിരുന്നു. ഞങ്ങളെക്കാളും സ്വന്തം ജീവിതത്തെക്കാളും അദ്ദേഹം അതിന് പ്രാധാന്യം കൊടുത്തു. എല്ലാവരും അതോർക്കണം,” നവരെ പറഞ്ഞു. ഹേമന്ദ് കർക്കറെയുടെ മൂന്നു മക്കളിൽ മൂത്ത മകളാണ് 38 കാരിയായ നവരെ. ഭർത്താവിനും രണ്ടു പെൺമക്കൾക്കുമൊപ്പം യുഎസിലാണ് നവരെ താമസിക്കുന്നത്.\nഹേമന്ദ് കർക്കറെയുടെ മകൾ ജുയ് നവരെ\nരണ്ടാഴ്ചകൾക്കു മുൻപാണ് ഭോപ്പാലിൽനിന്നുളള ബിജെപി സ്ഥാനാർഥി പ്രഗ്യാ സിങ് എടിഎസ് തലവനായിരുന്ന ഹേമന്ദ് കർക്കറെയെ അപമാനിക്കുന്ന തരത്തിലുളള പ്രസ്താവന നടത്തിയത്. കർക്കറെ രാജ്യദ്രോഹിയാണെന്നും മുംബൈ ആക്രമണത്തിൽ കൊല്ലപ്പെട്ടത് തന്റെ ശാപമേറ്റിട്ടാണെന്നുമായിരുന്നു പ്രഗ്യയുടെ പരാമർശം.\n2008 ലെ മാലെഗാവ് സ്‌ഫോടനക്കേസ് അന്വേഷിച്ചത് കർക്കറെ ആയിരുന്നു. മുംബൈ ഭീകരക്രമണത്തിന് ഒരു മാസം മുൻപ്, 2008 ഒക്ടോബറിൽ മാലെഗാവ് സ്ഫോടനക്കേസിൽ പ്രഗ്യ സിങ് അടക്കം 11 പേരെ കർക്കറെ അറസ്റ്റ് ചെയ്തിരുന്നു. 2008 നവംബർ 26നു മുംബൈയിൽ നടന്ന ഭീകരാക്രമണത്തിൽ ഭീകരരുടെ വെടിയേറ്റ് കർക്കറെ വീരമൃത്യു വരിച്ചു. 2009ൽ രാജ്യം അശോക ചക്ര നൽകി അദ്ദേഹത്തെ ആദരിച്ചു\nമാലെഗാവ് സ്ഫോടനക്കേസിന്റെ പൂർണ ഉത്തരവാദിത്തം സ്വയം ഏറ്റെടുത്താണ് തന്റെ പിതാവ് അന്വേഷിച്ചതെന്നും അദ്ദേഹത്തിന്റെ ജീവന് അപകടം വരുമോയെന്ന് അമ്മ ഭയപ്പെട്ടിരുന്നതായും നവരെ പറഞ്ഞു. കാരണം കേസിനെക്കുറിച്ചും അതിന്റെ പ്രത്യാഘാതങ്ങളെക്കുറിച്ചും അമ്മ വളരെ ആശങ്കാകുലയായിരുന്നുവെന്ന് നവരെ പറഞ്ഞു. 2014 ൽ ലാണ് കർക്കറെയുടെ ഭാര്യ മരിക്കുന്നത്.\n”കേസിൽ അദ്ദേഹത്തിന്റെ കണ്ടെത്തലുകളെ ഞാൻ പൂർണമായും പിന്തുണച്ചിരുന്നു. അദ്ദേഹം എന്ത് ചെയ്താലും അത് ശരിയായിരിക്കുമെന്ന് എനിക്ക് ഉറപ്പായിരുന്നു. ഒരു മകളെന്ന നിലയിൽ എനിക്ക് അദ്ദേഹത്തെ അടുത്തറിയാം. എപ്പോഴും നീതി ഉറപ്പുവരുത്തുന്ന വ്യക്തിയാണ് അദ്ദേഹം. അതെപ്പോഴും എനിക്ക് വ്യക്തമായിട്ടുളളതാണ്. ഞാനിത് വെറുതെ പറയുന്നതല്ല,” നവരെ വ്യക്തമാക്കി. Read Full Interview Here\nTags: Mumbai Terrorist Attack\nകളിയാക്കിയ ആരാധകന്റെ മുഖത്ത് പഞ്ച് ചെയ്ത് നെയ്മര്; തോല്‍വിക്ക് പിന്നാലെ വിവാദവും\nHappy Birthday Samantha Akkineni: ജന്മദിനമാഘോഷിച്ച് സാമന്ത അക്കിനേനി\nഅന്തരിച്ച പിതാവിനെതിരായ പ്രസ്താവന; കേന്ദ്രമന്ത്രി പീയുഷ് ഗോയലിന് റിതേഷിന്റെ രൂക്ഷ വിമര്‍ശനം\n26/11Mumbai Attack Anniversary LIVE Updates: “കരുത്തിന്റെ കഥകൾ” പരിപാടിക്ക് തുടക്കം; മതം കൊണ്ട് അന്ധരാകരുതെന്നും മതത്തെ വെറുക്കരുതെന്നും അനന്ത് ഗോയങ്ക\n26/11 സ്റ്റോറീസ് ഓഫ് സ്ട്രെങ്ത്: മുംബൈ ഭീകരാക്രമണത്തിൽ ജീവൻ വെടിഞ്ഞവർക്കുളള ആദരം\n‘ഹേമന്ത് കര്‍ക്കറെ കൊല്ലപ്പെട്ടത് എന്റെ ശാപം മൂലം’; അധിക്ഷേപം ചൊരിഞ്ഞ് പ്രഗ്യാ സിങ് ഠാക്കൂര്\n26/11: മുംബൈ ഭീകരാക്രമണത്തിലെ അതിജീവനത്തിന്റെ കേൾക്കാത്ത ശബ്ദങ്ങൾ\n26/11 stories of strength Highlights: ഹേമന്ത് കർക്കരെയുടെ ത്യാഗം പാഴായി പോകരുത്; മുംബൈ ഭീകരാക്രമണത്തിൽ കൊല്ലപ്പെട്ട ധീരജവാന്മാരെ ഓർത്ത് നിതിൻ ഗഡ്കരി\nമുംബൈ ഭീകരാക്രമണം: കുറ്റവാളികള് ഇരുട്ടത്ത് തന്നെ;5മില്യണ് ഡോളര് പ്രതിഫലം പ്രഖ്യാപിച്ച് അമേരിക്ക


ശബ്ദങ്ങള് അയാളെ ഉണര്‍ത്തി. കണ്ണുതിരുമ്മി അയാള് ചുറ്റിനും നോക്കി. ഇപ്പോഴും താന് ആലപ്പുഴത്തന്നെ! ധ്യാനത്തിലൂടെ ഉയര്‍ന്നുയര്‍ന്നുപോയ തന്നെപ്പിടിച്ച് തറയിലെറിഞ്ഞ ഭാര്യയെ അയാള് ദീനതയോടെ നോക്കി. മൌനവ്രതക്കാരന് മിണ്ടാന് പാടില്ലല്ലോ?\nമനസ്സെന്ന കൊടുംകാട്ടിലൂടെ അഹം ബ്രഹ്മാസ്മിയും തേടി അയാള് വീണ്ടും കണ്ണടച്ചു.\nഅതിനിടയിലും ഒരു ചോദ്യം അയാളുടെ സ്വസ്ഥത നശിപ്പിച്ചുകൊണ്ടിരുന്നു.\n“ഇനിയെപ്പോഴാണാവോ ചായ കിട്ടുക?”\nജ്വാല മാസിക October 31, 2012 at 9:25 PM\nഒളിച്ചോട്ടം ഉഷാറായി. ബ്ലോഗിന്റെ ഡിസൈന് ഇഷ്ടപ്പെട്ടു. ഹെടടിംഗ് എങ്ങനെ നിര്‍മിച്ചു. സൈഡില് എങ്ങനെ ഫോട്ടോ കൊടുത്തു. സഹായിക്കാമോ?\najith November 1, 2012 at 1:12 AM\nNidheesh Krishnan November 2, 2012 at 11:48 AM\nഇപ്പോഴും താന് ആലപ്പുഴത്തന്നെ! ഹ ഹ


തര്‍ക്കം തീരുന്നു; ലോറി സ്‌റ്റാന്‍ഡ് കോയാറോഡിലേക്ക്\nFriday, April 26, 2019 Last Updated5Min 50 Sec ago English Edition\nകോഴിക്കോട്: ലോറി സ്‌റ്റാന്‍ഡ് സൗത്ത് ബീച്ചില് നിന്ന് കോയാറോഡിലേക്ക് മാറ്റുന്നതു സംബന്ധിച്ച് ലോറി ഉടമകളും കോര്‍പറേഷനും തമ്മിലുള്ള തര്‍ക്കം തീരുന്നു. കോയാറേഡില് ലോറി സ്‌റ്റാന്‍ഡിനുള്ള സൗകര്യം ഏര്‍പ്പെടുത്തുന്ന മുറയ്‌ക്ക് അവിടേക്ക് മാറാന് തയാറാണെന്ന് ലോറി ഉടമകളൂടെ സംഘടനാ നേതാക്കള് വ്യക്‌തമാക്കി.കോയാറോഡില് ഷെഡ് നിര്‍മിക്കുന്നതടക്കമുള്ള സൗകര്യങ്ങള് ആണ് ഏര്‍പ്പെടുത്തേണ്ടത്.\nസൗത്ത് ബീച്ച് നവീകരിച്ച് മനോഹരമാക്കിയ സാഹചര്യത്തില് ലോറികള് പാര്‍ക്ക് ചെയ്യുന്ന സ്‌ഥലത്ത് വിനോദ സഞ്ചാരികളുടെ വാഹനങ്ങള് പാര്‍ക്ക് ചെയ്യുന്നതിനാണ് കോര്‍പറേഷന് ഉദ്ദേശിക്കുന്നത്. മേയ് ഒന്നുമുതല് ലോറി സ്‌റ്റാന്‍ഡ് കോയാറോഡിലേക്ക് മാറ്റാനായിരുന്നു നീക്കം. എന്നാല് ലോറി ഡ്രൈവര്‍മാരുടെയും ഉടമകളുടെയും എതിര്‍പ്പിനെത്തുടര്‍ന്ന് സ്‌റ്റാന്‍ഡ് മാറ്റം തടസപ്പെട്ടു കിടക്കുകയായിരുന്നു.\nവലിയങ്ങാടിയിലെ വ്യാപാരികളുടെ സൗകര്യം പരിഗണിച്ച് ബീച്ച് സീക്യൂന് ഹോട്ടലിന്റെ പരിസരം മുതല് ഫ്രാന്‍സിസ് റോഡ് വരെയുള്ള കടലോരത്തെ റോഡരുകിലാണ് ലോറികള് ഇതുവരെ പാര്‍ക്ക് ചെയ്‌തിരുന്നത്. ഇതു ഏറെ പരാതിക്കിടയാക്കിയിരുന്നു. ലോറികള് അലക്ഷ്യമായി പാര്‍ക്ക് ചെയ്യുന്നത് ഗതാഗത തടസത്തിനു കാരണമാകുന്നുവെന്നായിരുന്നു പ്രധാന പരാതി. പലപ്പോളൂം ഇവിടെ വാഹനങ്ങള് കുടുങ്ങി കിടക്കുന്ന അവസ്‌ഥയും സംജാതമായിരുന്നു.ഈ പ്രദേശത്ത് അപകടങ്ങളില് ആളുകള് മരിക്കുകയും ചെയ്‌തിരുന്നു.\nസൗത്ത് ബീച്ചിലെ ലോറി സ്‌റ്റാന്‍ഡ് പരിസരം സാമൂഹ്യവിരുദ്ധരുടെ താവളമായി മാറിയതായി പരാതി ഉയര്‍ന്നിരുന്നു. ഇവിടെ രാത്രി കാലത്ത് ആള്‍പെരുമാറ്റം കുറയുന്നതു കാരണം മയക്കു മരുന്നു കച്ചവടം വ്യാപകമായിരുന്നു.\nഇവിടെ ഒരു ഒഴിഞ്ഞ കെട്ടിടത്തിന്റെ മുറ്റത്ത് മയക്കുമരുന്നിനടിപ്പെട്ട ഒരാള് കൊലചെയ്യപ്പെടുകയും ഉണ്ടായി. ഈ കേസ് അന്വേഷണം എവിടെയും എത്തിയിട്ടില്ല. ലോറി സ്‌റ്റാന്‍ഡിനോട് ചേര്‍ന്നുള്ള കടപ്പുറത്ത് വലിയ തോതില് മാലിന്യങ്ങള് നിക്ഷേപിക്കുന്ന കേന്ദ്രമായി മാറുകയും ചെയ്‌തു.ഇറച്ചി കടകളില് നിന്നുള്ള മാലിന്യങ്ങള് വാഹനങ്ങളില് കൊണ്ടുവന്ന് ഇവിടെ തള്ളുന്നത് പതിവായിരുന്നു. ഇത്തരത്തില് മാലിന്യവുമായി എത്തിയ ലോറികള് കോര്‍പറേഷന് അധികൃതര് പിടികൂടുകയും ചെയ്‌തിരുന്നു.\nസൗത്ത് ബീച്ചില് നിന്ന് മൂന്നു കിലോമീറ്റര് അകലെയുള്ള കോയാറോഡിലേക്ക് ലോറികള് മാറ്റാന് ആദ്യഘട്ടത്തില് ഉടമകള് തയാറായിരുന്നില്ല. അവിടെ അടിസ്‌ഥാന സൗകര്യങ്ങള് ഇല്ലെന്നായിരുന്നു അവരുടെ പരാതി.\nകോര്‍പറേഷനുമായുള്ള തര്‍ക്കം നീണ്ടപ്പോള് ഡി.ടി.പി.സി ചെയര്‍മാന് കൂടിയായ ജില്ലാ കലക്‌ടര് യു.വി ജോസ് ഈ പ്രശ്‌നത്തില് ഇടപെടുകയായിരുന്നു.ലോറി ഉടമകളുമായി കലക്‌ടര് സംസാരിച്ചിരുന്നു. ഇതിന്റെ അടിസ്‌ഥാനത്തില് അവടെ സൗകര്യം ഏര്‍പ്പെടുത്താമെന്ന കലക്‌ടറുടെ ഉറപ്പിലാണ് ലോറി സ്‌റ്റാന്‍ഡ് മാറ്റാന് തീരുമാനമുണ്ടായത്.


Tiju Kannampally , 2019-12-05 11:41:54pmm\nതിരുവനന്തപുരം. ഇരുപത്തിനാലാമത് രാജ്യാന്തര ചലച്ചിത്രമേളയ്ക്ക് ഇന്ന് തുടക്കം കുറിക്കും. ഇന്ന് വൈകീട്ട് ആറിന് മുഖ്യമന്ത്രി പിണറായി വിജയന് നിശാഗന്ധി ഓഡിറ്റോറിയത്തില് മേള ഉദ്ഘാടനം ചെയ്യും. നടി ശാരദ മുഖ്യാതിഥിയാകും. തുര്‍ക്കിയില് നിന്നുളള പാസ്ഡ് ബൈ സെന്‍സര് ആണ് ഉദ്ഘാടന ചിത്രം. ഇന്ന് രാവിലെ 10 മാണി മുതല് ചിത്രങ്ങളുടെ പ്രദര്‍ശനം തുടങ്ങും.\nമലയാളിക്ക് ഇനി സിനിമാ കാഴ്ചയുടെ നാളുകള്. ഡിസംബര് പന്ത്രണ്ടു വരെയാണ് സിനിമാ പ്രേമികളുടെ കാഴ്ചയുടെ പൂരം തലസ്ഥാനത്ത് നടക്കും.73 രാജ്യങ്ങളില് നിന്നുള്ള 186 സിനിമകളാണ് മേളയില് പ്രദര്‍ശിപ്പിക്കുക. 14 സ്ക്രീനുകളിലായി 15 വിഭാഗങ്ങളിലാണ് പ്രദര്‍ശനം.\nഇത്തവണ 14 മലയാള സിനിമകള് തിരഞ്ഞെടുക്കപ്പെട്ടിട്ടുണ്ട്. രണ്ട് സിനിമകള് മത്സരവിഭാഗത്തിലേക്കും ബാക്കി 12 സിനിമകള് "മലയാളം സിനിമ ഇന്ന്" എന്ന വിഭാഗത്തിലേക്കുമാണ് തിരഞ്ഞെടുക്കപ്പെട്ടത്. ജല്ലിക്കട്ടും, വൃത്താകൃതിയിലുള്ള ചതുരവുമാണ് മല്‍സരവിഭാഗത്തിലേക്ക് തിരഞ്ഞെടുക്കപ്പെട്ടത്\n3500 സീറ്റുകള് ഉള്ള ഓപ്പണ് തിയേറ്റര് ആയ നിശാഗന്ധിയാണ് ഏറ്റവും വലിയ പ്രദര്‍ശന വേദി.ബാര്‍ക്കോ ഇലക്‌ട്രോണിക്സിന്‍റെ നൂതനമായ ലേസര് ഫോസ്ഫര് ഡിജിറ്റല് പ്രോജക്ടറാണ് ഇത്തവണ നിശാ ഗന്ധിയില് പ്രദര്‍ശനത്തിന് ഉപയോഗിക്കുന്നത്. 10,500 ഡെലിഗേറ്റുകളാണ് മേളയ്ക്കായി രജിസ്റ്റര് ചെയ്തതത്. ഒമ്ബതിനായിരത്തോളം പേര്‍ക്ക് ഒരേ സമയം സിനിമ കാണാം.\nതിരുവനന്തപുരം: ഇരുപത്തിനാലാമത് രാജ്യാന്തര ചലച്ചിത്രമേളയ്ക്ക് ഇന്ന് തുടക്കം കുറിക്കും. ഇന്ന് വൈകീട്ട് ആറിന് മുഖ്യമന്ത്രി പിണറായി വിജയന് നിശാഗന്ധി ഓഡിറ്റോറിയത്തില് മേള ഉദ്ഘാടനം ചെയ്യും. നടി ശാരദ മുഖ്യാതിഥിയാകും. തുര്‍ക്കിയില് നിന്നുളള പാസ്ഡ് ബൈ സെന്‍സര് ആണ് ഉദ്ഘാടന ചിത്രം. ഇന്ന് രാവിലെ 10 മാണി മുതല് ചിത്രങ്ങളുടെ പ്രദര്‍ശനം തുടങ്ങും. മലയാളിക്ക് ഇനി സിനിമാ കാഴ്ചയുടെ നാളുകള്. ഡിസംബര് പന്ത്രണ്ടു വരെയാണ് സിനിമാ പ്രേമികളുടെ കാഴ്ചയുടെ പൂരം തലസ്ഥാനത്ത് നടക്കും.73 രാജ്യങ്ങളില് നിന്നുള്ള 186 സിനിമകളാണ് മേളയില് പ്രദര്‍ശിപ്പിക്കുക. 14 സ്ക്രീനുകളിലായി 15 വിഭാഗങ്ങളിലാണ് പ്രദര്‍ശനം.\nഇത്തവണ 14 മലയാള സിനിമകള് തിരഞ്ഞെടുക്കപ്പെട്ടിട്ടുണ്ട്. രണ്ട് സിനിമകള് മത്സരവിഭാഗത്തിലേക്കും ബാക്കി 12 സിനിമകള് "മലയാളം സിനിമ ഇന്ന്" എന്ന വിഭാഗത്തിലേക്കുമാണ് തിരഞ്ഞെടുക്കപ്പെട്ടത്. ജല്ലിക്കട്ടും, വൃത്താകൃതിയിലുള്ള ചതുരവുമാണ് മല്‍സരവിഭാഗത്തിലേക്ക് തിരഞ്ഞെടുക്കപ്പെട്ടത് 3500 സീറ്റുകള് ഉള്ള ഓപ്പണ് തിയേറ്റര് ആയ നിശാഗന്ധിയാണ് ഏറ്റവും വലിയ പ്രദര്‍ശന വേദി.ബാര്‍ക്കോ ഇലക്‌ട്രോണിക്സിന്‍റെ നൂതനമായ ലേസര് ഫോസ്ഫര് ഡിജിറ്റല് പ്രോജക്ടറാണ് ഇത്തവണ നിശാ ഗന്ധിയില് പ്രദര്‍ശനത്തിന് ഉപയോഗിക്കുന്നത്. 10,500 ഡെലിഗേറ്റുകളാണ് മേളയ്ക്കായി രജിസ്റ്റര് ചെയ്തതത്. ഒമ്ബതിനായിരത്തോളം പേര്‍ക്ക് ഒരേ സമയം സിനിമ കാണാം.


ത്യാഗവും സേവന മനോഭാവവും വളരണം\nചാലക്കുടി: രാഷ്ട്ര സേവികാ സമിതി പ്രാന്തീയ ശിബിരം മെയ് 22ന് സമാപിച്ചു. സംസ്ഥാനത്തിന്റെ വിവിധ ഭാഗങ്ങളില് നിന്നായി തിരഞ്ഞെടുക്കപ്പെട്ട പ്രവര്‍ത്തകര് പങ്കെടുത്ത പ്രവേശ്, പ്രബോധ് ശിബിരം ചാലക്കുടി വിദ്യാനികേതന് സ്‌കൂളില് മെയ്7മുതലാണ് ആരംഭിച്ചത്.\nമെയ് 21ന് പഥസഞ്ചലനത്തിന് ശേഷം നടന്ന പൊതുചടങ്ങില് സേവികമാരുടെ യോഗ, കായിക പരിപാടികളും ഉണ്ടായിരുന്നു. സമാപന സമ്മേളനത്തില് രാഷ്ട്ര സേവികാ സമിതി പ്രമുഖ സഞ്ചാലിക ശാന്ത അക്ക മുഖ്യപ്രഭാഷണം നടത്തി. സേവികാസമിതിയുടെ പ്രവര്‍ത്തനങ്ങള് വനിതകളില് ബൗദ്ധികവും ശാരീരികവുമായ ഉന്നമനം സാധ്യമാക്കുന്നതാണെന്ന് ശാന്ത അക്ക പറഞ്ഞു. ദൈനംദിന ശാഖാ പ്രവര്‍ത്തനത്തിലൂടെ ത്യാഗവും സേവനവും മനസ്സിലേക്ക് കടന്നുവരും. ഇത്തരം ചിന്തകള് സമൂഹത്തിന് ഗുണകരമാവുംവിധം വിനിയോഗിക്കാന് സേവികാസമിതി പ്രവര്‍ത്തകര്‍ക്ക് സാധിക്കുന്നുണ്ട്. അതുകൊണ്ടാണ് പ്രളയ ബാധിത പ്രദേശങ്ങളില് നിസ്വാര്‍ത്ഥമായി സേവനപ്രവര്‍ത്തനം നടത്താന് സേവികാസമിതി പ്രവര്‍ത്തകര്‍ക്ക് സാധിച്ചത്. തീവ്രവാദം കൊടികുത്തി വാഴുന്ന നാഗാലാന്റ് പോലുള്ള സംസ്ഥാനങ്ങളില് വനിതകള്‍ക്കിടയില് ദേശാഭിമാനം സൃഷ്ടിക്കാനും ദേശീയധാരയിലേക്ക് അവരെ കൊണ്ടുവരാനും സേവികാ സമിതിക്ക് സാധിച്ചിട്ടുണ്ട് – അവര് പറഞ്ഞു.\nചടങ്ങില് സന്ധ്യ ടീച്ചര് അധ്യക്ഷത വഹിച്ചു. ഉഷാവര്‍മ്മ, ശിബിര കാര്യവാഹിക മഞ്ജുള എന്നിവരും സംബന്ധിച്ചു.\nTags: രാഷ്ട്ര സേവികാ സമിതിപ്രാന്തീയ ശിബിരം


എന്തുകൊണ്ട് പെട്രോളും ഡീസലും ജിഎസ്‍ടിയിലില്ല ?; ഉള്‍പ്പെടുത്തിയാല് ജനങ്ങള്‍ക്കുണ്ടാകുന്ന ഗുണം\n04 Jun, 2018 at 06:05 PM\nഅടുത്ത മാസം മുതല് ചരക്ക് സേവന നികുതി (ജിഎസ്‍ടി) പ്രബല്യത്തില് വരും.\nഅടുത്ത മാസം മുതല് ചരക്ക് സേവന നികുതി (ജിഎസ്‍ടി) പ്രബല്യത്തില് വരും. നിരവധി ഉത്പന്നങ്ങളും വസ്തുക്കളും ജിഎസ്‍ടിയുടെ പരിധിയില് ഉള്‍പ്പെടുത്തി കഴിഞ്ഞു. ഇതിന്റെ അനന്തരഫലമെന്നോണം ഏതാനും വാഹനങ്ങളുടെ വില ഇതിനോടകം കുറയുകയും ചെയ്തു. എന്നാല് ജനങ്ങള് ഏറ്റവുമധികം ഉപയോഗിക്കുന്ന ഉത്പന്നങ്ങളിലൊന്നായ പെട്രോള്, ഡീസലിനെ മാത്രം ജിഎസ്‍ടി പരിധിയില് നിന്ന് ഒഴിവാക്കുകയാണ് കേന്ദ്ര സര്‍ക്കാര് ചെയ്തത്.\nപെട്രോളും ഡീസലും ജിഎസ്‍ടിയുടെ പരിധിയില് ഉള്‍പ്പെടുത്തിയിരുന്നെങ്കില് ജനങ്ങള്‍ക്കുണ്ടാകുമായിരുന്ന ഗുണം ചെറുതല്ല. അതിന് കാരണമിതാണ്: പെട്രോളിനും ഡീസലിനും കേന്ദ്ര എക്സ്‍സൈസ് നികതി 23 ശതമാനമാണ്. സംസ്ഥാന സര്‍ക്കാരുകളുടെ വാറ്റ് ഇനത്തില് ചുമത്തിയിരിക്കുന്നത് 34 ശതമാനവും. മൊത്തം 57 ശതമാനം നികുതി ഉള്‍പ്പെടുന്നതാണ് പെട്രോള്, ഡീസല് വില. അതായത് ഇന്ധനവിലയുടെ പകുതിയിലേറെയും നികുതിയാണെന്ന് അര്‍ത്ഥം. ഇവ രണ്ടും ജിഎസ്‍ടി പരിധിയില് കൊണ്ടുവന്നാല് ചുമത്താവുന്ന നികുതി 28 ശതമാനമാകും. ജിഎസ്‍ടിയില് പരമാവധി ചുമത്താവുന്ന നികുതി 28 ശതമാനം ആണെന്നതാണ് ഇതിനു കാരണം. ജിഎസ്‍ടി പരിധിയില് ഇന്ധനം കൊണ്ടുവന്നാല് നിലവിലെ 57 ശതമാനം നികുതി എന്ന ഭാരം 28 ശതമാനമായി കുറയും. അങ്ങനെയെങ്കില് നിലവിലെ വിലയുടെ 25 ശതമാനം കുറവാകും ഇന്ധന നിരക്കിലുണ്ടാകുക. അതായത്, നിലവിലെ പെട്രോള് വില അനുസരിച്ച് 16 രൂപയിലേറെ കുറവുണ്ടാകും. ഇതിന്റെ ഗുണം ജനങ്ങളിലേക്ക് നേരിട്ടെത്തുകയും ചെയ്യും.\nഎന്നാല് ഈ മാറ്റം സര്‍ക്കാരിന്റെ വരുമാനത്തില് വന് ഇടിവുണ്ടാക്കും. കേന്ദ്ര സംസ്ഥാന സര്‍ക്കാരുകളുടെ വരുമാനം കുറയുകയും ചെലവില് കാര്യമായ മാറ്റമുണ്ടാകാതിരിക്കുകയും ചെയ്താല് അത് അധിക ബാധ്യത ക്ഷണിച്ചു വരുത്തുമെന്ന് വിദഗ്ധര് പറയുന്നു. അതുകൊണ്ട് തന്നെയാകും കേന്ദ്ര സര്‍ക്കാര് ജിഎസ്‍ടി കൊണ്ടുവന്നപ്പോള് ഇങ്ങനെയൊരു സാഹസത്തിന് മുതിരാത്തത്. ഇതേസമയം, അന്താരാഷ്ട്ര എണ്ണ വിലക്ക് അനുസരിച്ച് ഇപ്പോള് ദിവസും ഇന്ധനവിലയില് മാറ്റം വരുത്തുന്നുണ്ടെങ്കിലും അത് ജനങ്ങള്‍ക്ക് കാര്യമായ ഗുണമുണ്ടാക്കിയിട്ടില്ല. ലോകത്ത് ഒരു ഭരണകൂടവും ഇന്ധനത്തിന് മേല് ഇത്രത്തോളം നികുതി ചുമത്തുന്നില്ല. അതുകൊണ്ട് തന്നെ ഇന്ധനത്തെയും ജിഎസ്‍ടി പരിധിക്കുള്ളില് കൊണ്ടുവരണമെന്നാണ് മറുപക്ഷത്തിന്റെ വാദം.


കോണ്‍ഗ്രസിലേക്ക് കൂടുതല് താരങ്ങള്? ബിജു മേനോനും സുരാജ് വെഞ്ഞാറമൂടും എത്തുമെന്ന് സൈബര് കോണ്‍ഗ്രസ്\nകൊച്ചി: സിനിമാതാരങ്ങളായ ധര്‍മ്മജന് ബോള്‍ഗാട്ടിക്കുംമേശ് പിഷാരടിക്കും പിന്നാലെ മലയാള താരനിര കോണ്‍ഗ്രസിലേക്ക് അടുക്കുന്നെന്ന് സൂചന. സൂപ്പര് താരങ്ങളായ ബിജുമേനോനും സുരാജ് വെഞ്ഞാറമൂടും കോണ്‍ഗ്രസ് പാളയത്തിലേക്കെത്തുമെന്നാണ് റിപ്പോര്‍ട്ടുകള്. ഇരുവരും ഇക്കാര്യം ഔദ്യോഗികമായി പ്രഖ്യാപിച്ചിട്ടില്ലെങ്കിലും രണ്ടു പേരെയും കോണ്‍ഗ്രസിന്റെ സൈബര് വിങ് ഏറ്റെടുത്തുകഴിഞ്ഞു. സുരാജ് വെഞ്ഞാറമൂടിനും ബിജു മേനോനും കോണ്‍ഗ്രസിലേക്ക് സ്വാഗതം ചെയ്തുകൊണ്ട് കോണ്‍ഗ്രസ് സൈബര് ടീം രംഗത്തെത്തിയിട്ടുണ്ട്. സൈബര് ടീമിന്റെ ഫേസ്ബുക്ക് പേജിലൂടെയാണ് ഇരുവരെയും സ്വാഗതം ചെയ്ത് പോസ്റ്റിട്ടിട്ടുള്ളത്. ഈ പേജ് ഔദ്യോഗികമല്ലെങ്കിലും പാര്‍ട്ടിയുടെ പ്രധാന പ്രചരണ ഗ്രൂപ്പുകളിലൊന്നാണ് […]\n18 Feb 2021 4:05 AM GMT\nകൊച്ചി: സിനിമാതാരങ്ങളായ ധര്‍മ്മജന് ബോള്‍ഗാട്ടിക്കുംമേശ് പിഷാരടിക്കും പിന്നാലെ മലയാള താരനിര കോണ്‍ഗ്രസിലേക്ക് അടുക്കുന്നെന്ന് സൂചന. സൂപ്പര് താരങ്ങളായ ബിജുമേനോനും സുരാജ് വെഞ്ഞാറമൂടും കോണ്‍ഗ്രസ് പാളയത്തിലേക്കെത്തുമെന്നാണ് റിപ്പോര്‍ട്ടുകള്. ഇരുവരും ഇക്കാര്യം ഔദ്യോഗികമായി പ്രഖ്യാപിച്ചിട്ടില്ലെങ്കിലും രണ്ടു പേരെയും കോണ്‍ഗ്രസിന്റെ സൈബര് വിങ് ഏറ്റെടുത്തുകഴിഞ്ഞു.\nസുരാജ് വെഞ്ഞാറമൂടിനും ബിജു മേനോനും കോണ്‍ഗ്രസിലേക്ക് സ്വാഗതം ചെയ്തുകൊണ്ട് കോണ്‍ഗ്രസ് സൈബര് ടീം രംഗത്തെത്തിയിട്ടുണ്ട്. സൈബര് ടീമിന്റെ ഫേസ്ബുക്ക് പേജിലൂടെയാണ് ഇരുവരെയും സ്വാഗതം ചെയ്ത് പോസ്റ്റിട്ടിട്ടുള്ളത്. ഈ പേജ് ഔദ്യോഗികമല്ലെങ്കിലും പാര്‍ട്ടിയുടെ പ്രധാന പ്രചരണ ഗ്രൂപ്പുകളിലൊന്നാണ് ഇത്.\nപ്രതിപക്ഷ നേതാവ് രമേശ് ചെന്നിത്തല നയിക്കുന്ന ഐശ്വര്യ കേരള യാത്രയില് സുരാജ് വെഞ്ഞാറമൂട് പങ്കെടുത്താലും അത്ഭുതപ്പെടാനില്ലെന്ന് ധര്‍മ്മജന് ബോള്‍ഗാട്ടി മാധ്യമങ്ങളോട് പറഞ്ഞിരുന്നു. ‘സുരാജ് പങ്കെടുക്കുമോ എന്നറിയില്ല. പങ്കെടുക്കാലും അത്ഭുതപ്പെടാനില്ല. സുരാജ് വെഞ്ഞാറമൂട് വന്നാല് നല്ലതായിരിക്കുമെന്നാണ് ഞാന് പറയുന്നത്’, ധര്‍മ്മജന് വ്യക്തമാക്കിയതിങ്ങനെ.\nസിനിമയില് ഇടതുപക്ഷ കൂട്ടായ്മയുണ്ടെന്ന് പറഞ്ഞിട്ട് കാര്യമില്ല. വലതുപക്ഷ കൂട്ടായ്മയാണ് കൂടുതലുള്ളത്. കലാകാരന്മാര് കൂടുതലും വലതുപക്ഷക്കാരാണെന്നും ധര്‍മ്മജന് പ്രതികരിച്ചിരുന്നു. രമേശ് പിഷാരടിയൊക്കെ ചിന്തിക്കുകയും ദീര്‍ഘവീക്ഷണമുള്ള വിദ്യാഭ്യാസമുള്ള ആളുകളാണ്. ഞാന് കോണ്‍ഗ്രസായതുകൊണ്ട് വെറുതെ എന്റെ പുറകെ വരുന്നതല്ല. കേരളത്തിലെ ഏത് മണ്ഡലത്തില് നിര്‍ത്താനും യോഗ്യനായ സ്ഥാനാര്‍ത്ഥിയാണ് പിഷാരടിയെന്നും ധര്‍മ്മജന് അഭിപ്രായപ്പെട്ടിരുന്നു.\nഇന്ത്യപോലൊരു രാജ്യത്തും, കേരളം പോലൊരു സംസ്ഥാനത്തും കോണ്‍ഗ്രസ് ഒരു അത്യാവശ്യമാണെന്നായിരുന്നു കോണ്‍ഗ്രസ് പ്രവേശനത്തെക്കുറിച്ചുള്ള പിഷാരടിയുടെ പ്രതികരണം. രാജ്യത്തിന്റെ സന്തുലിതാവസ്ഥ നിലനിര്‍ത്തുന്നതില് കോണ്‍ഗ്രസ് എന്ന പാര്‍ട്ടി വഹിക്കുന്ന പങ്ക് വളരെ വലുതാണ്. ഇത്രയും ബഹുസ്വരതയുള്ള രാജ്യത്തെ ഇത്രയും നാള് ഇങ്ങനെ ഏകോപിപ്പിച്ച് കൊണ്ടുപോകാന് കഴിഞ്ഞത് കോണ്‍ഗ്രസിന്റെ വീക്ഷണങ്ങള്‍ക്കും ആശയങ്ങള്‍ക്കുമാണെന്നും പിഷാരടി വിശദീകരിച്ചു.\n‘ഇന്ത്യപോലൊരു രാജ്യത്തും, കേരളം പോലൊരു സംസ്ഥാനത്തും കോണ്‍ഗ്രസ് ഒരു അത്യാവശ്യമാണ്. രാജ്യത്തിന്റെ സന്തുലിതാവസ്ഥ നിലനിര്‍ത്തുന്നതില് കോണ്‍ഗ്രസ് എന്ന പാര്‍ട്ടി വഹിക്കുന്ന പങ്ക് വളരെ വലുതാണ്. ഇത്രയും ബഹുസ്വരതയുള്ള രാജ്യത്തെ ഇത്രയും നാള് ഇങ്ങനെ ഏകോപിപ്പിച്ച് കൊണ്ടുപോകാന് കഴിഞ്ഞത് കോണ്‍ഗ്രസിന്റെ വീക്ഷണങ്ങള്‍ക്കും ആശയങ്ങള്‍ക്കുമാണ്’, അദ്ദേഹം പറഞ്ഞു.\nകോണ്‍ഗ്രസ് എന്ന കപ്പല് മുങ്ങാന് പോകുന്നുവെന്ന വിലയിരുത്തലില് കാര്യമില്ലെന്നും അദ്ദേഹം അഭിപ്രായപ്പെട്ടു. ഇന്ത്യമുഴുവന് ഇത്രയും വര്‍ഷം പടര്‍ന്നുപന്തലിച്ച ഇത്രയും വര്‍ഷം വേരോടിയ ഇത്രയധികം നേതാക്കളുള്ള ഒരു പാര്‍ട്ടിയെ ചെറിയ വിമര്‍ശനങ്ങള് കൊണ്ട് ഇത് മുങ്ങാന് പോവുകയാണെന്ന് പറയാന് പറ്റില്ലെന്നും പിഷാരടി കൂട്ടിച്ചേര്‍ത്തു.


ഓപ്പറേഷനുകൾക്ക് ശേഷം ഉണ്ടാകുന്ന കൈകളിലെ നീർവീക്കം, കഴുത്തുവേദന, പുറം വേദന, ഇവയ്ക്കുള്ള പരിഹാരമാർഗ്ഗങ്ങൾ...\nഓപ്പറേഷനുകൾക്ക് ശേഷം ഉണ്ടാകുന്ന കൈകളിലെ നീർവീക്കം, കഴുത്തുവേദന, പുറം വേദന, ഇവയ്ക്കുള്ള പരിഹാരമാർഗ്ഗങ്ങൾ…\nക്യാൻസർ ചികിത്സയ്ക്ക് ശേഷം പ്രത്യേകിച്ച് നമ്മുടെ ഓപ്പറേഷൻ അതായത് ബ്രെസ്റ്റ് ക്യാൻസർ ഓപ്പറേഷന് ശേഷം നമ്മൾ നോക്കുമ്പോൾ നമ്മുടെ കൈകൾക്ക് നീർവീക്കം ഉണ്ടാക്കുന്ന ഒരു പ്രതിഭാസം കാണാറുണ്ട്. ലിം ഫെഡിവ എന്നാണ് ആ കണ്ടീഷൻ പേര്. ആഴ്ചകൾക്കു മാസങ്ങൾക്കു ശേഷം ആയിരിക്കും ഒരുപക്ഷേ ഈ കയ്യിലെ നീർവീക്കം നമ്മൾ ശ്രദ്ധിച്ചു തുടങ്ങുന്നത്. നീർവീക്കം ഉണ്ടായി തുടങ്ങുമ്പോൾ ശക്തമായി ട്ടുള്ള തോൾ വേദനയും പുറം വേദനയും ഒക്കെ രോഗികൾക്ക് അനുഭവപ്പെടാറുണ്ട്. ഇതിന് എന്ത് പ്രതിവിധികൾ ചെയ്യാം.. എന്തെല്ലാം എക്സസൈസ് മെത്തേഡ് കളാണ് ഈ കാര്യങ്ങൾക്ക് ഉള്ളത് എന്ന് കാര്യങ്ങളെക്കുറിച്ചാണ് ഇന്ന് ഈ വീഡിയോയിൽ പറയാൻ പോകുന്നത്.\nഒരു കാര്യം നമ്മൾ മനസ്സിലാക്കേണ്ടത്.. ഈ കഴലകൾ റിമൂവ് ചെയ്യുന്നത് വഴി ആയിട്ട് നമുക്ക് ഉണ്ടാകുന്ന ഈ കൈകളിലെ നീർവീക്കം ഒരു പരിധിവരെ ദീർഘനാൾ നിലനില്ക്കുന്ന പ്രതിഭാസമാണ്. ഒരു പെർമനിൻറെ ഡിസബിലിറ്റീസ് എന്ന രീതിയിൽ അതായത് ദീർഘനാൾ നമുക്ക് നിലനിൽക്കുന്ന ഒരു സാധ്യതയാണ് കയ്യിലെ ഈ നീർ വീക്കം. കാരണം നമ്മുടെ കഴലകൾ റിമൂവ് ചെയ്യുമ്പോൾ നമ്മുടെ കൈകളിലെ ലിംഫ് എന്ന് നീരിനെ വറ്റിച്ചു കൊണ്ടുപോകുന്ന ഒരു പമ്പ് ഹൗസിന് ആണ് നമ്മൾ എടുക്കുന്നത്. കക്ഷത്തിലെ കഴലകൾ റിമൂവ് ചെയ്തു കഴിഞ്ഞാൽ കയ്യിലെ നീർക്കെട്ട് കൂടിവരുന്ന ഒരു അവസ്ഥ ഉണ്ടാകും.\nറെഗുലർ ആയിട്ടുള്ള എക്സസൈസ് രീതികളും നമ്മുടെ നീര് വറ്റിച്ചെടുക്കാൻ ആയിട്ടുള്ള കാര്യങ്ങൾ നമ്മൾ റെഗുലർ ആയി ചെയ്യാതിരുന്നാൽ നീർ വീക്കത്തിന് അവസ്ഥ കൂടിക്കൂടി വരികയും പിന്നീട് അത് ഷോൾഡർ പെയിൻ അതുപോലെ തന്നെ പുറംവേദന ഈ കാര്യങ്ങളിലേക്ക് ഒക്കെ എത്താനായി സാധ്യതയുണ്ട്. എന്തെല്ലാം കാര്യങ്ങൾ ഈ കാര്യങ്ങൾക്ക് വേണ്ടി ചെയ്യാം. കയ്യിൽ ശക്തമായി ട്ടുള്ള നീർവീക്കം അതായത് lymphoedema ഉണ്ടായിക്കഴിഞ്ഞാൽ അത് ആദ്യമേ നമ്മൾ ശ്രദ്ധിക്കേണ്ടത് ഉണ്ടാകാതെ നോക്കാനാണ്. തൈകളുടെ പ്രത്യേക പൊസിഷൻ നമ്മൾ വയ്ക്കുന്ന രീതിയിലും കൈകൾ ചെയ്യുന്ന മസാജും അതുപോലെതന്നെ കൈയുടെ നീർക്കെട്ട് കുറയ്ക്കാൻ ആയിട്ട് സാധിക്കും.


മലപ്പുറം ജില്ല വിഭജിക്കണമെന്ന് മുസ്ലിംലീഗ് | Malappuram Life\nമലപ്പുറം ജില്ല വിഭജിക്കണമെന്ന് മുസ്ലിംലീഗ്\nമലപ്പുറം: മലപ്പുറം ജില്ലയെ രണ്ടായി വിഭജിക്കണമെന്നാവശ്യം മുന്നോട്ട് വച്ച് മുസ്ലിം ലീഗ്. വികസനം മുന്‍നിര്‍ത്തി ജില്ലയെ രണ്ടായി വിഭജിക്കണമെന്ന് മലപ്പുറം ലീഗ് ജില്ലാ പ്രസിഡന്റ് പാണക്കാട് സാദിഖലി ശിഹാബ് തങ്ങള് പത്രസമ്മേളനത്തില് പറഞ്ഞു.\nകഴിഞ്ഞ യു.ഡി.എഫ് സര്‍ക്കാരിന്റെ കാലത്ത് തന്നെ ഈ ആവശ്യം മുന്നോട്ട് വെച്ചിരുന്നതാണ്. ജനസാന്ദ്രത കൂടുതലുള്ള ജില്ലയെ വികസനം മുന്‍നിര്‍ത്തി വിഭജിക്കണമെന്നാണ് സാദിഖലി വാര്‍ത്താ സമ്മേളനത്തില് അറിയിച്ചത്.\nമലപ്പുറം ജില്ലാ രൂപവത്കരണത്തിന്റെ സുവര്‍ണ ജൂബിലിയുടെ ഭാഗമായി ലീഗ് സംഘടിപ്പിക്കുന്ന പരിപാടികളുടെ വിശദീകരണ യോഗത്തിലാണ് തങ്ങള് ഇക്കാര്യം ആവശ്യപ്പെട്ടത്.\nപ്രാദേശികമായി നിലനില്‍ക്കുന്ന വികസന അസന്തുലിതാവസ്ഥ ഇല്ലാതാക്കുന്നതിന്റെ ഭാഗമായി ജില്ലയെ രണ്ടായി വിഭജിക്കണമെന്ന ആവശ്യം ന്യായമാണ്. നടക്കാനിരിക്കുന്ന സുവര്‍ണ ജൂബിലി പരിപാടികളില് ഇത് സംബന്ധിച്ച ചര്‍ച്ചകളും സുപ്രധാന തീരുമാനങ്ങളും ഉണ്ടാകുമെന്നും അദ്ദേഹം പറഞ്ഞു.\nഅതേസമയം ഇതിനു മുമ്പും മലപ്പുറം ജില്ല രണ്ടായി വിഭജിക്കണമെന്ന ആവശ്യപ്പെട്ട് ചില രാഷ്ട്രീയ കക്ഷികള് രംഗത്തെത്തിയിരുന്നു. ജില്ലയെ രണ്ടായി വിഭജിക്കണമെന്ന ആവശ്യവുമായി എസ്.ഡി.പി.ഐ നേരത്തേ രംഗത്തെത്തിയിരുന്നു.


പുറത്തേക്ക് എത്തിക്കാൻ കുട്ടികളെ ക്രമപ്പെടുത്തിയത് ഓസ്ട്രേലിയൻ സ്വദേശിയായ ഡോക്ടർ ഹാരിസണിന്റെ ബുദ്ധി; തായ് ഗുഹയിൽ നിന്നുള്ള രക്ഷാപ്രവർത്തനം ഇങ്ങനെ ? | Malayalam UK\nപുറത്തേക്ക് എത്തിക്കാൻ കുട്ടികളെ ക്രമപ്പെടുത്തിയത് ഓസ്ട്രേലിയൻ സ്വദേശിയായ ഡോക്ടർ ഹാരിസണിന്റെ ബുദ്ധി; തായ് ഗുഹയിൽ നിന്നുള്ള രക്ഷാപ്രവർത്തനം ഇങ്ങനെ ?\nJuly 10 08:12 2018 by News Desk 6\tPrint This Article\nതാം ലുവാങ് ഗുഹയില്‍നിന്നു ആദ്യം പുറത്തിറങ്ങുന്ന ഭാഗ്യവാനെ നിശ്ചയിക്കുന്നതില് തായ് സര്‍ക്കാരും രക്ഷാപ്രവര്‍ത്തകരും ആശയക്കുഴപ്പത്തിലായിരുന്നു.കുട്ടികള് ഇരുട്ടിനെ മടുത്തു തുടങ്ങിയിരുന്നു, അവര്‍ക്കായി കാത്തിരിക്കുന്ന മാതാപിതാക്കളും അക്ഷമരായിരുന്നു. ഗുഹയിലെ പ്രതികൂല സാഹചര്യം അതിജീവിക്കാന് അധികനാള് കുട്ടികള്‍ക്ക് കഴിയില്ലെന്നായിരുന്നു ഒരു വിഭാഗം രക്ഷാപ്രവര്‍ത്തകരുടെ നിലപാട്. ആശയക്കുഴപ്പം നീക്കിയത് മുങ്ങല് വിദഗ്ധനായ ഓസ്‌ട്രേലിയന് ഡോക്ടര് ഡോ. റിച്ചാര്‍ഡ് ഹാരിസ്. ഏറ്റവും ആരോഗ്യമുള്ള കുട്ടികളെ ആദ്യം പുറത്തെത്തിക്കാന് രക്ഷാപ്രവര്‍ത്തകര്‍ക്കിടയില് അനൗദ്യോഗിക ധാരണയുണ്ടായിരുന്നു. എന്നാല്, ഞായറാഴ്ച ഉച്ചയ്ക്ക് ഡോ. ഹാരിസ് കുട്ടികള്‍ക്ക് സമീപമെത്തിയതോടെ പുതിയ രക്ഷാമാര്‍ഗം രൂപപ്പെടുകയായിരുന്നു.\nകുട്ടികളെ പുറത്തെത്തിക്കാന് വെള്ളം ഇറങ്ങുംവരെ കാത്തിരിക്കണമെന്ന ഉപദേശം തള്ളാനുള്ള കാരണം ഡോക്ടര് പകര്‍ന്ന ധൈര്യമാണ്. ഓസ്ട്രേലിയയിലെ അഡലെഡ് സ്വദേശിയാണ് ഹാരിസ്(53). അനസ്‌ത്യേഷ്യാ വിദഗ്ധനെന്ന പേരും പെരുമയുമുണ്ട്. 30 വര്‍ഷം മുമ്പാണ് അദ്ദേഹം സാഹസിക നീന്തലിലേക്ക് ആകര്‍ഷിക്കപ്പെട്ടത്. കുട്ടികളെയും കോച്ചിനെയും പരിശോധിച്ചശേഷം അദ്ദേഹമാണ് പുറത്തിറങ്ങാനുള്ള ക്രമം നിശ്ചയിച്ചത്. കൂട്ടത്തില് ഏറ്റവും ഉയരം കുറഞ്ഞ മോണ്‍ഖാലോ ബൂണ്‍പിയാനി (മാര്‍ക്ക് 13) ലാണ് ആദ്യം ഹാരിസിന്റെ കണ്ണു പതിഞ്ഞത്. പ്രജാക് സുതാം, നട്ടാവൂട്ട് തകാസായി(14)… അങ്ങനെ ക്രമം നിശ്ചയിക്കപ്പെട്ടു. പിന്നാലെ പ്രജാക് സുതാമും (നോട്ട് ) വെളിച്ചം കണ്ടു. ആസ്ത്മ മൂലം വലയുന്ന നട്ടാവൂട്ട് തകാസായി (14) ആയിരുന്നു മൂന്നാമന്. തകാസായിയുടെ മാതാപിതാക്കള്‍ക്ക് നേരത്തെ അര്‍ബുദം മൂലം മകളെ നഷ്ടപ്പെട്ടിരുന്നു. പിപാത് ബോധു(നിക്ക്15)വാണ് ഏറ്റവുമൊടുവില് പുറത്തെത്തിയത്.\nദിവസങ്ങൾ നീണ്ട പരിശ്രമം ഒടുവിൽ ഫലം കണ്ടു ; തായ്‌ലന്‍ഡ് ഗുഹയില് കുടുങ്ങിയ ഫുഡ്‌ബോള് ടീമിനെ രക്ഷപ്പെടുത്തി\nജീവന് രക്ഷിച്ചവര്‍ക്ക് നന്ദി പറയാന് തായ് ഗുഹയില് കുടുങ്ങിയ ഫുട്‌ബോള് ടീമും കോച്ചും ബ്രിട്ടനിലെത്തി; ജീവിതകാലം മുഴുവന് രക്ഷാപ്രവര്‍ത്തകരോട് കടപ്പെട്ടിരിക്കുന്നതായി കുട്ടികള്


പാലിയേക്കരയില് കമ്പനി കരാര് ലംഘിച്ചു: നടപടിയെടുക്കാന് സര്‍ക്കാര് മടിക്കുന്നു\nTuesday 10th April 2012 10:32am\nമുംബൈ: അമിതാഭ് ബച്ചന് ഉദരരോഗം വീണ്ടും പിടികൂടുന്നു. രണ്ടുമാസം മുമ്പ് ഉദരശസ്ത്രക്രിയയ്ക്ക് ശേഷം വിശ്രമിക്കുകയായിരുന്ന ബച്ചന് കഴിഞ്ഞ രണ്ട് ദിവസമായി കഠിനമായ വയറുവേദനയാണ്. ചൊവ്വാഴ്ച അന്ധേരിയിലെ സെവന് ഹില് ആശുപത്രിയിലെത്തി സി.ടി സ്‌കാന് എടുക്കേണ്ടിവരുമെന്ന് ബച്ചന് തന്റെ ബ്ലോഗിലൂടെ വ്യക്തമാക്കി.\n‘ കഴിഞ്ഞ രാത്രി… ഞാന് കസേരയില് നിന്നും എഴുന്നേറ്റ് കിടക്കാനൊരുങ്ങുകയായിരുന്നു. പക്ഷെ കഠിനമായ വയറുവേദന കാരണം എനിക്ക് എഴുന്നേറ്റ് നടക്കാന് പോലും കഴിയാത്ത സ്ഥിതിയായി. നടക്കാനോ, ഇരിക്കാനോ, കിടക്കാനോ കഴിയുന്നില്ല. ‘ ബ്ലോഗില് ബച്ചന് വ്യക്തമാക്കുന്നു. വേദനസംഹാരിയുപയോഗിച്ച് അന്നത്തെ വേദന മറികടന്നെങ്കിലും പിന്നീടും തനിക്ക് അസ്വസ്ഥത തുടരുകയാണെന്ന് അദ്ദേഹം പറഞ്ഞു.\nഓപ്പറേഷന് മുമ്പ് ഇത്ര വേദനയുണ്ടായിരുന്നില്ല. എന്തുകൊണ്ടാണ് ശസ്ത്രക്രിയയ്ക്ക് രണ്ട് മാസത്തിനുശേഷവും ഈ വേദന അനുഭവപ്പെടുന്നതെന്ന് അറിയില്ലെന്നും അദ്ദേഹം വ്യക്തമാക്കി.\nഫിബ്രവരി 11നാണ് 69 കാരനായ ബച്ചന് അന്ധേരിയിലെ സെവന് ഹില്‍സ് ഹോസ്പിറ്റലില് ശസ്ത്രക്രിയയ്ക്കു വിധേയനായത്. 1982ല് ‘കൂലി’ എന്ന ചലച്ചിത്രത്തിന്റെ ഷൂട്ടിങ്ങിനിടെയുണ്ടായ അപകടത്തെത്തുടര്‍ന്ന് ബച്ചന് വയറ്റില് ശസ്ത്രക്രിയ നടത്തിയിരുന്നു. അതിനുശേഷം അദ്ദേഹത്തെ വയറുവേദന മാറാതെ പിന്തുടരുകയായിരുന്നു.


‘തൂശനില’ മിനികഫേയ്ക്ക് രണ്ടു ലക്ഷം രൂപവരെ മൂലധന സബ്സിഡി|Mini Cafe in Kerala| Manorama Online Sampadyam\n‘തൂശനില’ മിനികഫേ തുടങ്ങാം രണ്ടു ലക്ഷം രൂപവരെ മൂലധന സബ്സിഡി കിട്ടും\nബാലകൃഷ്ണൻ തൃക്കങ്ങോട് February 06, 2021 08:28 AM IST\nവ്യക്തിഗത വായ്പകളും നാലോ അഞ്ചോ പേർ ചേർന്ന സംഘവായ്പകളും ആവാം\nമിനികഫേ തുടങ്ങാനും കന്നുകുട്ടി പരിപാലനം, കോഴിവളർത്തൽ, ആടു വളർത്തൽ തുടങ്ങിയ ഫാമിങ് പ്രോജക്ടുകൾക്കും സബ്സിഡിയോടുകൂടിയ വായ്പ ലഭിക്കും. കോവിഡ് 19 ന്റെ പശ്ചാത്തലത്തിൽ സാമ്പത്തിക ബുദ്ധിമുട്ട് അനുഭവിക്കുന്നവർക്കാണ് സംസ്ഥാന മുന്നാക്ക സമുദായ കോർപറേഷന്റെ സംരംഭകത്വ വികസന പദ്ധതിയനുസരിച്ചുള്ള വായ്പ ലഭിക്കുന്നത്.\nഅപേക്ഷകർ സംസ്ഥാനത്തിലെ സംവരണേതര വിഭാഗങ്ങളിൽ ഉൾപ്പെടുന്നവരായിരിക്കണം. കുടുംബ വാർഷിക വരുമാനം രണ്ടു ലക്ഷം രൂപയിൽ കവിയാൻ പാടില്ല. അപേക്ഷകൻ www.samunnathi.com എന്ന വെബ്സൈറ്റിലെ ഡേറ്റാബാങ്കിൽ റജിസ്റ്റർ ചെയ്തിരിക്കണം. വ്യക്തിഗത വായ്പകളും നാലോ അഞ്ചോ പേർ ചേർന്ന സംഘവായ്പകളും ആവാം.\nസബ്സിഡി ആനുകൂല്യം എത്ര?\nധനലക്ഷ്മി ബാങ്ക് മുഖേനയാണ് വായ്പ അനുവദിക്കുന്നത്. പരമാവധി വായ്പത്തുക ബാങ്ക് നിശ്ചയിക്കും. ബാങ്ക് നിരക്കുകൾക്കനുസരിച്ചാണ് വായ്പാപലിശ. ഫാമിങ് പ്രോജക്ടിന് വായ്പത്തുകയുടെ 30 ശതമാനം അല്ലെങ്കിൽ പരമാവധി 1,20,000 രൂപ വരെയും ‘തൂശനില’ മിനികഫേ പ്രോജക്ടിന് നഗരപ്രദേശത്തുള്ളവർക്കു ലോൺതുകയുടെ 60 ശതമാനം അല്ലെങ്കിൽ പരമാവധി രണ്ടുലക്ഷം രൂപവരെയും 50 ശതമാനം അല്ലെങ്കിൽ പരമാവധി 1,50,000 രൂപ വരെയും മൂലധന സബ്സിഡിയായി ലഭിക്കും. രണ്ടു ഗഡുക്കളായാണൂ സഹായധനം അനുവദിക്കുന്നത്. തിരിച്ചടവു കാലാവധി ബാങ്ക് നിശ്ചയിക്കും. പദ്ധതി മാനദണ്ഡങ്ങൾക്കനുസരണമായി ആരംഭിച്ചുവെന്ന് ബാങ്ക് ശുപാർശ ചെയ്യുന്ന മുറയ്ക്ക് ആദ്യഗഡു (50 ശതമാനം) കിട്ടും.\nഅപേക്ഷാഫോമിന്റെ മാതൃകയും വിശദവിവരങ്ങളും www.kswcfc.org എന്ന വെബ്സൈറ്റിൽനിന്നു ലഭ്യമാണ്. പൊതു അപേക്ഷയ്ക്കൊപ്പം ലോണുകൾക്കുള്ള ധനലക്ഷ്മി ബാങ്കിന്റെ അപേക്ഷയും അനുബന്ധ രേഖകളും ചേർത്തു ധനലക്ഷ്മി ബാങ്കിന്റെ ശാഖകളിൽ സമർപ്പിക്കണം. പ്രസ്തുത അപേക്ഷയുടെ ശരിപകർപ്പ് തപാൽ മുഖേനയോ നേരിട്ടോ സമർപ്പിക്കാം. അപേക്ഷ ലഭിച്ചിരിക്കേണ്ട അവസാന തീയതി. ഈ മാസം 10ാം തിയതിയാണ്\nEnglish Summry: Details of Thooshnila cafe